
ANATOL 42 de ani 

EMIL 17 ani 

Scena reprezintă veranda mare a unei case de la marginea orașului, un oraș la poalele munților, pito- 
resc, cu vegetație bogată. Prin arcadele acestei verande se vede o grădină care suie o coastă, Veranda e 
mobilată cu fotolii şi canapele îmbrăcate in creton inflorat, Într-un colț, o planșă de arhitect, pe o masă de 
lucru, şi un scaun de lemn. În fața ci, o ploaie de iederă. E după masă. 


Scena 1 


Emil, apoi Maria 


EMIL (stă răsturnat într-un fotoliu şi 
îşi taie încet, cu o foarfecă de iarbă, 
cîte o buclă din părul lui ondulat, 
fără să se uite în vreo oglindă. Aruncă 
alene buclele în grădină): Şi cînd 
Samson a rămas fără păr, şi-a pier- 
dut puterea. Bietul Samson, cum ră- 
miîne el fără păr! Şi-avea un păr 
atît de ondulat! 

VOCEA MARIEI: Emil! Emil, ești 
acasă ? (Maria intră pe verandă.) A 
erai aici! 

EMIL (încearcă să ascundă foarfeca) : 
Aici, mamă. 

MARIA : Ce faci, puiul meu? 

EMIL (zîmbind): lar? 

MARIA  (rizînd) : Iartă-mă ! N-am să 
mai spun niciodată! Jur! Ce faci, 
flăcăule, cu foarfeca de gazon ? 

EMIL : Încerc să tund gazonul de pe 
creton ! 

MARIA (serios): Cînd ai să faci o că- 
piţă, să mi-o dai mie, s-o vind lăp- 
tarului 


EMIL (ca un arbitru la un meci): Mai 
mult ! 

MARIA : Cînd are să se usuce, am 
să-i împletesc codițe Isoldei ! 

EMIL (continuînd): Mai mult! 

MARIA : Atunci poate am să-l păstrez 
pentru tine, provizie de iarnă ! 

EMIL : Slab! Slab! (Rid amindoi.) 

MARIA (îl îmbrățișează): Ce-i cu pă- 
rul tău ? 


EMIL (repede) : Cu părul ? Nimic! S-a 
ciufulit, l-a bătut vîntul. (Încearcă 
să-l aşeze cu mîinile.) 


MARIA: Ce e nenorocirea asta în 
capul tău? Unde-i sînt buclele? 
Parcă eşti o capră care şi-a pierdut 
petice din blană prin mărăcini ! Asta 
ai făcut cu foarfecele de gazon ? 

EMIL : Așa... Uşor... ici şi colo... unde 
era prea mult! 

MARIA : Stai acolo, liniștit, şi spu- 
ne-mi şi mie de ce?! 

EMIL : Aveam un moment de vid şi 
nu ştiam de ce să mă apuc. 

MARIA : De vid? Ai sfîrşit de citit 
toate cărţile din biblioteca orașului ? 
Iartă-mă, dar ai învăţat pentru mîine 
toate lecţiile ? Ai meditat colegii pe 
care ţi-ai luat sarcina să-i treci cla- 
sa? De ce nu te-ai dus la tenis sau 
la bazin? Nu mai e nimic de făcut 
pe lume? 

EMIL : Pe lume! Aici, pe verandă, nu 
mai e nimic de făcut. Am făcut tot! 

MARIA : Ai copiat toate fişele tatii? 

EMIL : Cu o ma-re a-pro-xi-mație ! 

MARIA : Aşa? Atunci, tunde-te chi- 

lug ! (i întinde foarfeca.) 


EMIL (se răsfaţă): Dacă ai fi fost tu 
acasă, poate că n-aş fi ajuns aici! 
Uită-te ce bine îmi stă! Aici am 
două coarne, le-am menajat anume, 
ca să semăn cu Moise, şi aici o co- 
diţă ca să... Ce e? Nu vrei să mă 
asculţi ? Vai, ce obosită ești! 

MARIA : Aştept să devii logic. 


nai 


EMIL : Am fost şi la șantier, am cărat 
pietriș, două ore de muncă volun- 
tară. Să ştii că teatrul cel nou se 
anunţă colosal ! Arhitectul mi-a ară- 
tat planul. 

MARIA : Şi acolo ai lucrat cu o mare 
a-pro-xi-maţie ? a 

EMIL : lertaţi, sînt şef de clasă, tre- 
buia să dau o pildă. Am dat-o! 

MARIA : Atunci cum de-ai intrat în- 
tr-un moment de vid? 

EMIL : Nu cerceta! Nu cerceta! Amur- 
gul, teii, aspirații nelămurite sau 
amintiri obscure, ancestrale... 

MARIA : Eşti un caraghios ! 

EMIL : Aş vrea să mi se întîmple ceva 
extraordinar şi neprevăzut ! 

MARIA : Nu-ţi ajunge extraordinarul 
din cotidian ? 

EMIL: Să mi se întîmple mie ceva 
extraordinar. Tu n-ai vrea? Să fiu 
chemat urgent, telegrafic, la Bucu- 
reşti, de către un mare personaj care 
bănuieşte existența mea, şi să fiu 
trimis în Cosmos. Miine ! Să mă 
arunc acum în Olt, să înot pînă la 
Dunăre, şi pe Dunăre pînă la mare, 
şi în zori să ies victorios din spuma 
ei, atingînd campionatul lumii la 
înot ! 

MARIA : N-ar fi mai bine să sfîrşeşti 
întîi şoala, şi pe urmă să ieși ca 
Afrodita din spuma mării ? Ce zici ? 

EMIL : N-ar fi mai bine copiii să 
se nască învăţaţi, şi, de cum se pot 
ține pe picioare, să facă vitejii ? 

MARIA : E o idee pe care ai putea-o 
da biologilor. Încearcă! Dar pînă 
cînd ai să primeşti mulțumirile lor, 
ia du-te dumneata numaidecit în 
curte şi dă grăunţe la păsări. Şi, după 
asta, să vezi puţin de fişierul tatii. 
Să ştii că este şi extraordinar și ne- 
prevăzut. 

EMIL (se ridică): Grăunţe? Grăunţe 
albastre sau verzi ? 

MARIA : De cristal. 

EMIL: Lacrimi? Au plins stelele 
astă-noapte ? 

MARIA : Pentru că s-au certat. Una 
mică a fost bătută şi a plins pînă în 
zori. 

EMIL (îi sărută miinile): Te iubesc, 
mamă ! Numai tu mu eşti ca toată 
lumea. 

MARIA : Cu atît mai rău pentru noi 
doi. Hai, fuga, la păsări ! (Scutură fo- 
toliul pe care a stat Emil, găseşte o 
buclă rătăcită şi o bagă în buzunar.) 


O INTOARCEREA DIN VIS 


Scena 2 
Maria, Laurenţiu, Vera 


(Se aude zgomotul unui automobil care 
opreşte, soneria și pași în casă.) 
MARIA (îşi aşază părul repede): La 

noi ? Cine să... 

LAURENŢIU (din prag): Maria! 

MARIA (șovăie, înaintează, apoi brusc): 
Laurenţiu ! 

LAURENȚIU : Maria! Eşti tu! Nu 
te-ai schimbat! Eşti tu! Maria cea 
adevărată ! 

MARIA : Laurenţiu! Nici nu mai ştiam 
măcar dacă trăieşti ! Şi doamna... e 
Vera ! 

VERA : E Vera! Stai să te privesc! 
Maria din grădina cea mare! Fata 
cu care aş fi vrut să semăn, cînd 
eram copil ! Te-am găsit atît de greu! 

MARIA : De ce? Aici stăteam doar şi 
acum... 20 de ani.? 21? 

VERA : "Lasă, lasă, să nu-i mai nu- 
mărăm ! 


MARIA : Atiţia ani, şi nici o vali 
nici un semn. Nimic! Unde ați fost ? 
Cînd ați venit? Stați jos, scoa- 
teți-vă hainele, luați loc. De unde 
veniți ? 

LAURENȚIU : Din toată lumea. De pe 
toate mările lumii, pe insula ta. 

VERA : Acum venim de la Paris. 

MARIA : De la Paris în tîrgul ăsta? 

LAURENȚIU : Nu, de la Paris la Bucu- 
reşti, cu oarecare treburi, o ropre- 
zentanță de... în sfîrșit, şi aici, în 
tîrg, ca să te vedem pe tine. 

MARIA : O, asta e emoţionant. Să vă 
pregătesc atunci- o odaie pentru 
noapte. Odaia lui Emil. 

LAURENȚIU : Stai liniştită. Peste două 
ore plecăm. 

MARIA: Dar de ce? Se poate să fi 
venit aici pentru două ore? Nici 
n-avem să ne spunem tot 

ce-avem de spus! 

VERA : E vina mea. Am reţinut bilete 
la avion pentru poimîine spre Praga. 
Vreau neapărat să întîlnesc acolo un 
regizor. Nu-i nimic de făcut, vom că- 
lători toată noaptea cu mașina. 

MARIA : E absurd! 

LAURENȚIU : M-am deprins cu ab- 
surdităţile Verei. Să lăsăm asta. 
Spune, Mario, ce faci ? Eşti tot mi- 
nunat de asă ! 

MARIA : Ce fac? M-am măritat cu 
Anatol, am un băiat, lucrez. Sînt 
mulțumită. Dar voi? 


VERA : O, noi nu putem rezuma atît 
de repede tot ce facem. Îl las pe 

Laurenţiu să-ți povestească, el e mai 
concis 


LAURENȚIU : Am .călătorit mult. Am 
văzut întreg pămîntul, aşa cum do- 
ream, cum visam pə vremuri. Şi e 
mai frumos decît îl visam noi. Am 
locuit o vreme la Veneţia, cîțiva ani 
la New York, acum stăm la Paris. 
Vera a făcut film câtva timp. A re- 
nunţat. 

VERA : Mă agasa. Dar poate că am să 
mă întorc la film. 

MARIA : Şi tu? 

LAURENȚIU : Eu? La New York am 
avut o fabrică de automobile. Una 
mică, bineînțeles. (Riîde.) După ce 
am dat faliment, am scris scenarii 
şi am intrat la Paris într-o combi- 
nație cu o casă de cinematografie. 

MARIA : Dar muzica? Pianul? L-ai 
părăsit ? 

VERA : Mai cîntă pentru mine, cînd 
sînt melancolică ! 

MARIA : Aşa, în diletant ? 

VERA : Nu pune degetul pe rană! Fii 
mai blajină! 

LAURENȚIU : Am rămas compozitor. 
Ca să pot însă lucra muzică fără nici 
o grijă, a trebuit să nu mai depind 
de nimeni şi de nimic. Muzica, nu-i 
așa, nu e o chestiune cu care se cîș- 
tigă bani. Mi-am descoperit bosa afa- 
cerilor, am speculat-o. De-acum îna- 
inte însă sper că voi face şi muzică. 

VERA (se uită în grădină): Ce gră- 
dină  încîntătoare! Şi iedera asta 
care atirnă peste verandă ! 

MARIA (cu oarecare mândrie): Gră- 
dina e opera mea! 


VERA : Ai răbdare? Dar, în fond, ce 


se poate face în orașul ăsta? Tre- 
buie să-ţi găsești ceva, ca să nu te 
neurastenizezi. 

MARIA : Sînt foarte multe lucruri de 
făcut. 

LAURENȚIU : Da, ai spus că... lucrezi. 
Ce lucrezi ? Aici... în casă ? 

MARIA : Sînt arhitect. 

LAURENȚIU: Arhitect? Tu? De 
cînd ? 

MARIA : După război. 

LAURENȚIU : Scriai pe vremuri poe- 
me mici, gingașe, ca un murmur de 
izvor. Ai abandonat poemele ? 

MARIA : Acum ridic poeme mai mari. 

VERA : Trebuie să fie o meserie plă- 
cută, dar foarte obositoare. E prea 
bărbătească, prea brutală. Cred că 
nu te urci şi pe schele! 

MARIA (ride): Cînd e nevoie, mă urc. 

VERA : O, asta e teribil... da intere- 
sant. Faci vile, pavilioane ? 


MARIA : Am lucrat în colectivul care 
a ridicat complexul rafinăriilor de 
potol. Ara colaborat şi la un cartier 


LAUREA Şi în timpul liber ? 

MARIA (nu pricepe întrebarea): Lu- 
crez în comisia de femei. 

VERA : Ce oroare! Eu aș prefera o 
comisie de bărbaţi! 

LAURENȚIU : Maria a avut totdeauna 
o fire vie, dinamică. Eu pricep că 
nu poate sta degeaba. 

VERA : Mai ales în orașul ăsta. Azi, 
cînd l-am străbătut cu mașina, n-am 
priceput cum de mi-am putut trăi 
adolescenţa aici, fără să pling în 
fiecare zi. 

LAURENȚIU : E un oraș frumos. Lu- 
crat cu migală, ca o cutie scumpă 
cu miresme şi giuvaeruri. Păcat că 
s-au făcut nişte magazine mari și 
strică stilul desuet. (Se corectează.) 

ică, frumoase în genul lor. Ai lu- 
crat şi tu la ele? 

MARIA (zimbeşte): Puțin. Orașul are 
acum o viaţă culturală, un teatru, 
biblioteci, echipe, o orchestră sim- 
fonică. S-a schimbat mult din pri- 
cina fabricilor. 

VERA (vag): Ah, din pricina fabrici- 
lor! (Brusc.) Detest orașele cu fa- 
brici, sînt pline de fum. 

LAURENȚIU : Ce mai face Anatol ? 

MARIA : Lucrează mult. E medic la 
un spital din oraș. 

VERA : Ah, de asta miroase în casa 
voastră atît de tare a medicamente! 
Nu-mi explicam. 

MARIA : Miroase? Eu nu mai simt, 
m-am deprins. Eu simt mirosul tei- 
lor înfloriţi din grădină. 

VERA : Mirosul de medicament a- 
proape îl acoperă. 

GLASUL LUI EMIL (din grădină): Nu 
vii puţin în grădină, mamă? 

MARIA (la balustradă): Vino sus, 
Emil, avem oaspeţi. (Către cei doi.) 
Cu ce să vă servesc? 

LAURENŢIU : Stai cu noi, e lucrul 
cel mai bun. Vera! Am uitat! E în 
maşină, nu-i așa ? 

VERA : Da, e în mașină. 

LAURENȚIU : Iartă-mă o clipă, Ma- 
rio. (lese.) 

VERA : Şi eşti mulțumită aici ? 

MARIA : Sint foarte fericită. (Brusc.) 
Tu eşti fericită ? 

VERA : Da. Cred că eu n-aş fi putut 
îndura o viață atît de zbuciumată 
ca a voastră, într-un fund de lume. 
Mai bine să leneveşti regal pe toate 
meridianele, pe rînd. Dar pe voi mi 
se pare că de-atunci încă vă intere- 


ca EE 


sau problemele sociale. Parcă așa 
îmi aduc aminte. 

MARIA : Ne interesau. 

VERA : Pari foarte obosită. 

MARIA : Sînt, câteodată. 

VERA : Şi nu te plictiseşti de loc? 

MARIA : N-am timp. Cînd nu lucrez 
la proiect, sînt la faza de realizare. 
Aştept cu sufletul la gură să văd 
cum se ridică ceea ce am proiectat. 
Seara, ieşim uneori. Avem un tea- 
tru, ţi-am spus, turnee de concerte. 
Vara facem excursii în toată ţara. 
Am fost şi la Moscova, anul trecut. 

VERA : A, da? (Cu îndoială.) Intere- 
sant... 


Dă 


Scena 3 


Aceleaşi, apoi Emil și, mai tirziu, 
Laurenţiu 


EMIL : Bună seara. 

MARIA : Să ţi-l prezint pe fiul meu, 
Emil. Doamna e o cunoștință veche, 
soţia unui bun prieten. Au picat 
acum de la Paris. 

EMIL : De la Paris? 

VERA : Bună seara. Ce băiat mare ai! 
Şi foarte drăguţ! Ca un arici! De 
ce eşti pieptănat așa? 

EMIL : Din pricina grindinii, doamnă ! 

VERA : Cum asta? 

MARIA : Emil! 

(Intră Laurenţiu.) 

LAURENȚIU : Dă-mi voie, Mario, să-ţi 
dau lucrul ăsta mic. (li întinde o 
cutie prelungă.) 

MARIA (o deschide): Un evantai de 
fildeş ! 

LAURENȚIU : Spuneam pe vremuri că 
tu eşti un înger mare, de fildeș! 
MARIA : Acum băiatul meu e un în- 

ger de fildeş şi argint. 

LAURENȚIU : Asta e băiatul tău? 
Vino să te văd! (Îl îmbrățișează.) 
Da, e băiatul tău! Îţi seamănă! E 
ca o chiparoasă, ca o rază de lună. 
Eu sînt Laurenţiu. Ai auzit vreodată 
vorbindu-se despre mine ? 

EMIL : Cred... că da. 

LAURENȚIU : Eu n-am știut pînă azi 
că exiști, Emil, dar, de azi înainte, 
nu voi uita niciodată. 

EMIL: De ce? 

LAURENȚIU (cald) : Pentru că trebuie 
să fii aşa cum făgăduiește chipul tău. 

EMIL (dezarmat): Nu ştiu ce făgădu- 
ieşte. 

LAURENȚIU : Am văzut, la Atena, 
Parthenonul. Ca orice om care vrea 
neapărat să aibă personalitate și im- 
presiile lui proprii, nu moştenite, mă 
dusesem înarmat cu obiectivitate. 


Dar s-a întîmplat aşa că tot ceea ce 
ştiam dinainte — dealul pe alb, 
de piatră, care înaintează ca co- 


lumii, templul cu elanul lui care nu 


care am încercat-o vreodată şi un 
sentiment de mândrie împăcată că 
sînt om. (Pauză.) Voi doi sînteţi ca 
nişte coloane albe de pe Acropole. 
Tu şi Maria. 

VERA : Laurenţiu a scris şi o sonată: 
Acropole. 

EMIL : Aţi adus-o ? Avem pian. 

LAURENȚIU (ride): Nu, n-am adus-o. 
De altfel, n-am cîntat-o încă nicio- 
dată în public. 

VERA : Era o idee, s-o fi încercat aici, 
pe un public mai novice, mai puţin 
exigent ! 

MARIA (zîmbeşte): Nu cred! 

LAURENȚIU : Am încercat să redau 
în muzică şi tăcerea adincă a nop- 
ților Indiei, care e tăcer_a cea mai 
desăvîrşită, cea mai largă, cea mai 
nelimitată care se poate închipui. O 
linişte atît de întinsă încît o auzi, 
o pipăi aproape. Şi... 

EMIL (în admiraţie): Şi ?... 

LAURENȚIU : Şi, cînd răsună căderea 
unei frunze pe cuprinsul unei cîm- 
pii, foșnetul ei mic îţi pare un vuiet, 
apoi te cufunzi iar în marea aceea 
de linişte. 


Scena 4 
Aceiaşi, Anatol 


ANATOL (a intrat ușor, s-a oprit în 
prag. Încet): Laurenţiu ! Dumneata ! 

LAURENȚIU: Anatol! (Își string 
mâna.) 

ANATOL: E atît de întuneric aici, 
încît te-am recunoscut după glas. 
Sărut mîna, doamnă. 

VERA : Pe mine mă recunoști ? 

ANATOL (şovăind): Vera? (Aprinde 
lampa.) 

EMIL (cu regret): Ne povestea, tată! 

ANATOL : Am auzit. Nu ne-am văzut 
de atiţia ani! 

MARIA : Stai jos, Anatol. Nu-i așa a 
Anatol nu s-a schimbat de loc? A 
rămas atît de tînăr! (Încet, lui Ana- 
tol.) Ce tare miroşi a medicamente 
în seara asta... 

ANATOL : Da ? Am avut două ope- 
raţii, poate... 

EMIL : pia şi cum e lumina în 

LAURENŢIU (zimbind) : Îţi povestesc 
eu, dar lasă-ne o clipă să ne deprin- 
dem cel puţin cu chipurile noastre 


noi. 

ANATOL : Ce faceţi ? Cînd aţi venit? 

`` Unde trăiţi, de fapt ? 

MARIA : Au călătorit în toată lumea 
şi locuiesc pretutindeni. 

ANATOL: Ei, dragii mei, noi locuim 
aici, dar lumea se schimbă în jurul 
nostru, şi asta e o călătorie frumoasă 
în timp, dacă nu putem face multe 
călătorii în spaţiu. 

VERA : De ce? Ce vă ţine fixaţi pe 
loc, ca pe niște copaci? Noi aler- 
găm în toată lumea. Ştii ce uşor 
trece timpul aşa ? 

MARIA : Anatol e foarte legat de spi- 


E un spital mic, clădit 
acum cinci ani. L-am văzut cu ochii 
crescînd. Am stat pe binale pînă s-a 
ridicat. Apoi l-am organizat. 

VERA: E o manie, amândoi stau pe 
binale, Laurent ! 

ANATOL : Operez mult... (Se opreşte, 
din modestie, schimbă vorba.) Aţi 
văzut grădina noastră ? 

MARIA : Grădina noastră nu e un 
fenomen, dragă. 

EMIL : Ei au văzut grădini mult mai 
frumoase. Lasă ! 


VERA : Cel puţin câştigi bine ? Medicii 
pot să facă averi, dacă vor. 

ANATOL : Da, am un salariu bun la 
spital. Am şi la dispensar. 

VERA : Dar cabinetul ? 

ANATOL: Nu mai avem cabinete. E 
mai bine aşa. 

VERA : Laurent, e fermecător! Vrea 
să spună că e mai bine pentru bol- 
navi ! 

LAURENȚIU : Fără îndoială! Foarte 
bine. Vera n-a izbutit încă să pri- 
ceapă sistemul vostru socialist și in- 
teresul acesta splendid pentru mase. 
Nu intră în căpşorul ei. 

VERA : Cel puţin în felul ăsta nu te 
mai deranjează nimeni noaptea. 

ANATOL: Se întîmplă, la o nevoie. 
Cîteodată mă cheamă la 50 de kilo- 
metri depărtare de-aici. 

VERA : Tot fără bani? 

LAURENȚIU : Vera! Vorbeşști ca un 
om care ar avea măcar noţiunea 
banului ! Sigur că gratuit. N-ai înţe- 
les că ei trăiesc pentru alţii? E 
foarte interesant. 

VERA : Cel puţin, Maria cîştigă bine 
cu arhitectura ? Oh, dar am uitat că 
voi nu mai aveţi miliardari care 
să-şi comande vile. 

MARIA : Să ştii că nu-i regretăm. 


EMIL (Mariei): Ce e pe degetele tale, 
mamă ? Cerneală ? 

MARIA (le ascunde): Poate. Am co- 
rectat nişte planșe. 

ANATOL : Zilele trec fără să-ţi dai 
seama cînd. Azi mi-a venit un caz 
grav pe care trebuie să-l operez 
mâine. O tenori la plămîni... de 

nişte dimensiun 

VERA (se înfioară) : O! Oribil! 

MARIA (încet): Pe cine interesează, 
Anatol ? 

ANATOL: Iertaţi-mă. Sînt atît de 
preocupat de cazurile astea, care îmi 
pun probleme cumplite ! Ştiţi, asta 
e viaţa mea ! Lupta cu moartea, corp 
la corp. (Modest.) Ca a oricărui me- 
dic. 

VERA: Au nervi de fier, oamenii 
ăştia ! 

LAURENŢIU : Preocupări admirabile ! 
Vă felicit! Apostoli! Sfinţi! 

ANATOL (ride): Nu, Laurenţiu, oa- 
meni. Sfinţii erau foarte trişti, după 
cîte îmi aduc aminte. Pesemne că 
nu erau convinşi că au dreptate. 
Altfel nu-mi explic! 

VERA : Eu aş vrea, cu voia dumnea- 
voastră, să mă duc pentru un sfert 
de ceas să-mi caut mătușa. Cînd am 
plecat de-aici, mai aveam o mătușă 
în viaţă. 

LAURENȚIU : Mai cunoşti drumul, 
Vera ? 

VERA : Am să-l rog pe acest ferme- 
cător efeb să mă conducă. Vag, îmi 
aduc şi eu aminte. 

EMIL (şovăind, cu ochii pe Lauren- 
tiu): Acum ? 

VERA (dulce): Nu vrei? Mă lași sin- 

? 


gură 

EMIL (politicos): Vă conduc, dacă... 

ANATOL: Vă conduc și eu, doamnă. 
Tot trebuia să trec pe la un bolnav 
din vecini pentru cîteva minute. 
I-am făgăduit. 

VERA : Ne descurcăm şi singuri, noi 
doi. 

MARIA (se uită neliniştită la Ana- 
tol) : N-o să staţi mult, nu-i așa ? 
VERA: Un sfert de ceas? (leșind.) 
Domnule Anatol, am să mă rezem 
de braţul dumitale și am să mă 

simt... 


Scena 5 
Maria, Laurenţiu 


LAURENȚIU : Maria! 

MARIA (prudent):  Povesteşte, unde 
aţi mai fost? 

LAURENȚIU : Maria! Uită-te la mine! 
În fiecare an, în fiecare primăvară, 

nu, în fiecare zi, am dorit aprig să 
te revăd. 


MARIA : Şi ne-am revăzut. 
gin: erei ia Eşti frumoasă, ești ne- 


Arere ai. Sînt o femeie 
calmă, înțeleaptă, care... 

LAURENȚIU : Înţeleaptă ai fost tot- 
deauna. Înţelepciunea ta ne-a pier- 
dut pə amîndoi, pe tine şi pe mine. 
Dacă n-ai fi fost înțeleaptă, am fi 
străbătut lumea ținîndu-ne de mînă, 
şi am fi cucerit-o. 

MARIA : Ai străbătut lumea cu Vera. 
De ce te plîngi ? 

LAURENȚIU : Pentru că n-o iubesc, 
pentru că e femeia spre care m-ai 
aruncat tu, cu refuzul tău. Pentru 
că lîngă tine, cu tine, aş fi fost al- 
tul. Unde e compozitorul care ar fi 
înflorit lîngă tine? Şi tu, tu ai a- 
juns scriitoare? Ai mai scris? 

MARIA : Poeme mici, ca un murmur 
de izvor? Am ridicat combinatul. 

LAURENȚIU : Ai îmbrăcat salopeta 
şi te-ai suit pe binale. Faci lucruri 
solide, cred, dar tot ce era gingășie, 
subtilitate, poezie în tine, unde e? 

MARIA : În ceea ce clădesc. 

LAURENȚIU : Din fier şi beton. 
'Trainic ! 

MARIA : 'Trainic. Pentru generaţiile 
viitoare. 

LAURENȚIU : Ai renunţat la propria 
ta făptură, pentru a te pune în sluj- 
ba altora, care valorează poate mai 
puţin decît tine. 

MARIA: Un om e un nimic dacă nu 
foloseşte altora. Asta trebuie s-o 
simţi ca s-o înţelegi, Laurenţiu. S-o 
trăieşti cu intensitate, ca să-i simţi 
bucuria. 

LAURENŢIU : Nu crezi că idealurile 
astea, ca să le spun aşa, sînt, iartă- 
mă, un fel de anestezic? Vă îmbă- 
taţi cu ele ca să vă suportați truda, 
oboseala. Eşti fericită cu Anatol? 

MARIA : Anatol e un om minunat, 
întreg. 


LAURENŢIU : Adu-ţi aminte o clipă 
măcar cît m-ai iubit, cît ne-am iu- 
bit. Că l-ai ales pe el din greșeală. 
Recunoaşte de cîte ori ţi-a părut 
rău, de cîte ori m-ai regretat, m-ai 
chemat în gîndul tău cu dragoste. 

MARIA : Trăiesc o viaţă plină. 

LAURENȚIU : Vă ocupați de vinde- 
carea bolilor — ce ai tu cu boala 
nu aoisi, tu, atît de sănătoasă şi 
de întreagă ! — şi de hale de turnă- 


torie. De comisii de femei! Vă îne- 


caţi în praful şantierelor şi în fişe. 
MARIA : 


Acolo de unde vii tu, nu 
se petrec asemenea lucruri ? Atunci 
vai de voi! 


LAURENȚIU : Ba da. Le fac anoni- 


mii, oamenii fără strălucire. Din 
cînd în cînd se ridică cîte un nume 
care răsună. Glorie lui! A cucerit 
celebritatea. Dar voi lucraţi ca niște 
soboli, cine vă știe? E o molimă 
în ţara asta! Răsună peste hotare 
numele tău ca al lui Le Corbusier ? 
Pentru voi, pentru fericirea voastră, 
ce faceţi ? Ce faci tu pentru feri- 
cirea ta? Zilele tale trec, îmbătri- 
neşti, şi n-ai chiuit niciodată de o 
fericire mare, personală, îmbătă- 
toare. N-ai strălucit nici o clipă, 
steaua mea, Maria! 


MARIA : Nădăjduiesc să ridic un pa- 


lat cultural într-un oraș nou, care 
se ridică tot, din temelii, în regiu- 
nea noastră. Am trimis proiectul la 
Bucureşti. E o nouă facere a lumii, 
şi ziditorii ei sîntem noi... Ai venit 
pentru un ceas, nu ne-am văzut de 
20 de ani, şi îţi îngădui să-mi vor- 
beşti ca un om care ar avea drep- 
turi asupra mea. Te rog... 


LAURENȚIU : Tocmai pentru că nu 


mai avem nici o jumătate de oră. 
Am toate drepturile, îmi îngădui 
orice, pentru că te iubesc. Am venit 
plin de îndoieli, de dor, de teamă, 
şi te-am văzut. Şi te iubesc ca în 
ziua cea dintii. Am fost trimişi pe 
lume să facem o perechz, şi tu ai 
mers împotriva sensurilor vieții. 
Trebuie să plecăm împreună în 
marea aventură. Era scrisă undeva 
pentru amîndoi. 


MARIA : Pesemne că acolo s-au fă- 


cut corecturile la timp. 


LAURENȚIU : Nu rîde! Unde sînt vi- 


braţiile tale interioare care mă 
uluiau ? Dar de ce mă mir? Tu, 
care trăieşti pe şantiere, ce-ai văzut 


ca să poţi să rămii tu însăţi ? 
MARIA : 


Lucruri mai vrednice de a 
fi trăite decât cele... 


LAURENȚIU : Vorbe! În clipa asta 


şi tu îţi dai seama că ai fi mai fe- 
ricită lîngă mine. Departe de aici. 


MARIA: Cum îţi închipui? Ti-am 


spus eu că nu-mi iubesc bărbatul? 
Că nu-mi iubesc copilul? Că nu-mi 
pot suferi meseria, preocupările? 
Crezi că fericirea personală trebuie 
neapărat să fie ruptă de fericirea 
tuturor, a ta, ca o bijuterie închisă 
într-un sef, egoistă, o proprietate 

particulară ? Creaţia e o mare fe- 
ricire, care... 
LAURENȚIU: Creaţie! Creator de 
Ploieşti sau Tecuci! E ridicol! 
MARIA: i-am spus eu că regret 


ceva ? 

LAURENȚIU : Regreţi. Se vede bine. 
Dacă ai putea să iei viaţa de la ca- 
păt, din ziua în care m-ai alungat, 
ai începe-o altfel. Eşti profund ne- 
fericită. 

MARIA : Eu? 

LAURENȚIU : Tu. Nu mai scrii ver- 
suri, trăieşti într-un tîrgușor, în mi- 
ros de medicamente, în urlete de 
scripeți, şi, ca să-ţi găsești un rost, 
lucrezi pînă cînd cazi în brînci. Fra- 
gilitatea ta nu se potrivește cu me- 


Arhitect într-un tîrg de provincie. 
Ce ve ai? 

MARIA : Să construiesc mereu. E fru- 
mos ! Pentru mii de oameni ! Auzi ? 

LAURENȚIU : Iluzii, justificări. Ceea 
ce construieşti tu, ar putea construi 
altul, un bărbat solid şi fără ori- 
zont. 

MARIA : Orizontul nostru e nesfir- 
şit, liberat de toate interesele care 
pe voi vă îngenunchează și vă or- 
besc. 


LAURENȚIU: Fraze! Încearcă o 
clipă să le alungi. Să gîndești altfel 
decît ai învăţat în ultimii ani. Să 
fii sinceră cu tine. Ascultă-mă : Vera 
pleacă mîine la Praga. Nu sîntem 
căsătoriţi. E o legătură, o legătură 
de care ne-am săturat amîndoi. Eu 
am să rămîn şase săptămîni la Bucu- 
reşti. Şase săptămîni! Te iubesc! 
Te aştept. Divorţează! Te aştept. 
Îţi ofer mu numai o dragoste, ci o 
lume, o lume întreagă de care ești 
lipsită. primera de dincolo de hotarele 
voastre. Te aştept! Sîntem creaţi 
pentru fericire, pentru strălucire! 

MARIA : Eşti absolut nebun. 

LAURENȚIU : Sînt mai cuminte decît 
oricînd. Sînt tînăr. Pot lua oricînd 
viața de la început. Copilul? înţe- 
leg! L-am aduce peste un timp 
la moi. 

MARIA: Ce-ţi dă Snia, curajul, 
să-mi vorbeşti așa ? 

LAURENȚIU: Iubirea!  Gîndește-te. 
Eşti pe jumătate pierdută. Erai o 
flacără vie, acum eşti un robot. Şi 
nu ştii nimic, n-ai văzut nimic, nu 
vezi mai departe de orașul ăsta și 
de cel pe care o să-l clădiți de 1 
început. 

MARIA: Dar tu ştii tot! Şi ce gîn- 
desc, şi ce sînt eu, și cum mi-am 


petrecut viața! Vii plin de preju- 
decăţile occidentale.. 

LAURENȚIU : Ştiu tot. Nu e nevoie 
de mai mult de un ceas. Dacă mă 
lași acum să plec, are să-ți fie mult 
mai rău decît prima dată. Atunci 
sperai, erai tînără, nu cunoșteai ce 
va veni. Acum cunoşti ce a fost şi 
nu mai ai ce spera. Ai să mai ridici 
o fabrică sau o cazarmă, și ai să 
fii bătrină, istovită. Te iubesc. Poate 
că nimeni nu te va mai iubi. 

MARIA: Mă iubește Anatol. 

LAURENȚIU : Te-a iubit, azi e un 
lucru consumat, uzat. Şi chiar dacă 
te-ar iubi ca la început, ce înseamnă 
iubirea lui pe lîngă a mea? 


MARIA : Ce-ţi închipui despre tine? 


LAURENȚIU : Mă cunosc. Nimic nu 
mă uimeşte, nu mă doboară şi nu 
mă dezgustă. 

MARIA : Asta mai ales îmi repugnă. 
Vorbeai de mîndria de a fi om adi- 
neaori. 

LAURENȚIU : Omul trebuie să poată 
orice: să zboare şi să se tirască. 
Cu tine aş zbura. Pentru tine, la ne- 
voie, m-aş tîrî. Mario! Uită-te la 
mine şi cutează să-mi spui că nu 
vrei, că nu ești ademenită și că nu 
eşti laşă! Că nu mă iubeşti încă! 
Ai şase săptămîni să te gîndești, să 
te hotărăşti să te rupi! Te aştept. 


Scena 6 


Aceiaşi, Paula 


PAULA: Bună seara, Mario dragă, 
am venit să-mi împrumuţi o ceașcă 
de oţet. Vreau să fac o salată, și 
nu mai am oţet! (Se uită cercetător 
la Laurenţiu.) 

MARIA : Vecina noastră, un prieten 
vechi. 

PAULA (se prezintă): Văduvă de co- 
lonel. La voi, va să zică, staţiona 
maşina ? Eu credeam că alături! 
Şi de unde veniţi, domnule ? 

LAURENȚIU : De la Paris. 

PAULA: De la Paris? Aha, de la 
Paris ! 

MARIA : Oţetul e în cămară, Paula, 
tu ştii locul. 

PAULA (nu se clintește): Ştiu, ştiu. 
Şi cum mai e la Paris? Am fost 
acum 25 de ani cu soțul meu. Era 
foarte mult zgomot, o circulaţie 
înspăimîntătoare. Nu m-aș mai duce 
pentru nimic în lume. 

LAURENȚIU : Da, e zgomot la Paris. 

PAULA : Şi oameni originali. (Se în- 
fioară.) Aici, cel puţin noi, cei din 
generaţia mai veche, avem obiceiu- 
rile noastre păstrate cu sfinţenie: 
duminica la liturghie, sîmbăta la 
cimitir, joia la piaţă. Numai ăștia, 
ca Anatol şi Maria, destui ca ei, 
prea mulţi chiar, au călcat obiceiu- 
rile şi se macină cu munca. Să-i vezi, 
ea în pantaloni și el în halat, de 
dimineața pînă seara...  „ 

MARIA  (exasperată): Poate vrei şi 
untdelemn, Paulo. E tot acolo, pe 
poliţă. 

PAULA rage Nu, untdelemn nu 
vreau. Şi-o să staţi mult? 

LAURENȚIU : Plecăm numaidecit. 


PAULA (neliniştită) : Şi unde e? 
MARIA : Cu Anatol, în oraş. 
PAULA: Cu Anatol ? 

LAURENȚIU (îşi pierde răbdarea): 
Mario, nu vrei să-mi arăţi casa 
voastră, grădina ? 

PAULA : E prea întuneric în grădină. 
O să călcaţi pe straturi și e păcat. 
Şi bujorii şi lăptucile sînt atît de 
frumoase anul acesta ! 


Scena 7 
Aceiaşi, Vera, Anatol, Emil 


VERA (la braț cu Emil): N-am gă- 
sit-o. A murit de zece ani. Biata 
mătuşă ! Ar trebui să plecăm, Lau- 
renţiu ! 

PAULA (Mariei, încet) : Cine a murit ? 

MARIA (repede): Mătuşa ei. 


(Paula îl trage pe Anatol de o parte şi 
cere, evident, lămuriri despre străini.) 
LAURENȚIU (în stînga Mariei): Spu- 

ne! Spune! 

MARIA : Nu am nimic de spus. 
LAURENŢIU (încet):  Plecăm acum, 
me oprim la pod. Vii prin grădină. 

Te aştept. Vera nu va protesta. Se 

aştepta la asta. Am prevenit-o. 
MARIA : Taci! (Se depărtează de el.) 
VERA (încet, lui Emil): De ce te uiţi 

cu atîta tristeţe? Ce s-a întîm- 
plat ? (li trece mîna prin păr.) 
EMIL : Nimic. Plurabella ! 
VERA : Ce înseamnă Plurabella ? 
EMIL: Un nume care ţi-ar sta bine. 
PAULA : Ce curios! De el parcă îmi 
aduc aminte, dar de ea de loc! Pe 
ce stradă stătea? 
VERA (trece lingă Anatol): Aşa tre- 
buie să fie un medic, ca dumneata. 


Să-ţi vină să-ţi culci tîmpla pe umă- 
rul lui. 
ANATOL (liniştit): 
bilă, Vera. 
VERA : Sînt foarte sinceră. 
ANATOL (zîmbind) : Atunci, cînd va 
fi vorba de o operaţie, la dispoziţie! 
LAURENȚIU : Vera, draga mea, să 
mergem. (Celorlalţi.) Nu știu dacă 
v-am văzut în adevăr, nu știu dacă 
sînteţi voi sau închipuirea mea. Și 
nici nu ştiu dacă ne vom mai vedea 
vreodată. 
VERA: Leagă-mi tu șalul, Laurent, 
e parcă răcoare. 


Eşti foarte ama- 


(Laurențiu şi Emil se De în ace- 
laşi timp.) 

LAURENȚIU : Aşa, draga mea. Te 
rog să nu răceşti! Vera mea are 
o sănătate de rîndunică şi totuşi e 
de o vitalitate nemaipomenită. Cred 
că şi după ce va muri va mai învia 
de cîteva ori. 

PAULA (cu dispreţ): Ce imaginaţie! 

LAURENȚIU : Răanineţi cu bine. Voi, 
tinereţea mea ! 

ANATOL: N-ai nevoie la: maşină de 
nimic ? Benzină ? 

LAURENȚIU : Nimic. ăi avut grijă 
şoferul. (Se uită la Maria.) Şi totuşi 
simt că ne vom mai întâlni. 


MARIA : Drum bun! Să nu goniţi 
prea tare. 

VERA (lui Emil): La revedere, nu 
adio ! 


EMIL (stins): La revedere, Plura- 
bella ! 

LAURENȚIU (lui Emil): Cînd ai să 
vii la Paris, am să te iau de braţ 
şi am să-ţi arăt una cîte una fru- 
museţile lui. Am să zbor cu tine la 
Roma, am să te plimb pe canalurile 
Veneţiei. Vom merge să ascultăm 
înțelepciunea yogilor şi cîntecul ne- 
prevăzut al privighetorilor ascunse 
în nopţile de primăvară ale nordu- 
lui. Am să te ajut să nu ţi se pară 
nimic greu şi nimic de disprețuit. 
Să vii! 

EMIL (zăpăcit): Am să vin. 


(Ies toți. Paula e uitată într-un fo- 
toliu.) 
PAULA: Ce oameni neplăcuţi! (Ia 
foarfeca de gazon de pe o măsuţă.) 
Şi asta? Neglijenţă! 


(Se aude maşina care pleacă. Se în- 
toarce Anatol, apoi Maria; peste o 
clipă — Emil.) 

ANATOL: Ai rămas singură. Iartă-ne, 

Paula. 


PI ERE 


MARIA (vine cu un şorț peste rochie, 
începe repede să aranjeze în odaie): 
Au fumat atît de mult! (Ia scru- 
miera.) 

PAULA: Erau îmbrăcaţi atît de stri- 
dent! Și, pe urmă, ce manieră e 
asta, să-ţi iei nevasta de gît în faţa 
oamenilor ? 

MARIA : Ai găsit oţetul, Paulo? 

PAULA:  Oţetul? Da, mă duc 
după el. 


(Intră Emil.) 

EMIL (răvăşit, în mijlocul odăii): Ni- 
mic nu e mai frumos pe lume decit 
un crocodil anemic. 

PAULA : Cum? Ce spune? 

MARIA: Nimic, edenn Vino să-ți 
dau sticla. 

(Iese cu Paula.) 


ANATOL : Ajută-mi să trag perdeaua, 
Emil, ca să nu intre prea mulți tîn- 


EMIL: Ca în fiecare seară: intră 
țînțari la lampă şi noi tragem per- 
deaua. 

ANATOL (uşor): Să ştii că numai în 
oraşul nostru sînt fînțari. În lumea 
largă există numai fluturi. Şi nu 
se nasc din omizi! 


Scena 8 


Maria, Anatol, Emil 
MARIA : Ce vreți să mîncați în seara 


MARIA: Emil! “Nu-ţi putem oferi 
stridii ! 

ANATOL: Să mai stăm puţin. (Se 
aşază.) 

MARIA: Totul a fost prea repede... 
El e încă interesant, deși... e atit 
de amestecat. Ea nu mi-a plăcut. 


(Emil se aşază pe balustrada veran- 
dei, cu spatele la ei.) 

ANATOL: A fost foarte frumos din 
partea lor că au venit să ne vadă. 
Dar îmi par atît de rămaşi în urmă, 
cu secole parcă... Noi, aici, uităm 
uneori că există pe lume şi oameni 
atît de goi. (Trece în odaia alătu- 
rată şi se întoarce îmbrăcat cu o 
haină de casă.) 


MARIA (deschide cutia şi desface 
evantaiul): Fildeş şi argint. 


ANATOL (întorcându-se): Ce e asta? 

MARIA: Mi-au adus un evantai. 
(Pauză. Se joacă cu evantaiul.) Ana- 
tol, eu m-am schimbat mult ? 

ANATOL: Eu ştiu? Te văd zilnic, 
nu-mi dau seama. Eşti Maria mea. 

MARIA: Poate că dacă mi-aş arde 
faţa, tot n-ai băga de seamă. Maria 
ta, cafeaua ta cu lapte, nu le mai 
vezi. 

ANATOI?: De ce spui asta? Cînd te 
preocupă sau te doare ceva, văd. 
MARIA : Ca doi oameni bătrîni ! Vezi, 
viaţa lor, într-un anumit chip, e fru- 
moasă. Inutilă, e drept, dar frumoasă. 

ANATOL: Nu cunosc o frumusețe 
inutilă. Viața noastră e frumoasă, 
A lor n-o cunosc bine. 

: Dar n-ai simţit-o ? N-au po- 
vestit-o ? N-ai întrevăzut-o ? 

ANATOL (uimit): O goană flămîndă 
după nu ştiu ce, asta am întrevă- 
zut. De ce te superi? 

MARIA: Nu mă supăr, dar mi se 
pare uneori că eşti opac. Că nu vrei 
să fii altfel. Nu le poţi cere să cu- 
noască altă frumusețe, n-au avut de 
unde. 

ANATOL (îi trece mîna prin păr): 
Eşti obosită. (Pauză.) Mă gîndesc la 
tumora asta pulmonară, pe care am 
s-o operez mîine. Bolnavul e un 
muncitor bătrin de la căile ferate. 
O tumoră colosală, ca o caracatiţă... 

MARIA: Anatol! Nu vreau să aud! 
Vorbim de atitea tumori şi cancere 
zilnic ! 

ANATOL:  Iartă-mă. Mă preocupă. 
(Ride ușor.) Mai mult decît privi- 
ghetorile ascunse în nopțile nordu- 
lui şi tăcerile yogilog. Pricepi, Ma- 
ria, medicina trebuie să ajungă să 
nu mai rateze niciodată nici o ope- 
raţie. Să înfrîngă natura, așa cum 
o înfrîng inginerii, marii oameni de 
ştiinţă. Deocamdată ne stă cancerul 
în față ca o piedică de neînvins. Va 
fi învins într-o zi, aşa cum aici, ală- 
turi, am învins muntele care stătea 
în drumul căii ferate şi am prefăcut 
mlaştinile în ogoare. Atunci lupta 
cu moartea are să fie în fiecare zi 
o izbîndă. Ai să vezi! Azi dau zeci 
de oameni înapoi vieţii. Miine am 
să-i dau pe toţi. Mă duc eu să fac 
cafeaua. Rămîi aici. Odihnește-te. 

MARIA : Dacă vrei... pentru tine şi 
Emil. Eu nu mănînc. Am să mă 
culc. Ai dreptate, sînt obosită. (Se 
înveleşte într-un şal de lină, alb.) 

ANATOL : Ai primit vreun răspuns 
de la Bucureşti ? 

MARIA : Nu. Nici nu mai aştept. Are 
să vie într-o zi un colectiv din Ca- 
pitală şi are să ridice palatul cultu- 
ral. Lasă, să nu mai vorbim despre 
asta. 

ANATOL : S-ar putea să fie și altfel. 
(Iese.) 

MARIA : Emil, nu-l ajuţi pe tata? 


(Emil tace.) 

MARIA : Ai închis păsările? 

EMIL (se întoarce): Le-am închis atît 
de bine, mamă, încât nici una n-are 
să scape. Ai să vezi. Ai să le găsești 
pe toate în coteţ, închise, ferecate, 
sufocate. 

MARIA : Foarte bine. De ce ești ner- 
vos ? 

EMIL: Eu? Dar tu de ce ești ner- 
voasă ? 

MARIA : Eu sînt obosită. M-au obosit 
oaspeţii. Erau zgomotoşi. 

EMIL : Şi ea nu ţi-a plăcut, nu-i aşa ? 

MARIA : Nu, nu mi-a plăcut. 

EMIL : Pentru că nu seamănă cu nici 
o femeie din tîrgul ăsta, cu nici o 
femeie din lume. Înţeleg să nu-i 
placă Paulei, dar ţie, mamă? Să 
judeci şi tu mărunt? 

MARIA: Emil! 

EMIL : E frumoasă, e graţioasă, e spi- 
rituală, e surprinzătoare. 

MARIA : Eşti un copil prost. N-ai mai 
văzut asemenea exemplar și... 

EMIL: Exemplar? În serie? E o 


MARIA : Pentru prima oară te aud 
vorbind aşa, copilul meu. 

EMIL: Nu mai sînt un copil. Azi 
după-masă, aici, pe verandă, cre- 
deam că am să mor de dragoste 
pentru o fată. 

MARIA: Tu? Tu? 

EMIL : Eu. Şi tu n-ai ştiut nimic. Tu 
nu ştii nimic despre mine. Socotești 
că sînt tot copilul tău, pe care îl 
împaci cu o glumă. Nu ştii cîtă fră- 
mâîntare e în mine. 

MARIA : De ce? 

EMIL: Pentru că nu pricep nimic. 
Cum, azi după-masă mă sfirşeam de 
iubire pentru Lilia şi acum vreau 
să fug în lume după Vera! Cum 
sînt eu? Cine sînt eu? Unde e 
personalitatea mea, dacă sînt atît 
de schimbător ? 

MARIA : E zbuciumul adolescenţei, 
fiule. 

EMIL : Ce este etern şi ce este tre- 
cător ? 

MARIA: Ai să afli cu fiecare pas 
făcut mai departe. 


EMIL : Nu, vreau să aflu acum. Vreau 
să ştiu. 

MARIA : 'Toată viaţa din jurul tău 
ţi-o spune. 

EMIL: Dar eu nu cunosc alta, să pot 
compara. Nu mă găsesc pe mine 
însumi. 

MARIA : Emil, spune tot, dragul meu! 
E mai bine aşa. Spune şi să cer- 
cetăm împreună... 

EMIL: Împreună ? Nu. Tu nu poți 
să pricepi. De-asta ţi-am ascuns pînă 
acum, pentru că ştiu că nu poți pri- 
cepe. Eşti mama mea, şi o mamă 
nu poate pricepe tot. O mamă e 

tă. 


MARIA: Te-ai înstrăinat atîta de 
mine ? 


e 

EMIL : Nu sînt copilul nimănui. Sînt 
singur, într-un ocean de neliniște. 
Tu nu-mi poţi da nici o soluţie. Pe 
tine te-am epuizat. Am nevoie de 
altceva ! 

MARIA (profund rănită): Emil, prie- 
tenul meu! Nu mai ești al meu? 
Nu mai am pentru ce trăi? 

EMIL : Fiecare om trebuie să trăiască 
pentru el. Lasă-mă să plec, mamă! 

MARIA (cu un țipăt): Unde? 

EMIL (se întoarce zîmbind amar): În 
odaia mea ! (Iese.) 


(Maria ascultă încordat; se aude 
trîntindu-se o ușă și învirtindu-se o 
cheie. Maria respiră.) 


Scena 9 


Maria, Anatol 


ANATOL: aaas a trîntit așa ușa? 

MARIA : 

ANATOL: E obicei urît! I-am lăsat 
cafeaua pe masă. Mă duc să citesc. 

MARIA : Stai, Anatol! 

ANATOL : Vrei să-mi spui ceva? 

MARIA: Nu... 

ANATOL: Atunci, lasă-mă să citesc, 
am primit numai pentru două zile 
cartea lui Plumker. Un manual de 
chirurgie. Mă interesează şi pentru 
operația de mîine. 

MARIA : Bine. Du-te, Anatol! 

ANATOL: Ce e, dragă? 

MARIA: Poate că ar trebui să ne 
mutăm la Bucureşti. Pentru Emil. 
Pentru noi chiar... 

ANATOL: Şi spitalul? Şi dispensa- 
rul? Şi cazurile care vin de pe 
şantier ? 

MARIA : Să le opereze alții. 

ANATOL: Oricine poate spune: să 
lucreze alții. De ce alții şi nu eu? 


AR = PRR 


Dacă orice om din provincie ar aler- 
ga în Capitală, ce s-ar alege de 


ANATOL (o privește lung): Nu. Sînt 
fericit aici. Pentru ceea ce avem de 
făcut, nu văd nici o diferenţă între 
un oraş mic şi unul mare. Nici pen- 
tru destindere, nici pentru bucurie. 
Credeam că nu vezi nici tu. Te-au 
tulburat oaspeţii ! 

MARIA : Trimit un proiect şi se 
îneacă într-un ocean. Sintem prea 


departe. 

ANATOL. (blind) : Trebuie să-ţi spun 
că poate au primit altul mai bun. 
Că altă dată, cînd ai să faci un lu- 
cru desăvîrşit.. 

MARIA : Vrei să rămânem totdeauna 


ANATOL : ` Orice adolescent trece prin 
crize. 

MARIA : Nu mă mai iubeşte. 

ANATOL: E vremea să se desprindă 
puţin de părinţi. Vino să te culci, 
Mario. (lese.) 


TABLOUL 2 


MARIA (se învirtește prin odaie, cu 
evantaiul strîns în mînă): 'Totdea- 
una... şi Emil... şi eu, „creator“ pe 
plan local. Aici, în oraș, ca un bob 
într-o păstaie, în care are să se 
usuce. Totdeauna aici. Şi dreptul la 
o fericire personală ? E monstruoasă 
o fericire personală fără trudă, fără 
zbucium ! Trebuie să fi ajuns la 
pod. Să fi trecut de el. În alte lumi, 
pe mări şi peste munți. Ce frumos: 
e încă! Nu regret într-adevăr ni- 
mic? Dar dacă s-ar putea începe 
de la capăt? Dacă totul ar fi fost 
altfel ? Mi-ar fi plăcut, aş fi fost 
mulţumită ? Şi Emil? Poate că n-ar 
mai fi fost Emil! (Se zbuciumă prin 
odaie, se așază în fotoliu, își ia capul 
în mâini.) Dacă s-ar putea începe de 
la capăt? Atunci, cum ar fi fost? 
Cum ar fi fost altfel? 


(În fața ei coboară o cortină de voal 
cenuşiu care face lucrurile neclare. 
Încă una, apoi una de voal negru, în 
dosul căreia lumina se stinge. Cind se 
aprinde lumina, în dosul cortinei de 


+ voal cenușiu se vede decorul tablou- 


lui 2.) 


Scena reprezintă o odaie de hotel, continuată in fund cu o loggia. Afară se zărește ceva din Canal- 
Grande. E pe seară, se aprind luminile. Încăperea e foarte elegantă și foarte venețiană. Laurenţiu, pe jumă- 
tate îmbrăcat de seară, reia mereu la pian Appassionata de Beethoven, dar trebuie să se întrerupă din pricina 


unei canțonete italiene care se aude sub balcon. 


Scena í 
Maria, Laurențiu 


LAURENȚIU (la pian, agasat, se în- 
trerupe): Nu se poate exersa aici, 
nu se poate !(Se apropie de Maria.) 
Ai adormit ? 


(Maria nu răspunde, geme uşor. E 
culcată într-un fotoliu, îmbrăcată în- 
tr-o rochie de casă. Doarme.) 
LAURENȚIU : Mario, haide. Trebuie 

să te îmbraci. E tîrziu! 

MARIA : Mai avem timp, Laurenţiu, 
mai avem destul timp pentru... că- 
lătorii. Nu mi-am spălat mîinile... 
de cerneală... 

LAURENȚIU (ride): Eşti somnoroasă, 
Mario. Visezi! Ce-ai visat? Tre- 
zeşte-te ! Trebuie să mzrgem la bal! 


MARIA : Am visat? Da... nu ştiu ce... 
încurcat... La bal? Acum? 

LAURENŢIU : La bal! 

MARIA : Ce se aude? 

LAURENȚIU : Clipocitul apei. S-a 
oprit un vaporetto și valurile se iz- 
besc de piatră. 


(Un glas afară: 
pe! venga subito !“) 
MARIA (parcă vine de departe): Sîn- 

tem la Veneția ! 

LAURENȚIU (rîde): Cu voia dumi- 
tale, de doi ani, în acest hotel! Am 
vrut să exersez şi nu se poate în 
infernul ăsta d2 zgomote paradi- 
siace. 

MARIA : De ce eşti îmbrăcat așa? 

LAURENȚIU : Pentru bal. 

MARIA : Pentru bal? Da, da. Balul! 
La principesa... 


„Giuseppe-Giusep- 

LAURENȚIU : ..de Montechiaro. (În 

sade răsună glasuri şi hohote de 
.) 

MARIA: Dă puţin iedera asta la o 
parte ! Unde am mai văzut eu iedera 
asta? Unde? 

LAURENȚIU : Aici, dragă, aici. (Se 
aşază iar la pian, încearcă Appassio- 
nata, dar se aude canțoneta şi tre- 
buie să se întrerupă.) Te îmbraci? 

MARIA: Mă dezmeticesc. Am visat 
că aveam un copil. Semăna cu Emil. 

LAURENȚIU : Mie nu mi-ar plăcea 
să am un copil bizar ca el. 

MARIA : O, Laurenţiu! Un copil ca 
el? Dar aş fi fericită, aş trăi... 
viaţa mea ar fi... Ah, de ce nu e 
copilul meu ! 

LAURENȚIU : Eşti atît de nefericită ? 

MARIA: Nu... nu, dar bănuiesc cît 
aş putea fi de fericită! 

LAURENȚIU : Da, totdeauna se poate 
mai mult, cel puţin în imaginația 
noastră. 

MARIA: Am visat... stai... mi-aduc 
aminte... urcasem pe niște schele, 
corectam o planșă, îmi murdărisem 
mîinile cu cerneală, vedeam jos un 
oraş mic, eram sus de tot... şi aveam 
o mare satisfacţie, nu știu de ce. 
Aveam un copil... ` 

LAURENȚIU : Dacă aş ști să explic 
visele, ţi l-aş tălmăci! (Rîde.) Iar 
întârzii, iubito. De ce nu înveţi nici- 
odată să te grăbeşti ? 

MARIA : Pentru că, oricît aș ajunge 
de tîrziu, ştiu că sînt așteptată și 
ştiu că lumea se oprește din dans 
sau din conversaţie, ca să se uite la 
mine. Şi poate chiar să nu merg, 
ca să mă aștepte mai tare. 

LAURENȚIU: Dar nu mă poţi lăsa 
singur. Fără tine mă plictisesc de 
moarte. 

MARIA : Poate că nu totdeauna. 

LAURENŢIU : Totdeauna! Fără tine 
alături, m-aş fi pierdut, m-aș fi ri- 
sipit. Sînt 20 de ani de cînd beau 
prezența ta, în fiecare zi, ca p? apa 
unui izvor... 

MARIA : Laurenţiu! E ceasul soco- 
telilor ? Ne facem bilanţul iubirii ? 

LAURENȚIU : Nu, Mario, îţi sînt re- 
cunoscător în fiecare clipă că exişti, 
că eşti lîngă mine. Ca o coloană de 
pe Acropole, albă şi dreaptă! (În 
ușă bate cineva.) Intră! 


(Intră un valet cu un coș cu flori 
pe care îl pune la picioarele Mariei 
şi iese.) 


MARIA: Are o carte de vizită. 
Vezi tu. 


LAURENȚIU (deschide plicul şi ci- 
teşte): Omagiul contelui Fontanelli. 

MARIA : Iar de la el! 

LAURENȚIU : Sper că, după atitea 
flori, are să înțeleagă și necesitatea 
unei subvenţii pentru un turneu de 
concerte ! 

MARIA : Laurenţiu! 

LAURENȚIU : Glumesc, iubito! Nu 
crezi însă că trebuie să continui 
să-mi fac loc între niște rivali care 
au în spate cîte un ministru, un fa- 
bricant sau o doamnă cu domenii 
şi relaţii ? 

MARIA: Ca pe vremea curților du- 
cale de la Florenţa și de la Milano. 

LAURENȚIU : Exact. În acest șah 
imens, ai cărui pioni sînt capitalu- 
rile, artistul trebuie să se așeze 
lîngă o mînă puternică. - 

MARIA : Şi talentul? 

LAURENȚIU : Ăsta e modul de a-l 
valorifica. Pe jucători îi amuză să 
rivalizeze între ei şi prin artiștii pe 
care îi posedă, adică îi ocrotesc. 

MARIA : E oribil. Şi demnitatea ? 

LAURENȚIU: Dacă  reușești, adică 
dacă protectorul tău învinge în lupta 
dintre capitaluri, relaţii, partide po- 
litice şi portofolii, demnitatea rămîne 
întreagă. Nu te speria. E prea sa- 
vant pentru tine. Mai bine bufonul 
măriei sale, decît argatul sau robul 
lui din fabrică. (Rîde.) De mult n-ai 
mai avut expresia asta de copil! 

MARIA : Şi-ţi pare rău? 

LAURENȚIU : Nu... nu. Ce vrei, nu 
putem rămîne pe loc, nici eu, nici tu. 

MARIA : De cîtva timp ai început 
să-mi vezi atît de clar cutele de pe 
faţă. Şi să vorbeşti de ele. Deși în 
fiecare zi bei prezența mea... 

LAURENȚIU : De cîtva timp îmi re- 
proşezi mereu câte ceva. Uite, acum, 
dacă am să-ţi spun iar că întîrziem, 
ai să te superi. 

MARIA: De ce? Întîrziem! Recu- 
nosc ! 

LAURENȚIU : Dar nu trebuie! Sînt 
aono oameni pe care trebuie să-i 
văd. 

MARIA: O, muzica glasului tău e 
alterată în unele clipe! 

LAURENȚIU : Atunci, tot mai bine 
e să tac! 

MARIA: Nu mă tem de reproșurile 
tale. Mă tem de cuvintele frumoase 
care se spun pentru că n-am încetat 
pînă azi să le spunem. 

LAURENȚIU : Nu pricep. 

MARIA: De cuvintele gratuite. Îmi 
spui de 20 de ani „iubita mea“. Nu 
îndrăzneşti să nu rosteşti o zi cu- 


wn a 


vîntul ăsta, ca să nu rupi ceva, ca 
să nu strici ceva. Pentru că mașina 
de cuvinte n-a avut încă nici o de- 
fecţiune. Dar cealaltă, de aici (arată 


LAURENȚIU : Slavă domnului, mă 
temeam că din pricina ultimelor 
cronici şi a astrului aceluia nou... 
În om? 

MARIA : După bal, Laurenţiu! 

LAURENȚIU : Pentru că nu dispre- 
ţuiesc spacio practic al lucrurilor ? 


meie fericită. Gloria mea se răs- 
frînge şi asupra ta. Nici un efort 
al tău nu cade în gol, mă ajută. Ai 
putea să-ți doreşti mai mult? Te 
iubesc, pe tine dintre toate... 


(Altă bătaie în uşă.) 


Scena 2 


Aceiaşi, Paula 


PAULA (e îmbrăcată foarte elegant, 
cu o rochie de seară care spune nu- 
maidecit că e văduvă şi că e severă): 
Nu te-ai îmbrăcat, Mario? 

MARIA : Încă nu. 

LAURENŢIU : E rea şi somnoroasă. 

PAULA : Trezeşte-o. Nu se cuvine să 
întîrzii cînd eşti invitat la princi- 
pesa de Montechiaro! E un lucru 
care nu se face. 

MARIA (ca s-o întărite): Nu știu cum 
să mă costumez. Poate în husar... 
Laurenţiu mi-a adus un costum de 
eunuc, dar nu-mi place... Tu în ce 
te-ai îmbrăcat ? 

PAULA (revoltată): Cum, să te costu- 
mezi ? Nu vezi că mi-am pus ro- 
chia de seară ? 

MARIA : A, da? lIartă-mă! Dar nu 
se face să mergi în negru! 

PAULA: De ce? 

MARIA : Venețienii sînt superstițioși. 
Şi pana asta! Să nu creadă că so- 
coteşti balul principesei drept o în- 
mormâîntare ! 

PAULA : Adevărat? Să mă schimb? 
N-am decît rochii negre! Pana 
doar... Să pun o diademă ?... 

MARIA : Să nu creadă că vrei să pari 
de un rang mai înalt decît al ei... 

PAULA: Am prea mult păr. (Începe 
să-şi scoată bucle din cap şi să le 


pună în poşetă.) Nu ai puţin oțet? 
Am uitat să cumpăr azi. 

MARIA (duce mîna la cap): Mă doare 
capul !... Mă doare... Nu ştiu ce.. 
Oţet ? Da, să-ţi dau sticla de oţet. 
E pe poliţă. (Se ridică şi ia de pe 
masa de toaletă un flacon de par- 


PAULA : Ce ai pe tine? 

MARIA (se uită la ea însăși. Dintre 
faldurile rochiei de casă s-a ivit şor- 
tul ei din tabloul I. Calmă): Şorţul. 

PAULA (iese cu sticla, mormăind): 
Şorţul! Un şorţ albastru peste o 
rochie albă. Nu se poartă. mu! 
(Iese.) 


Scena 3 


LAURENȚIU : Iar ai necăjit-o! 

MARIA (parcă s-ar dezmetici iar. 
Ride): Nu pot rezista. Am să mă 
îmbrac şi eu. (Trece după o drape- 
rie, din dosul căreia va vorbi.) Vrei 
să pun rochia violetă ? 

LAURENȚIU : Cu riviera de briliante 
şi capa de vizon. 

MARIA : Vizonii argintii ? 

pi ci il Da. Pot să te ajut cu 


MARIA: Nu, mulțumesc. 


(În uşă se bate ușor şi intră Vera.) 

VERA (exagerat vedetă de cinema): 
Siînteţi gata ? 

LAURENȚIU: Maria se îmbracă. A 
venit Vera! 

MARIA : Bună ziua, Vera 

LAURENŢIU : Ea e gata. (Incet.) Eşti 
străvezie toată ca o aripă de libelulă. 
Mă tem să te ating, ca să nu-mi dau 
seama că nu eşti adevărată. 

VERA: Dacă vrei să crezi în reali- 
tatea mea, sărută-mă! 

LAURENȚIU : Taci! 

VERA : Laşule! 


(De afară se aude un glas tînăr cîn- 
tînd o romanţă.) 

LAURENȚIU : Auzi? A venit Carlo. 
să ne ia. Aşa ne vestește el, pentru 
că n-are claxon. 

VERA: Cântă frumos! (Se reazemă. 
de Laurenţiu.) Ascultă-l! În filmul 
în care joc acum, e un cântăreț cu 
ochii ca două  pansele şi cu un 
glas de catifea neagră. 

LAURENȚIU: Îţi place, nu-i aşa? 
Văd din glasul tău că îţi place! 

VERA: E ca un cîine mare, despre 
care spui că are ochi de om. 


MARIA : Ce e cu voi? Nu mai spu- 
neţi nimic ? 

VERA: Ne uitam pe Canal. (Încet.) 
Vrei să vezi un lucru care are să 
te uimească ? 

LAURENȚIU : Pe tine şi... pe el, pe 
acel cântăreţ ? 

VERA (ride încet): Nu, pe alţii! 

MARIA (iese de după darie îmbră- 
cată de seară) : Ne cîntă Carlo? Să 


frumoasă e, Lorenzo! 'Ţi-e uşor r să 
ai o nevastă atît de frumoasă ? Nu-i 
simţi povara ? 


MARIA : Laurenţiu, să pun colierul 


ăsta ? 

LAURENȚIU (i-l încearcă): Sau per- 
lele ? Să vedem cum merg cu ro- 
chia. Stai. Pune şi cerceii. (Se în- 
vîrteşte febril în jurul ei și o îm- 
podobeşte.) Pune blana. Așa! Nu, 
mai bine briliantele. Nu te-ai parfu- 
mat. Ce frumoasă eşti ! 

MARIA : Adu-mi tu flaconul de la 
Paula. 


(Laurenţiu iese.) 
VERA : L-am văzut azi pe Anatol! E 
foarte abătut. 


MARIA (se face că nu pricepe): 
De ce? 


VERA : Nu înţelegi? Nu? De ce 
nu-l laşi să vorbească odată? Nu 
pricepi că e o chestiune de omenie 
să laşi un bărbat să se mărturisească 
măcar ? 


MARIA: Am priceput tot. Nu mai 
are ce să-mi spună. 

VERA : Dar el ar fi mai liniștit dacă 
ti-ar vorbi. Emil nu e acasă. Ți-l 
trimit. (Iese.) 

MARIA : Nu! Nu! 


Scena 4 


Maria, Paula 


PAULA : Poftim şi mulțumesc. (Îi în- 
tinde flaconul pe care îl luase mai 
înainte.) 

MARIA (se parfumează): Credeam că 
ai plecat. 

PAULA : Singură? O femeie singură 
în gondolă ? Detest lucrurile care 
şochează. Rochia ta e prea decoltată. 

MARIA : Poate. 

PAULA : Nu uita că nu mai ești atît 
de tînără. 

MARIA : Ştiu. (Serios.) Dacă mai trec 
cîţiva ani, am să ajung de o vîrstă 
cu tine. 


Scena 5 


Aceleași, Anatol 


ANATOL : Bună seara. M-ai chemat ? 

MARIA: Eu? Nu. 

ANATOL : Vera mi-a spus... 

MARIA : Eu nu te-am chemat. 

ANATOL : Atunci, iartă-mă... (Nu se 
hotărăște să plece.) 

MARIA : Ia loc. 

PAULA : Dumneata eşti invitat? 

ANATOL: Nu. 

PAULA : A! Nu! O cunoşti pe prin- 
cipesă ? 

ANATOL : N-o cunosc. 

PAULA : E o persoană foarte bine. Şi 
e credincioasă. Am întâlnit-o la San 
Marco, la liturghie. Cineva în a că- 
rui casă îţi face plăcere să intri. 
Dacă ar trăi colonelul, i-ar plăcea 
şi lui. (Pauză.) 

ANATOL : Miine plecăm, eu şi băia- 
tul meu. Plecăm , poate că 
ar trebui să ne luăm de acum rămas 
bun. * 

MARIA (se întoarce brusc): De acum ? 

ANATOL: Da, voi o să vă întoarceţi 
tîrziu... (Tace încurcat.) 

MARIA : Paulo, nu-ţi iei haina? 

PAULA (bănuitoare): Nu ieşim îm- 


preună ? 

MARIA : Ba da, dar îl aștept pe Lau- 
renţiu, are să vină ca o furtună, are 
să te grăbească şi pe tine. Nu se cu- 
vine să pleci val-virtej. Oamenii 
cumpătați pleacă încet! 

PAULA : Să mă duc... (Întîrzie.) Cîntă 
venețienii ăștia, de parcă nu mai au 
altă treabă... să mă duc! (lese.) 


Scena 6 
Maria, Anatol 


ANATOL : Adevărat că nu m-ai che- 
mat ? 

MARIA : Adevărat. 

ANATOL : Nu speram nimic, firește... 
dar m-a bucurat gîndul că mă che- 
mai. Am crezut că, înainte de ple- 
care, vrei poate să-mi spui rămas 
bun altfel decît... nu cu toată lumea 
de față... 

MARIA : Nu e același lucru, Anatol? 

ANATOL : Da, e acelaşi lucru. Rămii 
SU, Dina Mario. N-am să te uit nicio- 


a) Li 
MARIA : Rămîi cu bine, Anatol. Nici 
eu n-am să te uit, pentru că ești un 
om cum n-am să mai întîlnesc altul. 
Ai o simplitate atît de mare, atît de 
sfîntă, încât toată lumea ar trebui să 
te iubească. 

ANATOL: Dar dumneata nu m-ai 
iubit. 

MARIA : Te-aş fi iubit dacă te-aş fi 
întîlnit altădată... înainte... dacă toate 
n-ar fi aşa cum sînt. 

ANATOL : Şi, aşa cum sînt, sînt bine 
aşezate ? Pentru veșnicie ? 

MARIA : Nu e nimic de făcut. Şi poate 
chiar convorbirea asta a noastră n-ar 
trebui să fie, nu e loaială. 

ANATOL : Nu e loaială ? Nu s-a spus 
un cuvînt neadevărat sau păgubitor 
pentru cineva. 

MARIA (ia evantaiul de fildeș de pe 
masă): Se poate vorbi în cuvinte 
acoperite despre lucruri ucigătoare. 
(Se uită la evantai.) Ce e... de unde? 
Evantaiul ăsta ! De unde îl ştiu ? 

ANATOL: Nu e al dumitale? 

MARIA : Al meu ? Da, e al meu! Dar 
parcă... de când îl am? De unde e? 
Ce e cu el? 

ANATOL : Ce e cu dumneata ? 

MARIA : Nu ştiu... Îmi aduc aminte... 
Nu-mi aduc nimic aminte... Mă doare 
capul ! (Brusc.) Vreau să mă duc pe 
şantier ! Repede ! Pe şantier ! Am în- 
tîrziat ! Ăsta va fi cel mai înalt și 
mai solid dintre cele trei corpuri ale 
clădirii. Ah, ce bucurie a fost în ziua 
în care s-au ridicat schelele: l-am 
văzut întreg, în picioare! Ah, ce... 
Dar unde era? Unde? Nu știu! Mă 
doare capul! 

ANATOL: Vino puţin pe balcon. (O 
susține și ies pe balcon.) Așa. Ţi-ai 
revenit? Respiră adînc ! O amețeală ! 
Te simţi bine? 

MARIA : Mi-a trecut. Ce ciudat a fost! 


Scena 7 


Aceiași, Vera, Laurenţiu 


VERA (încet): Nu e aici. Trebuie să 
fie la Paula. 

LAURENȚIU : Ai o gură ca o floare 
de gheaţă. 

VERA : E fierbinte! 


(Laurenţiu o sărută. Maria și Anatol 
se ivesc în cadrul balconului şi rămîn 
încremeniţi.) 

VERA : O, erai pe balcon cu Anatol? 

Priveaţi luna ? Amândoi ? 
LAURENȚIU (stingherit): Ei, ar fi 

momentul să plecăm, Mario. 
MARIA : Du-te. Eu nu mai merg. 
LAURENȚIU : Cum să nu mai mergi ? 

Ce are să spună principesa ? 
MARIA : Spune-i că sînt bolnavă. 
LAURENȚIU : Şi contele Fontanelli ? 
MATA + Ce am eu cu contele Fonta- 

n 


LAURENȚIU: Şi ducele Morosini, care 
făgăduise să vină la concertul meu ! 

MARIA : Taci, pleacă! 

LAURENȚIU : E absurd. După 20 de 
ani, unui om i se trece o fantezie. 

VERA : O, descurcaţi-vă singuri. Poate 
că are şi Anatol ceva de spus, şi 
întîrziem. Noi, Paula și cu mine, ple- 
căm înainte. (Iese.) 

LAURENȚIU : În definitiv, tu ce fă- 
ceai pe balcon cu Anatol ? 

MARIA : Eu? Noi? Nimic. Nu mă 
simţisem bine. 

ANATOL : Laurenţiu, asta e o mîrșă- 
vie! 

LAURENȚIU : Tu nu-mi datorezi ni- 
mic, e mai bine să taci. Mario, pu- 
ne-ţi blana. 

MARIA (violent): Du-te ! Haide, du-te! 
(Laurenţiu o privește lung și iese 

încet.) 


Scena 8 
Maria, Anatol 


ANATOL : Te mai întreb încă o dată 
dacă toate îţi par bine așezate, pen- 
tru veşnicie ? 

MARIA : Taci, Anatol! 

ANATOL : Dumneata eşti o făptură 
robustă sufletește, intransigentă. Ai 
crezut totdeauna în lucruri întregi, 
fără ştirbituri şi fără fisuri. Ce-ai 
să faci acum ? 

MARIA : Anatol! Ştii ce e mai cum- 
plit decît orice ? Nu ceea ce am vă- 
zut noi doi, nu sărutarea aceea, dar 
ceea ce accept să înțeleg acum pen- 
tru prima oară, după atîția ani. 

ANATOL : Ce înţelegi ? 

MARIA: Vorbea adineauri de prezenţa 
mea, de necesitatea tovărășiei mele, 
de nevoia pe care o are să fiu veş- 
nic cu el. Anatol, dacă pentru omul 
ăsta am fost totdeauna ceva așa... ca 
o firmă, ca o cursă, cum să spun? 
Ca un număr de atracţie? De ce 


taci ? 

ANATOL : Toţi am știut asta. 

MARIA : Toţi aţi știut? Numai eu 
n-am ştiut! Cum mă împodobește 
cînd ieşim în lume! Contele Fonta- 
nelli are să fie acolo! Şi ducele tre- 
buia să mă vadă, ca să vină la con- 
cert. Anatol, lîngă cine trăiesc eu? 
De ce? 

ANATOL : Îl pubes, Mario. 

MARIA : Îl iubesc ? 

ANATOL : Da. Îl iubeşti de atîția ani. 

MARIA : Nu-l iubesc. Nu-l pot iubi! 
Poate că nu-l mai iubesc de mult 

şi nu ştiu... Cînd aflu, nu vreau să 
recunosc. Cum am putut... 

ANATOL: Ce-ai putut ? 

MARIA : Nu, nu pa Mi-e străin. Cred 
că mi-e străin de mult. 

ANATOL : Atunci, Mario, pleacă de la 
el. Mă auzi, Mario ? Poate că eu pot 
să-ţi dau o dragoste mai mare și o 
viață mai pură. 

MARIA : Ştiu că tu poţi. Dar ce sînt 
eu ? O femeie care trebuie să-și gă- 
sească rostul lîngă un bărbat sau 
lîngă altul ? Eu însămi nu pot nimic, 
nu sînt nimeni? N-am făcut nicio- 

* dată nimic, am zăcut, am somnolat. 
Nu sînt un om, sînt un fleac, sînt 
o podoabă. 

ANATOL : Taci ! Ne vom clădi o viață 
ca o catedrală: largă, echilibrată, 
curată. O iubire durabilă şi înaltă 
ca o catedrală. Nu acum, numaidecît. 
Trebuie să te linişteşti. Să plecăm în 
țară. Acolo se trăiește altfel. Anul 
de specializare pe care l-am petrecut 
aici mi-a ajuns. 

MARIA : Să mă liniștesc, să mă curăț ! 

ANATOL : Sînt două lucruri de făcut: 
să pleci de lîngă Laurenţiu. Să pleci 
din lumea asta de compromisuri, de 
josnicii, de egoisme și laşități! Asta 
trebuie, ca să nu te macini, ca să 
mai rămînă ceva din Maria. Şi mai 
tîrziu, dacă vei vrea, dacă mă vei 


iubi... 

MARIA (încet): În ziua în care voi 
îndrăzni să recunosc de cînd te iu- 
besc. Poate de mult. 

ANATOL: Mario! 

MARIA : Dar ce fel de iubire e asta, 
care nu cunoaşte nici disperare, nici 
exaltare, nici fraze, nici podoabe ? 
Poate că există o iubire așa, și că 
de mult... O linişte, o siguranță, o 
blîndeţe care nu ştii cînd a început 
şi poate nu se va mai sfirși... Dar 
nu crezi în ea, pentru că nu sea- 
mănă cu cea cunoscută. 

ANATOL : O să lucrăm, o să trăim cu 
un ţel, un ţel mare, dincolo de pro- 
pria noastră făptură. O să avem o 
grădină. Emil are să fie copilul tău! 

MARIA : Emil! 

ANATOL : Ai să-l creşti drept ca tine. 
Limpede. 


MARIA : Ce-o să lucrăm? Eu nu ştiu 
să fac nimic, nimic! Odinioară am 
sperat, am crezut că e în mine o pu- 
tere mare. Şi am îngropat-o atît de 
adînc încît nu mai ştiu dacă am s-o 
mai găsesc vreodată. Sînt pe lume oa- 
meni care boli, sau învață 
copiii carte, le deschid ferestre spre 
viață cu mâini curate şi înțelepte, oa- 

meni care lucrează în ateliere sau în 
laboratoare, care construiesc case... 
ridică.. Doamne! Cînd am visat asta? 
Făcusem un proiect... aşteptam un 
răspuns... trebuia să înalţ un palat 
enorm, luminos... Oh, Anatol ! eu tre- 
buie să-l ridic! Era atit de adevărat 
în vis şi eu eram atît de plină de 
forţă şi de elan! 

ANATOL: Nu te tulbura. Acolo, în 
ţară, ai să-ţi găseşti un sens nou 
vieţii. 

MARIA : Nu numai o grădină, nu-i 

? 


aşa ! 

ANATOL : Şi o grădină plină de tei, 
şi alte lucruri, multe, între oameni, 
pentru oameni. Pentru altfel de oa- 
meni. Pentru cei pentru care merită 
să trăieşti. 


Scena 9? 


Aceiaşi, Emil 


EMIL : Bună seara. M-am întors, tată, 
şi am bănuit că eşti aici. Am fost pe 
străzi, pe cheiuri, mi-am luat rămas 
bun de la fiecare. Se aprindeau lu- 
minile spre Lido, şi cerul şi apa erau 
ca un unic safir greu, topit. Pe urmă, 
în piaţa San Marco era întuneric, 
adică luminile erau aprinse, dar dacă 
ridicai ochii la cer, şi ți-i fereai așa, 
pătrundeai într-o noapte fără capăt, 
de un albastru care nu era negru şi 
un negru care aducea aminte de al- 
bastru... (I se taie respiraţia.) 

MARIA : Stai jos, Emil. Respiră puţin. 

EMIL : Staţi aici, între draperii de ca- 
tifea şi mirosuri îmbiesite de parfum. 
Vino afară, tată, să simţi mirosul 
apei, să vezi cum s-a umplut cerul 
de albine. I-am întîlnit pe cei doi 
pictori italieni, ştii, pe care i-am cu- 
noscut la cafenea. Ce oameni minu- 
naţi ! Sînt aproape în zdrențe, dar 
ce flacără e în ei! Da, şi eu mi-am 
adunat toate schiţele. Şi numai una 
e bună. Una singură merită să sper 
puțin de la mine. 

MARIA (îl soarbe din ochi): Nu, cel 
puţin cinci sînt minunate. 

EMIL (nu-i prea dă atenţie): Nu cred 
în „ numai în ochiul meu, 
pentru că e aspru ca mine. Tată, în 
țară să mergem undeva într-un oraș 
mai mic. Tu să vindeci oameni, și 
eu să pictez. M-am îmbibat de fru- 
musețe, de zgomot, de privelişti. 
Acum să fim singuri, să lucrăm în- 
tre oameni ca noi, fără fanfaronadă. 

MARIA : Să cer o oranjadă pentru 
tine, Emil? Eşti ostenit. 


SP NR 


EMIL : Mulţumesc, nu. Tată, vino să 
ne mai plimbăm puţin. Mă gîndeam 
azi, pe un pod, că poate oamenii nu 
ştiu să moară la timp. Ar trebui să 
moară cînd sînt tineri, cînd clocotesc, 
în clipele de entuziasm, de extaz, de 
beatitudine. Nu cînd se uzează, nu 
cînd obosesc. 

ANATOL : Un gînd prost, copilul meu. 
Ştii tu câte clipe de extaz sau de en- 
tuziasm vei mai avea? Cunoşti tu 
pacea dulce a maturității ? 

EMIL : Mi-e groază de pace şi mi-e 
groază de maturitate. Şi mi-e groază 
de valori mijlocii. Totul ar trebui să 
fie veşnic pe culme, absolut. 

MARIA : O, doamne! Se poate crede 
în asemenea permanenţe, Emil, dra- 
gul meu ? 

EMIL : Dumneata, nu. 

ANATOL: Emil, am vrea să vorbim 
cu tine. Stai o clipă liniştit. 

EMIL : Spuneţi repede. N-am linişte. 

ANATOL : Emil, Maria se desparte de 
Laurenţiu şi vine în ţară. 

(Emil ridică din umeri.) 

ANATOL : Se va căsători cu mine. 
(Emil se ridică tăcut, se întoarce în- 

cet, iese pe balcon şi se așază pe ba- 

lustradă, cu spatele la ei.) 

MARIA : Ce e cu el? 

ANATOL : Poate că i-am spus prea 
repede tot. Să se deprindă cu gîndul. 

MARIA (şi mai neliniștită): N-are să 
vrea ! 

ANATOL : Emil! Emil, te rog vino în 
casă ! 

EMIL (se întoarce brusc): De ce? De 
ce trebuie să te însori cu ea? 


ANATOL : Pentru că o iubesc, Emil. 

EMIL : Pe Maria? Tată, ai uitat-o pe 
mama? Mama mea înțeleaptă și 
frumoasă, mama mea ca o coloană 
de argint şi de fildeş, mama ! mama ! 

ANATOL : Maria e singura femeie din 
lume care seamănă cu cealaltă Ma- 
rie, care a murit. Sînt atîţia ani 
de-atunci, Emil, trebuie să înţelegi... 

EMIL : Ai uitat-o! Nimeni pe lume 
nu seamănă cu ea. 

MARIA (sfios): Emil, poate că nu mă 
cunoşti bine. Aş vrea... 

EMIL (crud): Dincolo de blănuri şi de 
voaluri, de bijuterii, de zîmbetul ăsta 
strălucitor, de flori şi de plimbări, 
dincolo de amabilitatea dumitale şi 
de graţia dumitale, mai e ceva? 

ANATOL: Emil! 

MARIA : Lasă-l să vorbească, Anatol. 
Trebuie să-l convingem, nu să-l con- 
strîingem. Emil, dragul meu, toată 
viaţa am vrut să am un copil... un 


copil ca tine... să-l iubesc... să-l 
EMIL: Eu am crescut, şi nu mi-am 
dorit o mamă ca dumneata. 
ANATOL: Emil, am vrut să-ți fac 
cinstea să-ţi spun ţie înaintea ori- 
cui... 


EMIL : ...că îmi faci necinstea să-mi 
dai o mamă de concert, de operetă, 
de bal costumat. 

MARIA : Pentru ce mă socotești aşa ? 

EMIL : Pentru că trăieşti viața asta 
inutilă şi strălucitoare şi nu te-ai si- 
nucis încă. Pentru că suporţi lumea 
asta în care singurii oameni adevă- 
raţi sînt în zdrențe. Pentru că tră- 
ieşti lîngă un om ca Laurenţiu, fără 
talent, fără autenticitate, fără elan, 
şi nu l-ai ucis încă. 

MARIA : Acum vreau să-l părăsesc. 

EMIL : Ca să ne aduci nouă toată su- 
perficialitatea şi toţi zurgălăii de 
aici ? Dumneata, care nu crezi în 
permanenţe ! Ştii dumneata cum era 
mama ? Era numai adevăr şi sim- 
plitate, activitate şi interes pentru 
tot ce se petrece pe lume. N-o pot 
uita ! N-am s-o uit niciodată! N-am 
să îndur să-i ia altă femeie locul! 
N-am să te mai pot suferi, tată! 
Am să fug de tine! Am să fug la 
capătul lumii ! 

ANATOL : Încearcă să te potoleşti. 

EMIL : Şi prietenia noastră ? Toate au 
să fie stricate, fărîmate, cioburi. 

ANATOL : Va fi o prietenie în trei. 

MARIA : Încearcă să mă cunoşti! 

EMIL : Nu vreau. Nu am ce cunoaște. 
Dacă nu mai cred în tine, tată, nu 
mai cred în nimic! Şi un om, cînd 
nu mai crede în nimic, trebuie să 
moară ! (Iese, trîntind ușa.) 

MARIA : Du-te după el, Anatol! Du-te 
reped> ! Spune-i că te-ai răzgîndit, 
spune-i că rămîn aici, împacă-l! li- 
nişteşte-] ! Du-te! 

ANATOL (nehotărit) : Mă întorc... iar- 
tă-mă... ar fi trebuit... 

MARIA : Du-te Du-te! 

(Anatol iese. Maria își scoate încet 
bijuteriile, se învîrtește ca un om dez- 
orientat prin odaie, își învelește umerii 
cu şalul alb de lină din tabloul I, iese 
pe balcon, se întoarce, se aşază în fo- 
toliu. Ia evantaiul de pe masă și se 
uită cu multă tulburare și interes la el.) 


Scena 10 


Maria, Laurenţiu 


LAURENȚIU (intră încet): Nu te-ai 
culcat ? (li aruncă cîteva camelii la 
picioare.) 

MARIA : Ce repede te-ai întors! 

LAURENȚIU : Am văzut pe toată lu- 
mea, m-au văzut toți... Ce era să 
mai fac acolo, fără tine? 


MARIA (surd) : N-ai avut succes, fără... 

LAURENȚIU : O, ba da, ba da. Dar 
eram singur şi amărit. Mario, iar- 
tă-mă ! 

MARIA : Să nu mai vorbim despre 
asta ! 

LAURENȚIU : Ba da. Trebuie să vor- 
bim. E mai bine să limpezim... 

MARIA : Nu putem limpezi nimic. To- 
tul e tulburat pînă la fund. De mult. 
Şi azi, mai mult decît oricînd. Şi ştiu 
care va fi şi mai departe viața ta, 
viaţa mea. 

LAURENȚIU (speriat): Care? 

MARIA : Aceeaşi. Tu ai să dai con- 
certe, ai să ai succes, eu am să zîm- 
besc în loje, la recepții. (Izbucnind.) 
Unde vrei să mă duc? Unde vrei să 
mă duc? De ce să mă apuc? Ce să 
încep ? Ce ştiu eu? Ce pot eu? În 
ce cred eu? Cine sînt eu? (Apucă 
evantaiul.) Cine sînt eu? O femeie 
care zîimbește în lojă la concerte și 
nu crede în nimic permanent. Am 
vrut... am sperat... am... Să ne în- 

toarcem în ţară, Laurențiu, să ne 
întoarcem ! 

LAURENȚIU : Nu. În ţară nu. Aş fi 
un ostracizat. Nu m-aş adapta. Nici 
nu vreau să mă adaptez. Viziunea 
mea... şi pretenţiile mele... 

MARIA : Taci! Taci! 

LAURENȚIU : Linişteşte-te. Poate că 
de-acum înainte... 

MARIA : De-acum înainte? Sîntem 
bătrîni. Nu destul de bătrîni ca să 
murim, dar destul ca să fie totul 
stricat. Aici ? Aici, pentru mine, nu 
mai e cu putinţă nimic, nici o ilu- 
zie, nici o nădejde. Totul mi-e lim- 
pede şi cumplit de dureros, d> urit. 
(Brusc, se uită la evantaiul din mîna 
ei.) Ce e cu evantaiul ăsta ? Ce e cu 
el ? 

LAURENȚIU : Un evantai. Ce e cu 
tine, ţi-e rău ? 

MARIA (azvirle evantaiul): De ce nu 
se poate începe viața de la început ? 
De ce n-o pot reîncepe din ceasul în 
care ne-am luat de mînă să pornim 
alături ? O, cum aş înc-pe viaţa de 
la început! (Cade în fotoliu.) 

LAURENȚIU : Maria. Maria! Maria! 


c O R T I N A 


Scena reprezintă o terasă la malul mării. Anatol citeşte intr-un leagăn, ia note, ţine in mină o foart- 
fecă de gazon. Şi Maria, și Anatol, şi Vera par mult mai tineri in acest tablou. Laurenţiu va fi ciudat de 
tinăr, alături de fratele lui, Emil. Paula va avea o vîrstă incertă, ca acele femei care și la 20 de ani par 


bătrine. E o după-amiază însorită. 


Scena 1 
Anatol, Laurenţiu 


GLASUL LUI LAURENȚIU (din cu- 
lise): Maria ! Maria ! Maria! (Ride 
cu hohote.) Vino să mă aperi! Pu- 
teţi să rîdeți voi de corabia mea... 

ANATOL : De bărcuţa ta. 

LAURENȚIU : De corabia mea, ea tot 
are să vă poarte pe toți pe toate 
mările lumii. 

ANATOL : N-ar fi mai sigură o plim- 
bare cu trenul de aici pînă acasă? 

LAURENȚIU (intră cu o vislă pe care 
o drege): Fricosule! Pasăre fără 
aripi Şi mările? Cui le lăsăm? 

ANATOL: Lui Simbad-marinarul. 


LAURENȚIU : N-ai nici o fărîmă de 
spirit de aventură. Maria are să 
plece cu mine. 

ANATOL : Maria are să ridă de băr- 
cuţa ta. 

LAURENŢIU : Ei, să vedem cine o 
cunoaşte mai bine. Are să facă cu 
mine cel mai nemaipomenit itine- 
rariu. 


Scena 2 


Aceiași, Maria 


MARIA : Unde sînteţi ? 

ANATOL : Noi? Aici! 

MARIA : Aici ? Cine sînteţi voi ? Cine 
sînteţi ? 


sie tă 


ANATOL : Pregăteşte ceva! S-a por- 
nit În gardă! 

MARIA : Nu, nimic. Nu vă văd. S-a 
lăsat ceaţă ? 

LAURENŢIU (ride): O ceață cumpli- 
tă. Aici, aici, Mario! Întinde mîna! 
Aici! Să aprind o făclie? Ai găsit 
poteca ? 

MARIA (se vede că nu glumea, își re- 
vine, încearcă să glumească): Am 
găsit-o. Stinge făclia, scoate fum. (Se 
antrenează.) Uite că a răsărit o geană 
de lună. Ridică ancora, Laurenţiu. 
La cîrmă, Anatol! Unde e musul? 


LAURENȚIU ; În cală. Pregătește nă- 
vodul. 


MARIA : Să nu-i spuneţi nimic despre 
vîntul care s-a stîrnit. Să nu se 
teamă. 


LAURENȚIU : Emil e curajos. Pornim 
spre Pacific! 

MARIA : Pornim! Ce tare se zbate 
pinza ! 

LAURENȚIU (ride cu hohote): Ai vă- 
zut, Anatol ? Ştiam eu că Maria va 
intra în joc. 

ANATOL : Dar n-a ştiut că e vorba de 
bărcuţa ta. Cu barca lui, Mario, por- 
nim spre Pacific ? 

MARIA : Cu masturele acela care se 
numeşte „Steaua polară“ ? Cu solzul 
ăsta d2 aterină ? Ce pînze i-ai pus? 
Mă duc repede în odaie să-i aduc 
şi şoseta mea. Catargul scîncește ca 
un sugaci şi mătura plinge că i-ai 
furat coada. Aseară, fratele tău, Emil, 
pregătea nişte chibrituri, să-i întă- 
rească prora. 

ANATOL (ca Emil în tabloul 1): Mai 
mult! Mai mult! 

MARIA : Ieri pisica a fătat în ea, con- 
fundînd-o cu coşul ei. 

ANATOL: Mai mult! 

MARIA : De altfel, o mai ai? Cred că 
aseară a luat-o Paula în picior, ca 
papuc de baie. 

ANATOL : Ai văzut, Laurenţiu ? Cine 
a cîştigat ? 

LAURENŢIU : Amîndoi. 

MARIA (se apropie de Anatol): În- 
veţi ? 

ANATOL : Am fost azi la spitalul din 
oraş, m-am prezentat doctorilor, 
le-am spus că sînt medicinist şi m-au 
primit la o disecţie. Mi-au împru- 
mutat şi bisturiul acasă, uite-l! (a- 
rată foarfeca de gazon) și un ţesut 
musculos. Pînă acum am lucrat! 

MARIA : De-asta miroşi atît de tare 
a medicamente ! Ce tare miroşi ! Mi- 
rosul ăsta acoperă mirosul mării. 


LAURENŢIU : El nu ştie să trîndă- 
vească. În viaţă, dragul meu, trebuie 
să ştii să trîndăveşti. E o artă. 

ANATOL : În viaţă trebuie să știi ce 
vrei de la tine, ce vor alţii de la 
tine. Cît le poţi cere şi cît trebuie 
să le dai! 

LAURENȚIU : Le cer tot! Le iau tot! 

ANATOL : Primeşti cu nemiluita de 
la milioane de oameni, şi nu vrei să 
le dai nimic? 

LAURENȚIU : Trebuie să pătrunzi în- 
tre oameni ca să-ţi simtă prezenţa. 
Să strigi: am venit eu! şi toți să 
întoarcă capul. Oamenii trebuie vio- 
lentaţi. 

ANATOL : Oamenii sînt ca noi, nu altă 
specie. Şi poate mulți mai buni de- 
cît noi. 

LAURENȚIU : Democrâtule, mă depă- 


şești. 

MARIA : Cînd am să fiu sigură de 
talentul meu (ride), adică atunci cînd 
am să fiu sigură dacă am talent, am 
să încerc să scriu un poem despre 
oamenii cei mai simpli, cei mai obiş- 
nuiţi, şi cei mai plini de frumusețe. 

ANATOL (pleacă ochii): Dacă n-ai să 
scrii, ai să faci altceva. În clipa în 
care ai ceva de exprimat sau de 
dăruit şi nu stăpînești mijloacele, 
dăruieşti pe altă cale. 

LAURENȚIU : Nu, ai să faci litera- 
tură. Ai un talent excepțional. Ai să 
scrii libretele operelor mele. 
(Anatol e jenat.) 

MARIA : Citeodată mi-e frică să sper. 
Poate e mai bine să nu-ţi închipui 
că vei merita ceva. 

ANATOL : Să-ţi închipui că eşti dator 
cu ceva. E mai bine. 

LAURENȚIU : Să-ţi închipui că meriţi 
tot. Dacă stai să măsori virtutea cu 
cîntarul de farmacie, poţi să ai sa- 
tisfacţii mari şi nule. Dacă o diseci, 
nu găseşti nimic înăuntrul ei. Eu 
cred în alte satisfacţii, strălucitoare, 
repezi ca fulgerele. 

ANATOL : Şi dacă le diseci şi pe ele? 

LAURENȚIU: Nu trebuie să-ți laşi 
timp pentru asta. Trebuie să treci 
mai departe. 

MARIA (ride): 
viaţă ! 

LAURENȚIU : Destul! Gata! Hai să 
ne jucăm. Plecăm sau nu mai ple- 
căm ? 

MARIA : De ce să nu mai plecăm? 
Anatol, lasă cartea. Staţi aici să fa- 
cem un plan vast. Cînd se va ridica 
soarele, vom înălța pînzele. 

LAURENȚIU : Au să fie grele de rouă, 
au să filfiie umed. 


Iar vorbim despre 


ue cro 


ANATOL : Sînt foarte greu de ridicat. 
Ajută-mă, Laurenţiu. 

LAURENȚIU : Ce tare scârțiie pari- 
mele ! 

MARIA : M-a lovit un val. Era să mă 
răstoarne. (Se şterge pe obraz.) Ce 
sărată e apa! 


Scena 3 


Aceiaşi, Paula 


PAULA (îi priveşte de cîteva secunde): 
Iar vă jucaţi ? Oameni în toată fi- 
rea! Cum de nu vă săturaţi să spu- 
neţi atîtea nerozii ? 

aa ARE A te dori E en 
noi ! 

PAULA : Eu? Vai! 

MARIA (serios): Te-a căutat cineva, 
Paulo. 

PAULA : Cine? 

MARIA : Un domn. Un domn cu o în- 
făţişare foarte gravă. 

PAULA : N-a spus cum îl cheamă ? 

MARIA : Nu. Avea o barbă lungă, 
verde, ondulată, plină de scoici şi 
de mărgean. Era aproape gol, ieşise 
din mare. Nu l-am primit, mă gîn- 
deam că ai să te ruşinezi! 

PAULA : O, credeam că vorbeşti se- 
rios ! 

MARIA : Vorbesc serios. Barba nu era 
verde şi el nu era gol. Era însă ciu- 
dat îmbrăcat şi puţin cam zdrenţuit. 
Căuta o femeie cuvioasă, a pomenit 
numele tău, cerea ajutor, era Iov. 

PAULA : Cînd ai să încetezi cu pros- 
tiile? Tu nu oboseşti niciodată ? Pu- 
ne-ţi ceva pe tine. Ai să răceşti. Toţi 
o să răciţi. (Se uită în zare.) Anatol, 
nu vrei să fii drăguţ să mă întovă- 
răşeşti pînă la poștă ? Am scris scri- 
sori, şi nu-mi place să mă duc sin- 
gură. La ora asta, o fată nu mai cir- 
culă singură într-un port. E primej- 
dios. Oamenii sînt totdeauna gata să 
te birfească şi să se lege de tine. 

ANATOL (cu regret): Să mergem. 
Paulo. Vă găsesc aici sau vă plim- 
baţi ? 

MARIA : Aici sau pe dig. 

(Anatol şi Paula ies.) 


Scena 4 
Laurenţiu, Maria 


LAURENȚIU : Maria! Maria! 

MARIA (la pieptul lui): Laurenţiu! 

LAURENȚIU : Ridică fruntea. Uită-te 
la mine! Spune-mi ca în fiecare zi: 


„unde ai fost, fericire?“ Azi nu mi-ai 
1 


spus i a8 
MARIA : Unde ai fost, fericire? Di- 
mineaţa nu te-am văzut, ai fost pe 
mare. După-masă am dormit atît 
de greu, atît de greu. Acum mi se 
pare că te văd pentru prima oară în 
viața mea, că te văd cu nişte ochi 
limpezi cum nu i-am avut niciodată. 
Ies din Hades, ca Proserpina, te văd 
şi te întreb : unde ai fost, fericire ? 
LAURENȚIU : Aici, pe terasă. Te-am 
aşteptat. 
MARIA : Am venit. Ce ai să-mi spui ? 
LAURENȚIU : Întîi, că te iubesc. Că, 
de la începutul lumii, dumnezeu ne-a 
pus la cale întîlnirea. Pe urmă, să 
te iau în braţe. Aşa ! Acum să facem 
planuri. Vrei ? | 
MARIA : Vreau. 


LAURENȚIU : Tu crezi că barca mea 
nu e bună de nimic? Barca asta ne 
poate duce în Bosfor, mai departe, 
pe coastele Africii. 

MARIA : Nu, nu așa. Planuri adevă- 
rate. 

LAURENȚIU : Dar nu mai glumesc. 
O viață ca a noastră nu trebuie să 
înceapă neapărat după tipic : să mer- 
gem acasă, să te cer, să ne cununăm 
la ofiţerul stării civile, să căutăm o 
casă şi să cumpărăm farfurii, scaune. 
Toate astea ne-ar aduce numaidecit 
la nivelul celorlalţi. 

MARIA : Totuşi, tata... 

LAURENŢIU : O să-i scrii. O să ne 
întoarcem cîndva la el. Dar mai în- 
tii să trăim gustul marii aventuri. 
Totul să fie nefiresc, extraordinar. 

MARIA : Şi Emil? 

LAURENȚIU : Îl luăm cu noi. Nu-l pot 
lăsa. Eu l-am crescut. 

MARIA : Tu ştii că e îndrăgostit ? 

LAURENȚIU : Are să-i treacă. O pa- 
siune de copil. Ne vom opri întîi în 
Grecia. Ne vom duce pe Acropole şi... 

MARIA : Pe Acropole ai spus? 

LAURENȚIU : Da. Nu vrei? Cee? 

MARIA : Pe Acropole ! Cred că am vi- 
sat ceva nelămurit despre Acropole. 
Mi-aduc aminte ceva... parcă rău... 
nu ştiu... da, da, stai! nu, am uitat! 
Spune ! 

"e iai Apoi, ai să vezi Egip- 
ul. 

MARIA (ride) : Vorbeşti ca un om bo- 
gat ! Cum vom izbuti să facem asta ? 

LAURENȚIU : Există la Atena un im- 
presar cu care am intrat în cores- 
pondenţă. Are să mă crediteze. Sau 
am să dau, poate, un concert. Sau, 
dacă nu, o să cîntăm sub balcoane, 
să adunăm bani pentru măsline și 

portocale. Nu plecăm în aventură ? 
Pînă cînd se va auzi despre noi 
MARIA : Eşti atît de tînăr, Laurenţiu, 
încît vrei să nu faci nici un lucru 
aşa cum a mai fost făcut. Ţi-a tea- 
mă de obişnuit ca de urît. 
LAURENȚIU : Cu mintea mea! Tu ai 
să mă duci pe drumuri drepte, dar 
pline de fantezie. Am să lucrez lîngă 
tine, am să lucrez. Şi tu ai să scrii. 
Cu miînuţa asta... Ce-ai scris azi? 
Eşti plină de cerneală! 
: N-am scris nimic. 
LAURENȚIU : Uite cîtă cerneală pe 
degetele tale! 
MARIA : Cerneală ? Da! De ce? De 
unde ? 
LAURENŢIU : De ce te-ai speriat? 
Doar nu sînt pet? de sînge! 
MARIA (îşi priveşte mîinile): Cerneală 
de la proiect. Tuş! Proiectul meu! 
Are să fie primit! Sînt sigură! În 
mijlocul noului oraş! 
LAURENŢIU : Ce spui? Ce proiect? 
MARIA : Proiect? Ce-am spus? Nu 


ştiu 

LAURENȚIU : O, te-ai pornit! Pregă- 
teşti ceva ! Unde o să mă duci acum, 
cu aerul ăsta serios ? 

MARIA (sincer nedumerită): Nu ştiu! 


Scena 5 
Aceiași, Emil 


EMIL : Laurenţiu! Are să vină în 
după-masa asta la noi! 

LAURENȚIU : Cine? 

MARIA : Ce-l mai întrebi ? Vera lui! 
Ai curajul să mi-o arăţi şi mie? 
Ştii că femeile sînt mult mai s-vere 
faţă de femei! 

EMIL (o îmbrățișează): 'Ţie, da. Tu 
eşti un înger mare. 

MARIA : Care spune multe prostii. 

EMIL : Tu? Niciodată! Tu ești prie- 
tena mea. 

MARIA : Asta nu mă scuză! Spune, 
şi cum e? Ca să nu avem un şoc! 

EMIL : E delicată, e transparentă. Are 
o voce care parcă nu se aşază pe 
cuvinte, le mîngiie numai, ca o 
adiere. Nu ştie nimic, e de o ino- 
cenţă neverosimilă. Şi mă iubeşte! 

LAURENȚIU : Asta e, într-adevăr, ne- 
verosimil. Pe tine ? De ce? 

EMIL : Ea ştie foarte bine să spună 
de ce. O spune cu cuvinte mici, ne- 
încăpătoare, dar o spune. 

MARIA : Trebuie totuşi să te gîndeşti, 
Emil, că sînteţi doi copii. Şi poate 
că... mai tîrziu are să-ţi placă şi mai 
mult altă fată. 


EMIL: Mie? Niciodată! N-am s-o 
schimb cu alta, cum n-am să-l 
schimb pe Laurenţiu niciodată cu alt 
frate. Pot găsi pe lume un om mai 
extraordinar decit el? Pot găsi o 
fată mai perfectă decît Vora ? 

LAURENȚIU : Eu pot găsi un frate 
mai smintit decît Emil al meu ? 

EMIL (îl ia în braţe): Laurenţiu! Ai 
s-o vezi şi tu! Şi ea are să te vadă 
şi are să rămînă uluită. I-am spus 
că n-a întîlnit niciodată un om ca 
tine. Nu crede că poţi exista, așa 
cum i te-am descris eu! 

MARIA : Emil, cred că vine! 

(Emil țişneşte în întimpinarea Verei.) 
MARIA (încet): Unde ești, ferici:e ? 
LAURENȚIU : Aici, cu tine. Haină pe 

umerii tăi! Colier la gîtul tău! Pan- 

totul tău de catifea. 


Scena 6 
Aceiaşi, Vera 


VERA : Bună seara. Emil m-a invitat. 
LAURENȚIU : Şi bine a făcut. 
MARIA : Ia loc, Vera. 

VERA : Aveţi aici o privelişte fru- 
moasă. Pe mine mă sperie marea. 
Mi-e frică de tot ce pare nesfirşit şi 
indiferent. 

LAURENȚIU (îi așază un fotoliu): 
Atunci stai cu spatele la ea. E sin- 
gura soluţie, să întorci spatele lucru- 
rilor de care ţi-e frică. : 

VERA (ride cristalin) : Emil îmi spune, 
dimpotrivă, că trebuie s-o privesc 
pînă cînd am să mă deprind. 

MARIA : E adevărat ce-am auzit, că 
nu vrei să treci pe străzile und. sînt 
căţei ? 

EMIL : O, nici măcar cu mine ' Şi doar 
nu sînt nici nesfiîrşiţi, nici indife- 
renţi. 

VERA : Dar latră! 

MARIA : Vrei o îngheţată, Vera? 

EMIL : Se prăpădeşte după îngheţată. 

MARIA : Mă duc să vă aduc. Avem 
la frigider. 

EMIL: Avem şi biscuiţi? Vera nu 
poate mînca îngheţată fără biscuiţi. 
Răguşeşte. 

MARIA : S-au isprăvit. Ce mai aş- 
tepţi ? Zboară în oraș, și adu! Hai! 

EMIL : Zbor ! (Iese în fugă.) 

MARIA : Să-ţi aduc şi un şal, fetiţă 
de porcelan ? 

VERA: Nu, vă mulţumesc. Nu mi-e 
frig. (Maria iese.) 

Scena 7 


Laurenţiu, Vera 


LAURENŢIU : Mi-a spus Emil că a 
cunoscut o fetiță fermecătoare, și 
văd că a avut dreptate. 

VERA : Dacă o spuneţi și dumneavoas- 
tră, trebuie să fie adevărat. 

LAURENȚIU (amuzat): Şi dacă te-aș 
minţi ? 

VERA : Atunci minţiţi-mă mai departe. 

LAURENȚIU: Dumneata nu cauţi 
adevărul, ca Emil ? Pentru el a de- 
venit o adevărată obsesie. 

: Eu nu caut nimic. 
LAURENȚIU : Atunci ce faci în viaţă? 
VERA : În viaţă ? O, eu ştiu? Trăiesc. 

De ce îmi puneţi întrebări atit de 
grele ? Niciodată n-am putut suferi 
examenele şi la cîteva am şi căzut. 

LAURENȚIU : Voiam să ştiu cum ești. 

VERA : Şi cum sînt? 

LAURENȚIU : O fată încântătoare şi 
puţin ipocrită. 

VERA : Ipocrită ? N-am știut. Şi dum- 
neata eşti un domn foarte frumos, 
dar prea inteligent. Ce gene lungi 
ai! Emil nu mi-a spus că ai ochi 
atît de frumoşi ` Cine e domnişoara 
care ne va aduce îngheţată ? Maria ? 

LAURENȚIU : Da, Maria despre care 
ţi-a vorbit Emil. 

VERA : E atît de mare! E frumoasă, 
dar e ca o statuie. Femeile trebuie 
să fie mai gingaşe, mai delicate. 

LAURENŢIU : Ca dumneata, adică. 

VERA (inocent): Da, ca mine. 

LAURENȚIU : Eşti foarte mulţumită 
de dumn-ata ? 

VERA : Nu-mi displac. (Se uită lung 
la el.) Ce umeri largi ai! Ca un pat 
bun, pe care ţi-ar plăcea să dormi. 

LAURENȚIU : Vrei să încerci ? 

VERA : Nu mi-e somn. Am auzit că 
ai o barcă grozavă. Mă plimbi şi pe 
mine ? 

LAURENȚIU : Cînd vrei. Vrei mîine? 

VERA : Vreau. Mă duci departe? 

LAURENŢIU : Departe de tot. La ca- 
pătul lumii. Vrei ? 

VERA : Glumeşti. Ai să mă duci pînă 
la far şi ai să mă aduci înapoi, aşa 
cum a făcut căpitanul Veniamin. 

LAURENȚIU : Ai vrea să nu te mai 
aduc înapoi ? 

VERA : Poate (Întinde mina şi-i mîn- 
gîie umărul şi brațul.) Eşti atît de 
puternic. 


Scena 8 


Aceiaşi, Maria, apoi Paula 


MARIA (le aduce înghețată): Nu s-a 
întors Emil ? 

LAURENȚIU : Pesemne că n-a găsit 
şi aleargă prin tot oraşul. (O ser- 
vește pe Vera). Ai să răgușeşti. 

VERA : Nu crcd. Asta e o idee a lui 
Emil. Nu răcesc şi nu răguşesc nicio- 
dată. 


(Intră Paula, şchiopătind.) 

PAULA : Poftim! Uite ce mi s-a în- 
tîmplat. Au! Anatol m-a lăsat la 
colţ, pentru că s-a întîlnit cu un me- 
dic, şi eu mi-am scriîntit piciorul 
chiar la poartă. 

MARIA: Cum ai făcut asta? Te 
doare ? 

PAULA : îngrozitor! M-am grăbit să 
intru, se uita un marinar atît de 
ciudat la mine M-am împiedicat şi 
l-am scrîntit. Mario, vino cu mine 
să-mi pui o compresă. 

(Maria şi Paula intră în casă.) 


Scena 9 
Laurenţiu, Vera 


VERA : Iar am rămas singuri. 

LAURENȚIU : Nu ţi-e frică de un om 
atît de puternic? Dumneata doar 
eşti fricoasă ! 

VERA : Nu întotdeauna. Ce mi se 
poate întîmpla cu dumneata ? 

LAURENŢIU : Aş putea să te îmbră- 


țişez. 

VERA : Adevărat ? 

LAURENȚIU : Dacă aş vrea. 

VERA : Şi de ce nu vrei? 

LAURENŢIU (se apropie încet): Pen- 
tru că... (O ia brusc în brațe şi o 
sărută.) 

VERA (lipită de pieptul lui): Ce înalt 
eşti ! Şi puternic! 

LAURENȚIU (o sărută iar): Ai o gură 
ca o floare de gheaţă! 

VERA : Plecăm miine cu barca ta? 

LAURENŢIU : Plecăm acum. 

VERA : Pînă unde? 

LAURENȚIU : Peste mare. Pînă la ca- 
pătul «ei. 

VERA : Nu mă minţi? 

LAURENȚIU : Nu. Cred că dumnezeu, 
de cînd a clădit lumea, a pus la cale 
întîlnirea noastră. 

VERA : Şi n-o să ne mai întoarcem 
niciodată ? 

LAURENȚIU : Niciodată. 

VERA : Haide — repede! Pînă cînd 
nu vin ceilalţi. Repede, să nu mă 

faci, Vera ? N-o să ne mai întoarcem 
niciodată ! Nu s-ar mai putea! 

VERA : Îmi dau seama. Nu-i nimic! 
Aştept de mult fuga asta. Şi pe tine 
te aştept de mult. Așa cum ești! 

LAURENȚIU : Şi dacă acolo, într-o 
zi, am să te părăsesc? 

VERA : N-ai să poți. Şi dacă ai să mă 
părăseşti, ai s-o faci poate în ziua în 
care ai să simţi că eu te-am părăsit. 

LAURENȚIU : Vera! 

VERA (inocentă): Nu vrei să mai fu- 
gim? M-ai minţit ? 

LAURENŢIU : Haide! Barca e jos. 
(O ia de mână şi pleacă repede 
amândoi.) 


Scena 10 
Maria, Anatol 


(Scena e o clipă goală, apoi intră 
Maria şi, aproape imediat, Anatol.) 


MARIA : Au plecat? Unde... (Se aude 
un zgomot de automobil care por- 
neşte.) Ce zgomot puternic ! 

ANATOL : Eşti singură ? Unde e Lau- 
renţiu ? 

MARIA : Era adineauri aici, cu Vera, 
fata pe care o iubeşte Emil. Pesemne 
că au coborit să-i arate barca sau 
s-o conducă acasă. 

ANATOL: Dar Emil? | 

MARIA : Aleargă după biscuiţi. Sigur 
că fetița a trebuit să plece acasă, 
s-a întunecat. 

ANATOL : Mario, stai puțin cu mine, 
aşa, aici. 

MARIA (stingherită): Acum? (Glu- 
meşte.) Vrei să-mi spui un secret? 

ANATOL : E taina mea, pe care o 
ştie şi nisipul, şi terasa, şi vîntul. 
că nu pot vorbi de ea, de față cu 

ţii. 

MARIA : N-ar fi mai bine, Anatol... 

ANATOL: Da, ar fi mai bine să tac. 
(Pauză.) Şi marea e adormită. Stau 
cu spatele la ea, şi parcă stau cu 
spatele la o lespede de piatră. N-o 
aud de loc. 

MARIA : E de un albastru de pansea. 
Ca un mormânt acoperit de pansele. 
Un mormiînt sub care zace inima 
pământului. 

ANATOL : O transmutaţie curioasă. 

MARIA: M-am molipsit de compa- 
raţii de la Laurenţiu. (Pauză. Brusc.) 
Anatol, poate e mai bine, totuşi, să 


vorbim. Să spunem tot, şi să sal- 
văm prietenia. 

ANATOL: Nu cred în prietenii care 
cresc înalte dintr-un sol atît de ră- 
văşit, de scormonit de durere. Ia 
uită-te, acolo, în larg, nu e barca lui 
Laurenţiu ? 

MARIA: Unde? Acolo? Pata aceea 
mică, albă? Nu cred. Ce să caute 
Laurenţiu în larg? Trebuie să fie 
pe drum, conduce fetiţa şi se în- 
toarce. (Se așază iar.) 

ANATOL : Ce liniștită e marea! 


Scena 11 
Aceiași, Emil 


EMIL (vine grăbit, cu părul răvășit): 
Unde... ? Am alergat tot orașul. Abia 
la gară am găsit. Unde e Vera? 

MARIA : Cred că a plecat acasă. Nu 
i-am mai găsit aici. Probabil că Lau- 
renţiu o conduce. 

EMIL: Au plecat? Atît de repede? 
Dacă n-am găsit nicăieri! Lauren- 
tiu o conduce? Mă duc după ei. 

MARIA : Respiră întîi, Emil! 

EMIL : Cum o conduce, cînd el nici 
nu ştie drumul la ea ? 

MARIA : Prostuţule, dar îl știe ea! 

EMIL: Adevărat! Mă duc! (lese în 
fugă.) 


Scena 12 


Maria, Anatol 


ANATOL: Ce îndrăgostit e, bietul 
băiat ! 

MARIA: Eu mă sperii de profunzi- 
mea, de exaltarea iubirii lui. Sea- 
mănă cu Laurențiu. 

ANATOL (prudent): Îl crezi atît de 
profund pe Laurențiu ? 

MARIA: Da. Tu, nu? Anatol, fii 
obiectiv ! 

ANATOL : Sînt foarte obiectiv, Mario. 
Poate că sînt limitat... 

MARIA : Nu, tu nu ești limitat. 

ANATOL: Poate că sînt limitat, sau 
lipsit de fantezie, dar sînt cinstit. 
Mă tem de dragostea voastră. 

MARIA (uşor): Pentru că mă iubeşti, 
Anatol. 

ANATOL: Da, pentru că te iubesc. 
Te văd mergînd cu mine pe un mare 
drum însorit, larg. Tu nu ești făcută 
pentru poteci ascunse, pentru mean- 
dre, pentru curse şi alergări cu ob- 

* stacole. Nici pentru exhibiţie, nici 
pentru aventură. Şi ai prea multă 


lumină în tine ca să poţi trăi în um- 
bra cuiva._ 

MARIA : Dar Laurenţiu n-are de gind 
să mă ţină în umbra lui. Eu am să 
scriu. 

ANATOL : Nu vorbesc de cariera ta, 
ci de personalitatea ta. Omeneşte 
n-ai să poți trăi în umbră. 

MARIA : Vom trăi amîndoi pe culmi, 
ca vulturii. Vom străbate lumea, ca 
să alegem locul în care merită să 
trăieşti. 

ANATOL: Oriunde merită să trăieşti. 
Omul trebuie să fie așa ca el să me- 
rite să trăiască. Pentru noi, care 
sîntem de-aici, aici merită să trăim. 
Şi dacă avem putere sau virtuţi, să 
le cheltuim aici, pentru patria 
noastră. 

MARIA : Ai dreptate. Aici ai tu mai 
multă dreptate decît Laurențiu. Dar 
sînt sigură că la el disprețul pentru 
valorile morale e un panaş, o fanfa- 
ronadă. Îi place să pară un frondeur, 
pentru că e tînăr! 

ANATOL: Şi tu eşti tînără. 

MARIA : Şi te temi pentru mine ? 

ANATOL: Nu. Nimic şi nimeni nu 
te poate strica. Mă tem însă că n-ai 
să fii fericită. 

MARIA : O, cît de fericită am să fiu! 
Aş vrea să fii şi tu fericit! 

ANATOL (se ridică): Despre asta în- 
tr-adevăr nu vreau să vorbim. La 
revedere, Mario. 

MARIA : Unde te duci? 

ANATOL: Plec acasă. Acasă, în tîr- 
gul nostru. 

MARIA : Acum? 

ANATOL: Am aflat tot ce trebuia să 
aflu. Cînd m-am aşezat aici, pe te- 
rasă, speram încă. Toate gîndurile 
au fost spuse firesc, fără să le pro- 
vocăm. Dacă mai rămîn aici, am să 
sufăr prea tare. Am să vă stric toată 
bucuria. Nu. Nu mă conduce. Mi-e 


mai uşor. 

MARIA : Mai stai... să se întoarcă 
Laurenţiu... Emil... 

ANATOL: Ai să le spui tu că îi 
îmbrăţişez. Stai acolo. Nu te clinti. 
(O privește lung.) Să ţin minte toată 
viaţa chipul tău! La revedere. 
(Iese.) 


Scena î3 
Maria, Paula 


PAULA (se loveşte în uşă de Anatol): 
Te duci în casă ? (Mariei.) Are drep- 
tate. Seara e umed pe terasă. Tu nu 
vii în casă? 

MARIA: Îl aştept pe Laurenţiu. (Se 
învelește în şalul alb.) 

PAULA : Dar unde e? 

MARIA : O conduce pe Vera acasă. 
Vine acum. Ce noapte tristă! Nu 
se vede nici o stea, şi marea e to- 
tuşi liniştită. 

PAULA (zîmbeşte unui gînd): Am cu- 
noscut azi, pe plajă, un colonel. Un 
om foarte bine, foarte serios, de 
familie bună. 

MARIA (absentă): Da. 

PAULA: Am avut o convorbire plă- 
cută şi interesantă. Despre război, 
el zice că vine, şi despre artilerie. 

MARIA (se ridică): De ce nu se în- 
toarce ? 

PAULA : Cine? 

MARIA : Laurenţiu. 

PAULA : Întîrzie cu fata aia. Nici 
n-aş fi bănuit că artileria e un lucru 
atît de complex. 


Scena 14 
Aceleaşi, Emil 


EMIL : Nu i-am găsit. Vera n-a venit 
acasă şi pe drum nu erau. Unde 
să fie? 

PAULA: Or fi plecat cu barca lui. 

EMIL : Aşa, să facă o plimbare? Dar 
Vera... Mă duc să văd dacă barca 
e jos. (lese în fugă.) 

PAULA : E în stare, ce crezi! 

MARIA : Nu se poate, ne-ar fi spus 
şi nouă. 

PAULA : Să văd dacă-mi mai aduc 
aminte: tunuri de mare calibru, 
tunuri mai mici, care se cheamă 
Flaubert. Ba nu, Flaubert sînt niște 
puști. Ştii că mitralie şi mitralieră 
nu e acelaşi lucru ? 

MARIA (zbuciumată): Cît e ceasul ? 

EMIL (intră desfigurat): Au plecat 
cu barca! Şi i-au spus portarului 
vilei să ne comunice să nu-i aş- 
teptăm. 

MARIA : Cum, să nu-i aşteptăm? 

EMIL: Nu ştiu. Portarul mi-a spus 
aşa: domnul Laurenţiu a lăsat vor- 
bă să nu-i aşteptaţi. 

PAULA: Adică să mîncăm şi să ne 
culcăm. Ce mai vreți? 

MARIA : Dar unde s-au dus? De ce 
s-au dus? Cum s-au dus așa, fără 
un cuvînt? 

EMIL: Cu Vera! Şi doar Vera se 
teme să meargă cu barca. Chiar cînd 
vislesc eu. 

PAULA (se uită spre mare): Nu se 
zăreşte nimic. E o beznă! Ce om 


nebun ! Voi toţi trebuie să faceţi 
lucrurile altfel decît toate lumea. 

EMIL: Dar Vera nu se gîndeşte că 
au s-o certe acasă? Şi de ce nu 
m-a aşteptat şi pe mine? 

MARIA: Emil, du-te iar la portar 
şi întreabă-l ce a spus Laurenţiu. 
Cuvînt cu cuvînt! 

EMIL : Mă duc. Şi ea doar se teme 
de mare! (lese.) 

PAULA: Acum ce mai aștepți? A 
spus doar omul limpede să nu-l aş- 
teptăm. Să-l chemăm pe Anatol şi 
să mergem la masă. 

MARIA : Pe Anatol? A plecat. (Rea- 
lizînd, cu durere.) Anatol a plecat! 

PAULA: A plecat şi Anatol? Toţi 
au înnebunit în seara asta. Să le 
arătăm noi lor, să mergem la masă, 
fără ei. E şi Emil cu noi, nu sîntem 
singure. 

EMIL (se întoarce): A spus să nu-i 
mai aşteptăm, nu să nu-i aşteptăm. 
Să nu-i mai aşteptăm şi să-i iertăm. 
Mario! Mario! Ce înseamnă asta? 

MARIA : Asta înseamnă că au ple- 
cat de tot. (Începe să se audă iar 
zgomotul automobilului.) Emil, dra- 
gul meu, au plecat d2 tot! 

EMIL: Nu se poate. Und:? 

MARIA : Barca aceea pe care am 
văzut-o la marginea zării era barca 
lui. A plecat în marea aventură! 

EMIL: Cu Vera? 

MARIA : Cu Vera. Asta trebuie să fie. 

PAULA : Ei, poftim! Am spus eu că 
are să plece într-o zi?! Ce te pu- 
teai aştepta de la un om ca el! Nu 
te supăra acum, nu te zbuciuma, că 
tot nu eraţi potriviţi. Eu ştiam de 
mult. Tot mai bun e Anatol. Chea- 
mă-l înapoi. 

MARIA : Paulo, intră în casă! Mă- 
nîncă, dormi, învelește-te gros, fă ce 
ştii. Lasă-mă ! 

PAULA (jignită.): Şi tu eşti o femzie 
foarte dificilă ! 

MARIA: Lasă-mă, te rog! 

PAULA : Dar nu i-o fi văzut nimeni 
cînd au plecat ? Nu i-o fi auzit vor- 
bind între ei? Mă duc să-l descos 
eu pe portar. (lese.) 


Scena 15 
Maria, Emil 


EMIL: Cum se poate asta, Mario? 
Laurenţiu ? Laurenţiu a plecat cu 
Vera ? Şi ea a vrut să plece cu el? 
Și el. el n-a ştiut cît ne iubim, eu şi 

Vera ? 

MARIA : Emil, dragul meu, să ne gîn- 
dim puţin... să ne gîndim... ah! Şi 
zgomotul ăsta de mașină! Emil, nu 
plinge, dragul meu. Uite, eu nu 
pling ! 

EMIL: Adevărat! Dar tə iubea, 
Mario! Îl iubeai! 

MARIA : Unde eşti, fericirea mea? 

EMIL: Nu mai e fericire pe lume! 
Nu mai e nici încredere! Nici ade- 
văr! Unde e adevărul? Îmi spu- 
nea : fiul meu! Cînd eram mic, mă 
apăra de toţi băieţii răi. El era mai 
mare! Toți prietenii mei mă invi- 
ciag, toți voiau să semene cu el. Eu, 

aş fi murit cu uşurinţă pentru 
ea Ştii, dacă mi-ar fi cerut orice! 
Să-mi fi spus: „Emil, vr-au luna 
de pe cer!“ Şi Vera se agăța de gî- 
tul meu: „Ce puternic eşti!“ îmi 
spunea. Ce înseamnă: totdeauna? 
niciodată? De ce ne jucăm cu aseme- 
nea vorbe, numai ca să înşelăm 
copiii? Ce înseamnă fericire, Ma- 
rio? Uite, pînă acum zece minute 
eram fericit. Şi acum nu-mi pot 
aduce aminte cum e fericirea. Şi 
n-am să mai ştiu niciodată! 

MARIA: Emil, copilul meu, vino 
lîngă mine. 

EMIL: Nu sînt copilul tău. Şi Lau- 
r.nţiu îmi spunea „copilul meu“. 

MARIA : Eşti prietenul meu! 


EMIL: Nu mai sînt prietenul nimă- 
nui. Ce înseamnă prietenia? Nu 
există. 


TABLOUL 4 


MARIA (parcă se dezmeticește): Ba 
da, există! Mi-aduc parcă aminte... 
parcă mă deştept dintr-un vis rău... 
mi-aduc aminte de o fericire mare, 
sigură... eram parcă mulţi, umăr la 
umăr, aveam încredere unul în al- 
tul... tot ce făptuiam era pentru noi 
toţi şi ne unea... (Se pierde iar.) Cînd 
a fost asta ? Unde sint aici? Acum 
visez ? Emil, visăm amindoi? Sint 
profund n-fericită ! Să încercăm să 
ne mîngîiem unul pe altul! Unde 
te duci ? 

EMIL : Pe străzi, aşa, la întîmplare. 

MARIA : Stai aici, Emil, unde ai să 
te duci singur ? 

EMIL (plingind, ca în vis): Nu ştiu, 
nu ştiu, nu ştiu... (Iese, glasul i se 
pierde.) 

MARIA : Ah, zgomotul ăsta! zgomo- 
tul ăsta de mașină! Şi copilul unde 
s-a dus? Ce-am să fac acum? Ce 
ceaţă vine de pe mare. Dacă n-ar 
fi ceaţă, poate că m-aş putea gindi! 
Aş căuta copilul ! Bietul copil. Poate 
că am visat! Am visat? Am visat? 
(Merge pe dibuite, ca orbii.) Unde 
sîntem ? Proiectul! Trebuia să vină 
un răspuns! Aveam ceva də împli- 
nit. Viaţa era atît de plină, și eu... 
Ce maşină se aude? Am visat? (Cu 
o vigoare subită.) Am visat! Se poate 
lua de la capăt! Se poate lua de la 
capăt ! (Ride cu hohote.) Sînt atît de 
tînără! Totul se poate lua de la 
început ! Dinainte de ceaţă! 


Cc O R T I N A 


Un living-room, care a fost foarte elegant, dar poartă urme de uzură. Emil, tot la 17 ani, dat œw 
ceva Îmbătrinit, viciat, pe chip, stă cu capul in miini și dormitează. E după-amiază, Soneria sună puternic. 


Bmil tresare, se duce să deschidă. 


Scena 
Emil, Anatol 


EMIL : Jacqueline are liber azi. Bă- 
trînii dorm. 

ANATOL (e bătrin, îmbrăcat corect, 
poartă ochelari): Nu mai spune pă- 
rinţilor tăi: bătriînii. 

EMIL: Nu sînt bătrîni? Lucrurile 
trebuie numite pe numele lor. Dom- 
nule profesor, mă înv.ţi să fiu ipo- 
crit ? 

ANATOL: Sinceritatea nu trebuie 
confundată cu cruzimea sau cu gro- 
solănia, dragul meu. 

EMIL : Dumneata ştii atît de sigur ce 
e bun şi ce e rău încît mi se pare 


că n-am de-a face cu un om, ci cu 
un cod. Zău, de zece ani răsfoiesc 
un cod penal. 

ANATOL: Mergem la tine, sau fa- 
cem lecţia aici ? 

EMIL (se aşază): La mine. 

ANATOL : Atunci de ce te aşezi? 

EMIL: Ca să mă odihnesc. Dacă ai 
şti ce obosit sînt! 

ANATOL: Emil, dacă ai şti cît mă 
îndurerezi ! 

EMIL : De c2 ai un suflet atît de sen- 
sibil? Am impresia că dumneata 
mergi pe ger cu un palton de voal! 

ANATOL: Ai înţelege mai bine dacă 
ți-aş spune că mă dezgușşti ? 

Scena 2 


Aceiaşi, Maria 


MARIA (e o femeie bătrină, tristă, 
obosită. Poartă o rochie de casă care 
a fost elegantă cîndva, un şal alb 
de lină): Bună ziua, Anatol. (Îl să- 
rută pe cap pe Emil.) Așază-ţi cra- 
vata, fiule. Ce mai faci, Anatol? 

ANATOL (are un tremur mic, emoţio- 
nat, de cîte ori vorbește cu ea): 
Lecţii, Mario. Elevi răi şi buni. 

„MARIA : Şi fiul meu e un elev rău, 
ştiu. Nu-l apăra ca să mă cruţi. 
Uită-te la el, cum arată. La cîte ai 
venit astă-noapte, Emil ? 

EMIL: La ora la care măturătoarele 
şi ciocîrliile intră într-o veselă acti- 
vitate. 

MARIA (dezarmată): Ce să-i spun? 

EMIL : Să-i spui papi nu mai co- 


şampanie ru dimineaţa. 
ră O! Aţi Pakar pikoa Sin- 


mei? Cu Vera, cu doi tipi de la 
teatru, cu o gazetăreasă sau așa-ceva, 
o fată ca o vrăjitoare despletită, și 
un arhiepiscop. 

MARIA: Un arhiepiscop ? 

EMIL: Un individ ras, pîntecos, cu 
mîini albe, cu pudori subite și vorbe 
onctuoase. Impresia mea e că a fost 
arhiepiscop. 

MARIA (rușinată, nefericită): Proba- 
bil că Laurenţiu avea treabă cu ei. 
ANATOL (alb): Sigur, fără îndoială. 

Să mergem, Emil, haide. 

EMIL: En route, mauvaise troupe! 
Partez, mes enfants perdus ! 

ANATOL: La revedere, Mario. 


Scena 3 


Aceiaşi, Laurenţiu 


LAURENȚIU (bătrîn şi el, cu un chip 
de om care nu mai prețuiește nimic, 
dar care a păstrat o mare dragoste 
pentru sine): Bună ziua, bună ziua, 
Anatol. Merge, merge încetinel ? M-a 
căutat cineva ? 

MARIA : Nu ştiu. 

EMIL: Cît am fost eu aici, nimeni. 
Tată, eşti definitiv uitat (lese cu 
Anatol.) 


Scena 4 


Maria, Laurenţiu 


MARIA : Iar ai luat băiatul la un 
chef. De ce faci asta, Laurenţiu ? 
LAURENŢIU : Ca să petreacă! De ce 

se duc oamenii la chefuri ? 


MARIA: E un copil! Din pricina 
asta pierde mereu examenele. 

LAURENȚIU : Un copil! La 40 de 
ani ai să-l socoteşti tot copil. Nu 
lîngă fustele tale are să învețe ce 


e viaţa. 
MARIA : De la canalii şi secături are 


s-o învețe? 

LA : Da! O şcoală mult 
mai bună decît a îngerilor. De la 
Anatol n-are să înveţe niciodată 
să-şi facă loc cu coatele, de la ami- 
cii mei are să învețe să se menţină 
pe linia de plutire. Pentru că trebuie 
să se înarmeze să trăiască între ca- 
nalii şi secături, nu între îngeri, care 
— fie zis între noi — nu există. 
Afară de tine! (Se aude soneria.) 
Trebuie să fie Vera! 

MARIA: Eu am... am de gînd să... 
(Pleacă.) 


(Laurenţiu se duce să deschidă şi se 
întoarce cu Vera.) 


Scena 5 


Laurenţiu, Vera 


VERA (e foarte uzată, foarte gătită, 
ținută, ca de un arc, de conștiința 
că trebuie să mai pară tînără) : Bon- 
jour! (ÎL sărută pe gură, repede, 
fără căldură.) Singur ? 

LAURENȚIU : Sînt şi ceilalți, fiecare 
în vizuina lui. 

VERA : Ar trebui să bem ceva tare, 
ca să ne înviorăm! Ce noapte stu- 
pidă ! Dacă acel Giinter n-ar fi ştiut 
el ceva, n-aş fi stat nici un ceas. 
Dar n-a scăpat o vorbă, spurcăciunea. 

LAURENȚIU (care a deschis un bar şi 
a turnat două păhărele): Eu n-am 
dezarmat. 

VERA: O, tu! 'Tenacitatea ta ar fi 
genială, dacă nu s-ar întemeia pe 
premise absurde. 

LAURENŢIU : De ce absurde? 

VERA : Pentru că trăieşti veșnic la 
hotarul dintre realitate şi fantezie. 
O situaţie nesigură, recunoaște ! 

LAURENȚIU : Această îmbinare de 
tărîmuri, care e climatul meu, ne-a 
adus de atîtea ori succese. 

VERA: A vrut destinul. Tu nu ești 
vinovat. 

LAURENȚIU : Nu recunosc nici un 
destin. Nu cred decît în geniul meu. 

VERA : Ei, acum, omule de geniu, ce 
e de făcut? Îţi dai seamă că tre- 
buie făcut ceva ? 

LAURENŢIU : Crezi că n-am nici o 
soluţie ? 

"VERA ; Spune-o repede, cu glasul cel 
mai dulce! 

LAURENȚIU : Anatol! 

VERA: 'Ţi-am cerut soluții, nu vorbe 


de spirit. 

LAURENȚIU : Repet: Anatol! 
VERA : Să ne dea lecţii de algebră? 
LAURENȚIU : E profesorul fetelor lui 

Dupuis. 

VERA : Să ne spună... să ne spună cu 
cine trăieşte d-na Dupuis ? Dar crezi 
că el ştie? 

LAURENȚIU : Se duce zilnic în casa 
lor. Trebuie să ştie. 

i pai dacă ştie, crezi că ne 


E A EEEPȚIU : Asta e ceva mai greu. 
Ar trebui utilizată Maria. 

VERA : Maria nu se amestecă în ase- 
menea treburi. Poate să se scufunde 
pămîntul cu tine, şi nu ridică un 


deget. 

LAURENŢIU : Ai dreptate. Balast în 
galera mea. (Se duce la ușă.) Ana- 
tol! Anatol! vrei să vii puţin aici? 

VERA: Ia aminte, fii prudent! 


Scena 6 
Aceiaşi, Anatol 


ANATOL (îngheţat) : Bună ziua, Vera. 

LAURENȚIU : Anatol, iubitule, m-am 
întrebat totdeauna dacă oamenii 
binecrescuți pot fi şi sinceri. 

ANATOL: Nu văd contradicția. 

LAURENȚIU : E evidentă. Dar tot din 
bunăcreştere nu vrei s-o înţelegi. 

ANATOL: Ce vrei? 

VERA: Anatol! Eşti prost dispus 
azi! Eşti obosit! De ce nu te mai 
odihneşti ? De ce nu iei un con- 
cediu ? 

ANATOL : Atunci, ce vreți amîndoi? 

LAURENȚIU : În condiţiile astea, ni- 
mic. Credeam că, într-un ceas greu, 
pot apela la un prieten din tinereţe, 
al meu şi al Mariei. Dar timpul 
veştejeşte şi generozitatea, şi elanul, 
şi încrederea, şi fidelitatea. Tu ești 
un om inteligent... 

ANATOL: Nu cred. 

VERA: O, Anatol! Foarte inteli- 

gent! 

ANATOL: Nu pentru concepția voa- 
stră, vreau să s 

LAURENȚIU : Pentru că noi prețuim 
inteligența practică? O recunosc! 
Îmi place vioiciunea, perspicacitatea, 
o minte care face legături subite în- 
tre cele mai depărtate şi străine idei, 
o minte care aruncă punți în impo- 
sibil. Şi curajul, ador curajul. (Se 


antrenează.) Riscul! Ce nevoie ai. în 
viaţă de rădăcini ? Ca să te ţină pe 
loc? De principii? Ca să-ți pună 
piedici ? De divinitate? Ca să te 
umilească ? Îmi place, dragul meu 
Anatol, să dau cu barda în lună și 
s-o despic în două. Şi-am despicat-o 
de multe ori. 

ANATOL: Aşa că eu sînt un imbecil, 
Laurenţiu. 

LAURENŢIU : Asta e concluzia ta? 
Tu eşti sigur, ca pămîntul pe care 
călcăm. Miroși a pămînt, uneori și 


VERA ! 

LAURENȚIU : Lasă, el înţelege figu- 
rile poetice. Nu e un imbecil. Miroși 
a pămînt şi ne dai voluptatea neîn- 
trecută, uneori, de a ne simţi acasă, 
întorși pe bătrîna planetă. 

ANATOL : Haide, scoate și un porum- 
bel din mînecă ! 

LAURENŢIU (amuzat): N-am haină 

pe mine. (Verei.) Vezi, are 
şi umor! Să revenim la subiect. Tu 
eşti pedagog în casa Dupuis. 

ANATOL:  Vreţi să vă dea fabrica 
Dupuis o maşină cu reducere sau pe 
datorie ? 

LAURENȚIU : Ei, cum îţi închipui 
asta? Ai crezut... ? Auzi, Vera, ce-a 
putut să-şi închipuie! Dragul meu, 
e vorba numai de o informaţie. 

VERA : O informaţie oarecare. 

ANATOL : Pentru care ați făcut ase- 
menea introducere ! 

LAURENȚIU : Nu era nici un fel de 
introducere. N-am stat de mult de 
vorbă, mi-era dor de tine, am vor- 
bit aşa... 

ANATOL : Bine, bine. 

VERA: În casa Dupuis vin oaspeți 
mulți, nu-i aşa? 

ANATOL (o priveşte lung): 
orice š 

VERA : Ei sînt oameni încîntători. 

LAURENȚIU : Ea, mai ales, are multă 
graţie. Şi mult succes. Nici n-ai pu- 
tea că are copii atît de mari. 

VERA : O, ba crezi, ba crezi, dar re- 
cunosc că se ţine bine. E și foarte 
bine îmbrăcată. Cu banii lor! El 
pleacă des în străinătate şi ea ră- 
mine mult singură. 

ANATOL : Mai departe! 

VERA : De ce eşti nervos? 

LAURENȚIU (îi toarnă și lui un co- 
niac) : Dupuis e acum aici, pe cîte 
ştiu, şi ia în comandită o fabrică 
de armament. E o chestiune în curs. 


Ca în 


caş, de armament, 
treaba lui. 'De ceva foarte produc- 

tiv, şi ce poate fi mai productiv, azi, 
la noi, decît armamentul ? 

ANATOL : Sînteţi mult mai informaţi 
decît mine. Eu habar n-am. 

LAURENȚIU (amuzat): Eşti abil, 
Anatol. Trăsătura asta nu ţi-o cu- 
noşteam Stai la masă zilnic cu ei, 
şi nu ştii nimic! Dar ce vorbesc oa- 
menii Suna între ei cînd se așază 
la masă ? 

ANATOL: Nu afaceri. 


VERA : Vrei să spui că sînt stupizi, 
că vorbesc despre pictură ? 

LAURENȚIU : Dupuis are un foarte 
bun nume pe piaţă. (Se uită la Vera, 
nu ştie cum să atace.) 

VERA : Toate astea de fapt nu ne in- 
teresează. Ea are un amant. 


ANATOL (se ridică): Asta vă intere- 
sează ? 


LAURENȚIU : Da şi nu, în sfîrşit, da. 
E o chestiune intimă a Verei, pe care 
ar prefera să n-o spună. În sfîrşit, 
presupune că omul cu care vrea ea 
să se mărite ar fi amantul doamnei 
Dupuis... 

ANATOL (ironic): 
mărite ? 

VERA (intră în joc): Da. Şi e pentru 
mine un lucru cumplit. Mă tem că 
omul pe care îl stimez mai presus 
de orice mă minte. 

ANATOL: Nu ştiu nimic, şi, chiar 
dacă aş ști, cum vă închipuiţi că 
v-aş spune? (Vrea să plece.) 

LAURENȚIU : Anatol! Anatol, te 
rog ! N-ai nici o fărîmă de sensibi- 
litate? 'Ţi-e absolut indiferent dacă 
Vera trăieşte o asemenea dramă, 
sau nu? 

ANATOL: Mă îndoiesc de dramele 
Verei. 

VERA : Spune-mi numai atît: e sau 
nu un om din lumea financiară, 
înalt, blond... 

ANATOL: Cum îl cheamă pe logod- 
nicul Verei ? 

leii ud (se încurcă, parează): 

Pe...? Aha! nu-mi umbla cu de- 
astea ! Să-ţi spunem numele lui şi 
să răspunzi: nu e el! 

ANATOL: Aventura doamnei Dupuis 
trebuie dată pe faţă, dar numele lo- 
godnicului Verei e un mister ? 

LAURENȚIU (triumfător): Va să zică, 
doamna Dupuis are un amant. 
Cine e? 

ANATOL : De unde aţi scos afirmaţia 
asta ? Ce vreţi să faceţi cu ea? Ce 
şantaj ? Ce escrocherie ? 

VERA : Mă jigneşti! 


Vera vrea să se 


ANATOL: Am izbutit? Curios! Lă- 
saţi-mă să plec. Toată istoria asta a 
fost prea cusută cu aţă albă. (Iese.} 


Scena 7 
Laurenţiu, Vera 


LAURENȚIU : Nu e destul de imbe 
cil, idiotul! Are dreptate, a fost 
cusută cu aţă albă. 

VERA : A fost ideea ta: Anatol! Şi 
pe urmă invenţia cu căsătoria mea! 
Trebuia mai întîi să-i spui un nume 
oarecare, ca el să răspundă: nu e 
ăsta ! 

LAURENȚIU : Şi unde ne-ar fi dus 
asta ? Totul a fost ratat din pricina 
ta, care n-ai jucat destul disperarea. 

VERA : Nu da vina pe mine, Laurent, 
pentru că tu eşti cel care a început 
să se ramolească. Şi totuși, d-na 
Dupuis are un amant. Dar știe să-l 
ascundă binə, mizerabila! În trei- 
patru zile Dupuis are să încheie con- 
tractul, şi s-a isprăvit! Nu mai e 
nimic de sperat! Nu intră în ziarul 
de mîine, nu intră în cel de poimiîine, 
s-a isprăvit. 

LAURENȚIU : Eu nu ştiu cine ţi-a 
băgat ţie în cap că d-na Dupuis 
trăieşte cu un tip oficial. Dacă e un 
gigolo oarecare, nu interesează pe 
nimeni, nu publică nimeni, nu plă- 
teşte nimeni, nu se supără nimeni. 
Dupuis își încheie frumos contractul, 
şi pleacă în America, să încaseze şi 
niţel capital străin. 


Scena 8 
Aceiași, Maria 


MARIA : Laurenţiu, n-ai găsit pe bi- 
roul tău caietul meu de socoteli ? 
LAURENȚIU: Nu ştiu, dragă. Ieri 
am făcut curat pe birou, în felul 
meu, ştii tu, adică am aruncat în 
sertar ceea ce trena de prea mult 

timp la suprafaţă. 

MARIA (deschide cîteva sertare): 
Doamne, toate sînt răvăşite aici. Ce 
caută fotografiile peste dosare și hăr- 
ţile astea între ele ? 

LAURENȚIU: Am căutat ceva. 

VERA : A, am uitat, Laurenţiu, te-a 
invitat Daisy la masă diseară. Vii? 

LAURENȚIU : Să vedem. Tu ce faci 
diseară, Mario? Mario, mă auzi? 
Peste ce-ai dat acolo ? 

MARIA : Scrisorile mele către tine. Şi 
nişte note. „Sonata în sol minor“. 
'Ţi-aduci aminte de ea ? 

LAURENȚIU : Contorsiunile tinereţii. 

MARIA : Ai scris-o la Roma, după ce 
fusesem împreună sus, pe Aventin. 
Era într-o seară. Mi-aduc aminte. 

VERA : Maria e omul amintirilor. 

MARIA (şters): Nu mai sînt nici asta. 
(Închide sec sertarul.) 

LAURENȚIU: E o bătrînică cumse- 
cade, care mu refuză decît un sin- 
gur lucru: să meargă la doctor. 

VERA: N-ar trebui să-i faci supă- 
rarea asta lui Laurenţiu. 

MARIA (tern): N-am nici o nevoie 
de doctor. 

LAURENȚIU : Dar clipele astea de 
halucinație ? 

MARIA: Nu ştiu nimic d-spre ela 
(Soneria. Maria se duce să deschidă.) 


Scena 9 


Aceiaşi, Paula 


VERA: Totdeauna a fost încăpăți- 
nată. A, Paula! 

PAULA (e îmbrăcată corect, sever, 
antipatic. Bătrină şi țeapănă) : Bună 
seara! Afară burează. E un timp 
foarte nesănătos. Mario, am adus 
cămăşile. Să le încerce Emil. 

LAURENȚIU : Emil avea nevoie iar 


de cămăşi ? 

MARIA (îi face un semn să nu audă 
Paula): Avea, avea. 

LAURENȚIU: Ne arde să risipim 
banii. Nu mai ştim ce să facem cu 

tocmai acum! 

MARIA (ca să-l acopere): 'Te-am cău- 
tat ieri la tel-fon, Paulo. 

PAULA: Am fost în oraș după furni- 
turi. Ei, ce ştiţi voi ce înseamnă 
viaţa unei văduve sărace? Dacă 
colonelul ar fi trăit, aş fi comandat 
eu lenjerie la alţii, nu alţii mie. 
Acum trebuie să alerg, să-mi schimb 
din şase în şase luni ochelarii și să 
aştept în vestibuluri. 

VERA (care se plictiseşte intens): Tu 
trebuia să te întorci de mult în 
tară ! 

PAULA (jignită) : Dar voi v-aţi întors ? 

LAURENȚIU (ridică din umeri): Are 
dreptate. Şansa e o chestiune de 
magnetism p=rsonal, nu de loc geo- 


grafic. 

VERA (rizînd): Şi magnetismul lui 
Laurenţiu nu se manifestă decît în 
lumea de-aici. Are teren. 

MARIA (brusc): Nu ştiu ce se întîm- 
plă cu mine... Unde era grădina asta, 


veranda cu iederă? Unde era? 
Unde era? Şi o masă largă, dese- 
nam ceva... o schelă, suiam, suiam... 
(Aleargă turbată.) Am întirziat la 
şantier. Azi se toarnă betonul! Re- 
pede ! Şi femeile mă așteaptă, să 
semnăm pentru d_zarmare... 

LAURENȚIU (enervat): Halucinaţii! 
Iar ai halucinaţii! 

: Ce dezarmare? Ce-a spus? 
Fii atent, Laurent! 

LAURENȚIU : Se agaţă, așa, de cîte 
un cuvînt. Nici o primejdie. Eu am o 
întîlnire la cafenea. 

VERA : Şi eu trebuie să plec. 

PAULA : Aveţi mașina jos? 

LAURENŢIU (evaziv): N-o mai avem. 

PAULA : Atunci mă odihnesc. Vin 
tocmai de la d-na Dupuis, de la ce 
lălalt capăt al orașului. 

LAURENȚIU (se oprește în ușă): 
Marie-Jeanne Dupuis ? 

PAULA : Marie-J-anne Dupuis. I-am 
făcut nişte aşternuturi splendide. 
VERA (se întoarce din drum): Dacă 
pleacă în America, ce-i mai trebuie 
aşternuturi acum? Nu-şi comandă 

acolo ? 

PAULA : Mai întîi că ea rămîne aici, 
şi, pe urmă, credeţi că se găsesc așa 
de ușor pretutindeni văduve care să 
lucreze ca mine ? 

LAURENȚIU : Şi, al treilea, are ne- 
voie femeia de aşternuturi splendide. 

PAULA : Cred şi eu. (Cu răutate.) La 
vîrsta ei are nevoie de cadru, altfel 
amantul poate crede că a nimerit la 
azilul de bătrîne. 

VERA: Delicioasă ești, Paulo! Şi, 
spune, e atît de trecută, în intimi- 
tate ? 

PAULA : Cînd nu e fardată şi coafată, 
parcă a fost fiartă o dată şi acum 
trăieşte rasol ! 

LAURENȚIU : Amuzant! Dar aman- 
tul nu se dezgustă ? 

PAULA : Ca şi doamna Besent. Am 
văzut-o o dată în baie şi era să 
leşin. Am cerut numaidecît oț-t! 

MARIA (neliniştită): Oţet? Otet? 

VERA : Da, ce te miri? Oţet! Spune, 
Paulo, şi... 

PAULA : Şi domnul Besent are o tu- 
moră la plămîni. O tumoră mare ca 
o caracatiţă. 

VERA : Pfui! Mă dezguști! 

PAULA : Vrea să se opereze... Se pre 
supune că e cancer. 

MARIA (tulburată) : Cînd are să se gă- 
sească leacul cancerului, medicina 
are să-şi ajungă țelul adevărat: să 
vindece omul. E atît de extraordinar 
să vindeci! Să lupţi cu moartea! 

Emil, ar trebui să aşezi fişele tatii. 
N-aţi văzut spitalul lui cel nou? 
Niciodată n-a existat pe aici aseme- 
nea spital! Şi cartierul din spatele 
poştei ! Am lucrat la el! 

LAURENȚIU (nu e atent la ea): Ce 
să se mai opereze ? Să moară! La- 
să-l pe el. Doamna Dupuis, va să 
zică... 

VERA (îl priveşte fix): 
un actor de cinema. 
PAULA : Cu un actor de cinema? Şi 
cu un actor? Nu-i ajunge Max 

Verder ? 

LAURENȚIU: Care Max Verder? 
Ministrul ? 

PAULA : Ministrul. Vai, dar rămîne 
între noi! Nimeni nu ştie. Şi eu am 
aflat de la bucătăreasa lor... 

LAURENȚIU (fericit, ridică din 
umeri): Ce ne interesează pe noi? 
Splendid ! Splendid ! 

MARIA (care şi-a revenit, cu teamă): 
Informații de la bucătărie. Nici nu 
poți fi sigură, Paulo, că sînt exacte. 
De ce vorbeşti despre asemenea lu- 


Trăieşte cu 


cruri ? 

PAULA : Între noi? 

VERA : Ne amuzăm, Mario, ce impor- 
tanţă are? Tu, Paulo, nu l-ai văzut 
pe-acolo ? 

PAULA : O dată l-am zărit în oglinda 
din salon, în care se vede tot dor- 
mitorul. Îl ascunsese acolo! Un mi- 
nistru, şi se ascunde în dormitor! 
Nu în birou, înţelegeţi ! 

LAURENȚIU (brusc): Să mergem, 
Vera. 

VERA (foarte amabilă): La revedere, 
Paulette! Încîntată că ne-am întâl- 
nit! Laurenţiu, tot o să luăm un 
taxi, s-o ducem şi pe Paula acasă. 
Ai auzit că afară burează? Hai, 
Paulette. (O ia pe după umeri.) 

MARIA : Să-ţi plătesc cămășile, Paulo. 
(Intră alături şi se întoarce repede.) 

LAURENȚIU : Cred că colonelul de 
artilerie nu şi-a dat seama niciodată 
ce podoabă de nevastă are. 

PAULA : În general, sînt subapre- 
ciată. Asta e soarta lor prea 
corecţi. Dacă aș fi fost şi eu frivolă... 

LAURENȚIU : Soarta Romei ar fi 
fost alta! 

MARIA (care s-a întors): Laurenţiu, 
n-ai tu două mii de franci? N-am 
destul. 

LAURENȚIU  (indispus): lar bani, 
dragă? La ce-ţi mai folosește car- 
netul acela de socoteli, dacă treci 
totdeauna peste bugetul pe care ți 
l-am fixat ? 


MARIA (jenată) : E o întîmplare... asta 
nu se petrece mereu. 

LAURENȚIU : Paula poate să te mai 
aştepte cîteva zile cu două mii de 
franci 


PAULA (sec): Nu. Asta nu se poate. 
Eu nu lucrez pe datorie. Dacă voi vă 
plîngeți, care, slavă domnului, aveţi, 
ce să spună o văduvă ca mine? 

LAURENȚIU (scoate banii): Poftim. 
(Mariei.) Avans din luna viitoare. La 
revedere. 

VERA : La revedere, Mario. Pe cu- 
rînd ! (Iese de braț cu Paula.) 

PAULA (după ce a numărat bine banii): 
Mulţumesc. La revedere, dragă (les.) 


Scena 10 


Maria, apoi Anatol 


(Maria stă un timp la fereastră, apoi 
deschide sertarul, scoate cîteva hirtii, 
le priveşte, se uită la o fotografie și 
o rupe. Intră Anatol. Maria închide 
repede sertarul.) 

ANATOL: Mario, eşti singură? Aș 
vrea să vorbesc puţin cu tine. 

MARIA : Stai jos, Anatol. Spune. 

ANATOL : Trebuie să vă găsiţi alt 

profesor pentru Emil. 

MARIA: O, doamne! D2 ce? 

ANATOL : Eu plec în... pentru o vre- 
me din oraş. Am treburi. 

MARIA: Tu? Te angajezi pedagog 
undeva, în provincie ? 

ANATOL: Nu. Altceva. 

MARIA : O, doamne, şi tu ai taine 
faţă de mine! Am pierdut şi prie- 
tenia ta. Am rămas singură de tot! 

ANATOL : Nu e vorba de asta, Ma- 
rio. Uite, dacă ar fi o taină a mea, 
tu ai fi primul om căruia i-aş spu- 
ne-o. E vorba de un lucru mai în- 
semnat, care mi-a sorbit de la un 
timp toată viaţa, pentru care merită 
să trăiesc, pentru care trăiesc. O 
preocupare... O treabă. 

MARIA : De asta eşti schimbat de la 
o vreme. 

ANATOL : Nu sînt schimbat, am mai 
mult de lucru. 

MARIA : Ai să lipsești mult? 

ANATOL: Nu cred. Presupun că nu. 

MARIA : Simt de mult, de ani de zile, 
că înduri greu fiecare vizită aici, la 
noi. Ce gîndeşti tu, Anatol? Ce s-a 
petrecut în tine ? 

ANATOL : Odată, cînd am să te simt 
liniştită şi receptivă, am să-ți explic 
cîte ceva. Am înțeles un adevăr 
mare, limpede ca lumina zilei, pen- 


ii Isaia 


tru care am ieşit din singurătatea 
mea. Acum îl slujesc. 

MARIA : Şi pleci într-o misiune ? Pri- 
mejdioasă ? 

ANATOL : Nu e vorba de misiune şi 
nici de primejdie. 

MARIA : Ştiu, înţeleg. N-ai dreptul să 
spui nimic. Taci ! Nu mă supăr. Uite 
pentru ce trăiesc unii oameni, uite 
pentru ce trăiesc! Luptaţi pentru 
ceva? Din lumea asta sînt atîtea 
vicii de stîrpit ! Voi vă luptaţi ca să 
doborîţi  necinstea şi  imoralitatea, 
nu ? 

ANATOL : Şi exploatarea, şi nedrepta- 
tea, şi inegalităţile. 

MARIA : Se poate trăi şi pentru asta, 
se poate trăi înfruntînd riscurile şi 
primejdiile. Şi noi, aici, înecaţi în 
murdărie. Şi eu, în mijlocul lor. 

ANATOL: Smulge-te ! 

MARIA: Eu? Şi copilul? Şi... şi.. 
n-am putere, Anatol, n-am putere. 
Sînt prea bătrînă, prea obosită. N-am 
nici curaj. Nu mai am nimic. 

ANATOL : Ai puritatea ta, aceeaşi. 

MARIA : Puritate? În mijlocul gu- 
noiului ăstuia ? Laşitate, deformare ! 
Dacă aş fi rămas în țară, acolo unde 
se trăieşte altfel, unde oameni ca 
ăştia ai mei au fost doboriîţi! Taci, 
Anatol, taci! E mai bine să tăcem 
amîndoi. 

ANATOL {adună de pe masă bucățile 
de fotografii rupte): Asta eşti tu! 
(Le potriveşte.) Tu, la vîrsta la care 
team cunoscut! Cine a rupt foto- 
grafia ? 

MARIA : Eu. 

ANATOL : De ce? De ce? 

MARIA: Ca să nu-mi mai aducă 
aminte de mine. 

ANATOL : Fotografia ta cu părul pe 
spate, prins într-o panglică, cu ro- 
chia albă şi cu zîmbetul ăsta atît 
de luminos, de fericit! De ce nu 
mi-ai dat-o mie, care mi-am dorit-o 
toată viața ? De ce? 

MARIA : Să ţi-o mai fi dat acum? Ce 
rost avea ? 

ANATOL : Aş fi păstrat-o pînă în cea- 
sul morţii ! 

MARIA : Anatol ! Trăiesc într-un mor- 
mâînt, sub o lespede grea. N-o urni 
din loc, pentru că aerul care are să 
intre înăuntru n-are să mă învie, 
ci are să mă ajute să mă descom- 
pun mai repede. Taci! 

ANATOL: E vina ta! 

MARIA : E vina mea. Am crezut că 
aşa are să fie mai bine pentru Emil. 
Şi n-a fost. Lasă. Aş putea pleca şi 
azi, nu departe, nu în ţară, pentru 

asta nu mai am putere, pe altă 
stradă, în altă casă, să lucrez lenje- 
rie, ca Paula, dar poate că Emil mai 
are uneori nevoie de mine. E mai 
bine să fiu aici. 

ANATOL (cu îndoială): Poate. 

MARIA : Sau m-aş sinucide, dar asta 
ar marca tinereţea lui Emil. E sen- 
sibil. S-ar speria. 

ANATOL: Mario! 

MARIA : Pentru mine n-ar fi ceva de 
spaimă. Dar dacă nu se poate nimic, 
sau eu nu mai pot nimic, atunci tă- 
cere ! Uitare! Somn! 

ANATOL : Dragostea mea ! (Stau de o 
parte şi de alta a mesei, Anatol pri- 
vind-o cu afecțiune, ea privind în 


jos.) 

MARIA (brusc, speriată): Şi, dacă 
pleci, s-ar putea să nu te mai întorci 
niciodată ? Ar fi mult mai rău decît 
rii Şi nu ştiam că se poate mai 
rău. 

ANATOL: Am să mă întorc, am să 
mă întorc. Nu te speria. 

MARIA : Pe unii dintre voi îi închid 
pe viaţă, îi ucid chiar. Uite, parcă 
în clipa asta mă gîndesc pentru pri- 
ma oară că sint oameni chinuiţi sau 
ucişi pentru că luptă pentru binele 
altor oameni. Parcă acum o aflu pen- 
tru prima oară, că îmi vine să urlu 
de durere şi də revoltă... 

ANATOL : Linişteşte-te, Mario. Nu e 
pretutindeni așa. Asta ne consolează 
şi ne dă putere. (Se ridică.) 

MARIA : Stai, nu pleca încă. Ce-a vrut 
Laurenţiu adineauri, cînd te-a stri- 
gat ? 

ANATOL : Nimic. O informaţie. Voiau 
să ştie cine e amantul doamnei Du- 
puis. 

MARIA : Ca să obţină de la el cine 
ştie ce! Anatol! E îngrozitor! 

ANATOL : Nu te neliniști! 

MARIA : Nu mă neliniștesc. Sint de- 
prinsă. Trăiesc în asta de ani de 
zile. Dar de ce au vrut să te între 
buinţeze pe tine? Asta e mai rău 
decît pînă acum. 

ANATOL : De altfel, eu n-am mai fost 
în casa Dupuis de doi ani. Cînd lu- 
cram la ei, am înțeles, am întîlnit, 
vreau să spun, altfel de oameni. Şi 
nu la ei, bineînţeles. 

MARIA : Cînd ai să te întorci să nu 
mai vii pe-aici, Anatol. E prea urit 
aici. Să mă chemi la telefon. Am să 
te întîlnesc undeva, în oraș, pe che- 
iuri. Am să mă plimb cu tine. Să nu 
mă părăseşti de tot, așa cum merit, 
pentru că nu sînt în stare... 


sui SID 


Scena 11 
Aceiaşi, Emil 


EMIL : Mamă, unde sînt... O, 

Dans le vieux parc solitaire et glacé 
Deux ombres ont évoqué le passé. 

MARIA : Emil, uite, ai acolo un teanc 
de cămăşi. Sînt ale tale, dragă. 

EMIL (se uită la cămăşi): Ce orori! 
Ce nevoie aveam eu de asemenea 
cămăşi demodate ? 

MARIA (umilă): Sînt drăguţe, Emil. 
Le-am comandat Paulei, cînd era 
într-un moment de criză. Am crezut... 

EMIL : Dă-le la o tombolă acum, după 
ce ai ajutat-o pe Paula. 

MARIA : Sînt atît de drăguţțe, fiule. 
Eu am sperat că au să-ți placă. 
EMIL (rece) : Nu-mi plac. Dar recunosc 
că sînt pe gustul tău, fără fantezie. 
ANATOL (i-a urmărit îndurerat): La 

revedere. Vă las. Noapte bună. 

MARIA : La revedere, Anatol. Să mă 
chemi la telefon. 

EMIL: Noapte bună, la ora asta ar 
trebui să te culci. Ce dumnezeu, e 
tîrziu ! 

(Anatol iese.) 


Scena 12 
Maria, Emil 


MARIA : Copilul meu, de ce trebuie 
să fii aşa? 

EMIL : Cum, mamă? 

MARIA : Să nu iei nimic în serios,să 
n-ai nimic sfint! 

EMIL : Dacă tu găsești ceva sfint pe 
lume, cu sînt gata să mă închin. Dar 
să fie, într-adevăr, ceva la care me- 
rită să te închini. 

MARIA : Există şi sinceritate, şi pu- 
ritate, şi ideal undeva. Nu aici, în 
jurul nostru, dar în casa de alături 
poate, sau peste drum. În orașul 
ăsta, în lumea întreagă. 

EMIL : Poate că cei din casa de ală- 
turi îşi închipuie şi ei că la noi 
există puritate, ideal. Nu vezi, cînd 
treci pe stradă şi te uiţi prin feres- 


trele luminate, ce bine, ce cald ţi se 
pare în odăile acelea, şi cum rîv- 
neşti la ele ? Dar toţi pereţii închid 
ororile lor amuzante. 

MARIA : Emil, uită-te în jurul tău. 
Caută oamenii! Sînt! O, Emil, mă 
gîndesc uneori că noi doi, tu și eu, 
dacă tu ai vrea, am putea trăi altfel. 
Dacă tu ai vrea să încercăm. 

EMIL : Să ne plictisim împreună ? 

MARIA : Poate că am descoperi, Emil, 
preocupări mult mai mari și mai 
înviorătoare. 

EMIL : Tu ai descoperit vreodată pînă 
azi ? 

MARIA : Am trecut pe lîngă ele, le-am 
întrevăzut şi le-am lăsat în drum. 

EMIL : De ce? 

MARIA : Din slăbiciune. 

EMIL : Şi mie de ce-mi ceri să fiu 
tare ? 

MARIA : Pentru că eşti tînăr. 

EMIL : Şi tu ai fost odată tînără, și 
asta nu te-a oprit să fii slabă. Şi, 
pe urmă, eu socotesc că tărie în- 
seamnă să trăieşti așa, cu indife- 
renţă, fără plumbul scrupulelor, fără 
să acorzi importanţă, fără vulnera- 
bilitatea sensibilităţii. Cu un mers 
de bolid printre oameni şi eveni- 
mente, care să-i răstoarne şi să-i 
sperie. 

MARIA : Etica lui Laurenţiu. 

EMIL: Dacă nu ţi-a convenit nicio- 
dată etica asta, mamă, de ce-ai ră- 
mas lîngă el? De ce n-ai plecat ? 

MARIA (uluită) : Tu mă întrebi ? Pen- 
tru tine! 

EMIL: Pentru mine! Trebuia să fi 
plecat pentru tine. Tu ești vinovată 
dacă suferi. Fiecare om poartă po- 
vara propriilor lui vini. 

MARIA (lovită): Şi tatăl tău n-are 
nici o vină? 

EMIL : El e fericit. Dacă ar trăi cum 
trăieşte şi nu i-ar plăcea ar fi vi- 
novat. Dar aşa, nu poate fi decit 
felicitat. 

MARIA : Şi ceea ce facem pentru alţii 
sau împotriva lor? Asta n-are nici 
o însemnătate ? 


caii ide: ro 


EMIL : Alţii ? Nu există decît ca să ne 
servească. Aşa că, mamă, nu acuza, 
acuză-te ! 

MARIA (zdrobită): Eşti atît də crud, 
Emil, atît de crud, de rău, de in- 
uman, încît aş vrea să mor în clipa 
asta. 

EMIL : Mamă ! Sînt chiar atît de rău ? 
Iartă-mă. Mamă dragă! Nu trebuie 
să iei în serios ce spun eu! Mă joc 
uneori cu cuvintele, cu noțiunile. 
Fac exerciţii ! 

MARIA : Pentru a deveni un monstru ! 

EMIL: Mămico! (La genunchii ei.) 
Mămică ! Uită-te la mine! Am glu- 
mit! Haide, o să stăm seara asta 
amândoi acasă. Eu am să-ţi fac ceai. 
O să povestim. Nu vrei să te uiţi la 
mine ? 

MARIA : Nu pot. 

EMIL : Vezi, uite, aici, la frunte. m-am 
lovit atît de tare, azi de dimineaţă, 
cînd am intrat sub masă, să ridic 
un creion. Şi mă doare! Mă doare! 
Trebuie să mă mângii tu, ca să 
treacă. Crezi că glumesc? Zău că 
m-am lovit! 

MARIA : Adevărat? Unde? 

EMIL : Uite, aici. (li duce mîna la 
frunte.) Aşa. A trecut. Şi mi-ai fă- 
cut nişte cămăși atît de frumoase! 
Abia aștept să le îmbrac! Uite, pun 
acum  ceainicul în priză. Unde e 
ceaiul ? Lasă, îl găsesc eu, mămico, 
de ce te uiţi şașiu? 

MARIA : Mă uit şaşiu? 

EMIL : Da, cu un ochi la mine și cu 
altul îl cauţi pe băiatul acela rău, 
care s-a dus. 

MARIA (ride îmbunată): S-a dus? 
De tot? 

EMIL : A fost luat cu metroul şi dus 
la marginea oraşului, ca pisicile pe 
care vrei să le rătăceşti. N-are să 
mai vină acasă. 

MARIA : Aş vrea atit de mult să vor- 
bim serios de toate astea, şi nu pe 
un ton de bravadă, ca adineauri. 

EMIL: O să vorbim, o să vorbim, 
mamă. Chiar în seara asta, dacă 


vrei. Vrei să bem un păhărel amîn- 
doi, înainte de ceai ? 

MARIA : Emil, nu! 

EMIL (lasă sticla) : În cinstea pactului 
nostru viitor. Nu bem, nu-i nimic. 
Uite, apa fierbe. Stai, am spus că 
eu fac ceaiul. Am să pun în el toată 
arta mea! Are să fie un ceai cu 
arome de iasomie şi ienupăr ! 

MARIA (ride): Vai, ce bunătate! Să 
aducă puţin la gust cu rodiile... 

EMIL : Să aibă o culoare de ocean! 

MARIA : Şi o densitate de catifea. 


(Rid amândoi, pe cînd telefonul 
sună.) 


EMIL (la telefon): Alo! Tata? Da, 
cum ? Colosal! A mers atit de sim- 
plu ? Da, evident, trebuie sărbătorit 
evenimentul. La Daisy? Chiar acum? 
Da, dar aş vrea să mai stau puţin 
cu mama. Bine, bine, vin repede. La 
revedere. 

MARIA (înghețată): Ce vrea taică-tău 
de la tine? 

EMIL (entuziasmat): Tata e un om 
nemaipomenit. Nu, tu n-ai să înțe- 
legi. A reuşit o lovitură grozavă. 

MARIA : Şi îl admiri, Emil? 

EMIL: Nu se poate să nu-l admiri, 
mamă, are geniul lichelismului ! 

MARIA : Ai să pleci? 

EMIL (puțin încurcat, dar nerăbdător): 
Nu acum, imediat, puțin mai tîrziu. 
Voiam să vorbim, e adevărat. Ei, 
o să stăm mîine de vorbă. Să-ţi aduc 
ceaiul. 

MARIA : Du-te, Emil. Ce să-ți mai 
pierzi vremea bînd ceai! Te aş- 
teaptă. 

EMIL: O, te superi? Iar te superi! 
Nu eşti comodă, mamă! 

MARIA: Nu mă supăr. Nu mai pot 
să mă supăr, şi n-am dreptul, cum 
spui tu. Hai, du-te şi tu. 

EMIL : E greu să se înţeleagă cineva 
cu tine. Bună seara, mamă. (lese.) 

MARIA (singură, se plimbă încet prin 
odaie, se apropie iar de sertar, scoate 
scrisori pe care le rupe, fotografii pe 
care le rupe, se plimbă iar prin 

odaie. Scoate din buzunar o buclă 
de păr, bucla lui Emil, se sperie pri- 
vind-o, ca de ceva neașteptat, apoi o 
stringe la piept): Cînd a fost asta? 
El a tăiat-o... nu, eu, cînd l-am che- 
mat... nu, nu! Nu-mi aduc aminte! 
L-am tuns cu o foarfecă mare, avea 
părul verde ca gazonul... Cine? 
Emil ? Nu, nu! Stai, şi pe urmă ci- 
neva pleca... Nu-mi aduc aminte, 
nu-mi aduc aminte ! Nu visez? Toate 
astea sînt reale? Unde sînt? Dacă 
am adormit? Dacă visez? Cînd a 
început visul? Aş vrea să mă tre- 
zesc! Aş vrea să mă trezesc! Sînt 
atît de obosită! Doamne, ce viață 

"tristă! Ce viaţă dezgustătoare! Ce 
vis rău! 


(În vreme ce ea vorbeşte, zbuciu- 
mându-se, în scenă, prin anumite gli- 
sări de panouri şi lumini şi. umbre, 
decorul se modifică ca în vis, devine 
o lume de coşmar, în care se îmbină 
elemente din tablourile precedente.) 


PAULA (la vîrsta din tabloul 1, îmbră- 
cată ca în tabloul 2): Ai grijă să nu 
calci peste straturile de lăptuci şi de 
bujori ! Voi toate le faceţi ca ne- 
oamenii ! 

VERA (tînără ca în tabloul 3): I-am 
adus cămăşile astea lui Emil, dar 
cred că a plecat în marea aventură, 
pe o barcă cît un solz de aterină! 
(Filfiie în mînă nişte proiecte de ar- 
hitectură.) 

MARIA (speriată): Emil a plecat? 
Emil a plecat? 

EMIL (cu figura cinică din ultimul ta- 
blou) : În odaia mea, mamă, în odaia 
mea ! 

LAURENȚIU (ca în tabloul 2): Ar 
trebui să fii o femeie fericită, în 
umbra mea, în umbra gloriei mele. 
Ce poate face o femeie, în lumea 
noastră, într-o ţară rafinată, decât 
să strălucească şi să zîimbească? Vrei 
să munceşti ? Te interesează colecti- 
vul uman? (Rîde.) 

VERA : Pfui! Emil, m-ai invitat aici 
ca să mergem împreună pînă la ca- 


pătul lumii, dar mie mi-e frică de 
mare, mi-e frică de căţei, mi-e frică 
de înghețată, pentru că răguşesc. 
Sînt atît de fragilă şi mică! 

EMIL : Să mergem, dar trebuie să te 
aperi singură. Eu mă apăr pe mine, 
numai pe mine. Să mergem, mă su- 
foc! Să luăm şi asta! (Ia foarfeca 
de gazon.) Ne trebuie în barcă. 
(Iese.) 

VERA (ride cu falsă naivitate): E foar- 
feca cu care se taie spleenul şi tu- 
morile ! Tumorile la plămîni ! 

MARIA (năucă, alergind de la unul la 
altul): Nu mai ştiu drumul la şan- 
tier ! Nu mai ştiu drumul la şantier ! 

ANATOL : N-am timp să ţi-l arăt. Nu 
am timp! 

MARIA : Unde se duc? Unde se duc 
toți? Laurenţiu, tu nu ştii unde se 
duc ? 

LAURENȚIU : Am să mă duc după ei. 
Îi ţin strîns într-o plasă cu ochiuri 
mici. Vrei s-o vezi? 

MARIA (cu repulsie): Nu! Nu! 

LAURENȚIU : Tu ştii că pe mine ni- 
mic nu mă sperie şi nu mă dez- 
gustă ! 

MARIA (ia evantaiul): Şi asta ce e? 
Ce e cu evantaiul ăsta? Evantaiul 
ăsta... e al meu? 

VERA : E al meu! 

MARIA : Stai! Nu! Îmi aduc aminte... 
mi l-a dat cineva... nu știu cînd... 
e al meu! E al meu! 

VERA (i-l smulge): E al meu! E glo- 
ria mea! 

LAURENȚIU (rău, Mariei): Lasă-i-l! 
Are mai mult drept la el decât tine! 

VERA (batjocoritoare): Înger de fil- 
deş şi de argint! 

PAULA (apare dintr-un colț întune- 
cat): Dă-i-l, e al ei ! E alei! A fost 
vrăjit ! 

MARIA : Ia-l! Ce să fac cu el? Nu 
pot corecta proiectul! Nu-l pot as- 
cunde în fişierul lui Anatol, n-are 
loc. 

PAULA : Ştiam că crezi în vrăji! Voi 
credeţi în toate ereziile! Am să mă 
rog pentru tine! 


TA ia 


LAURENȚIU : Să mergem, Vera. Ea 
rămâne aici. 

PAULA : Să mergem, Anatol. S-o lă- 
săm aici. 

LAURENȚIU : Uite ce murdară de 
cerneală e pe miîini! 

VERA (rizînd): A desenat prea mult : 

MARIA : Plecaţi ? 

VERA : Plecăm. În marea aventură. 

MARIA : Şi copilul mzu? 

LAURENȚIU : Care copil? 

MARIA : Eu n-am avut un copil? 

VERA : Ea a avut un copil? 

MARIA : Unde e copilul meu? Unde 
e copilul meu ? 

LAURENȚIU: Unde e copilul ei? 
Unde ? 

MARIA : Copilul! Să căutăm copilul! 
(Toţi încep să caute.) 

VERA : Unde e? Unde e? 


TABLOUL 5 


PAULA : Poate că a murit? 

MARIA: Nu! Nu! Unde e copilul 
meu ? Cum îl chema? Era mic, cu 
bucle aurii. Mă ţinea cu mînuţele 
de gît, ridea! Unde e copilul? Daţi 
iedera la o parte, dați puţin iedera 
asta la o parte! 

LAURENȚIU : Să-l căutăm departe, 
d-parte ! Haideţi, să-l căutăm. Tu 
stai aici. 

MARIA : Trebuie să stâu aici ? 

VERA : Da. Noi plecăm. Unde e co- 
pilul... 

LAURENȚIU : A plecat! Să-l căutăm! 
să-l căutăm! 

PAULA : A plecat ca un nebun! (les 
toți, vorbind învălmăşit.) 

MARIA (singură): Unde e copilul 
meu ? Unde e Anatol? Anatol! Ana- 
tol! Vino să căutăm copilul, Anatol! 
Copilul meu! Copilul meu! 


Cortina de voal negru e din ce în ce mai cenușie, pină devine transparentă. Dispare. Veranda din 
primul tablou. O dimineață cu soare. Prin cortina cenușie s-a văzut o fugă nelămurită, zbuciumată. Anatol, 
Emil, Paula se agită în jurul fotoliului Mariei, care strigă încilcit, ca în somn. 


Scena 1 


Maria, Anatol, Emil, Paula 


MARIA : Anatol! Anatol! Anatol! 

ANATOL : Mario ! Mario ! Trezeşte-te ! 

PAULA (cu sticla de oţet în mînă): 
Freac-o cu oțet! Freac-o cu oțet! E 
al vostru, nu te zgîrci! 

EMIL (la picioarele Mariei): Mamă! 
Mămico ! E bolnavă, tată, e bolnavă! 
Mama e bolnavă! 

ANATOL : Seringa mea... o cofeină... 
(Aleargă în casă.) 

PAULA : Nu pot să pricep cum aţi 
lăsat-o toată noaptea să doarmă aici. 
A tras-o din grădină! A tras-o la 
cap, a tras-o la inimă, te pomensști ! 

EMIL (pierdut): Eu m-am închis în 
odaia mea aseară. N-am ştiut... 

ANATOL (se întoarce cu seringa, spar- 
ge fiola, o umple): Ține aici, Emil! 


PAULA: Şi dumneata unde ai fost 
noaptea, de ţi-ai lăsat nevasta afară 
ca pe o varză din grădină ? 

ANATOL : Am chemat-o de două ori... 
a vrut să stea aici... (Arată spre 
planşetă.) Credeam că poate mai lu- 
crează. Eu am citit şi am adormit. 
M-am trezit abia dimineaţa. 

PAULA : Dormiţi în casa asta ca cu- 
tiile de conserve, nu ca oamenii. 

MARIA : Anatol! Anatol! Unde e co- 
pilul ? 

EMIL : Sînt aici, mamă. Mamă, mă 
auzi ? 

PAULA : Nu vezi că nu te aude? In- 
jecţia asta nu-i bună də nimic. 
Freac-o cu oţet! Ştiu asta de la 
bunica, şi bunica se pricepea. Ştia de 
la maică-sa. 

EMIL : Mamă! Uită-te la mine ' 

MARIA: Emil! Emil! (Îl pipăie.) 
Emil ! Unde e Anatol? 

ANATOL : Aici, Mario! (Îi ia gmna 
Pr aşa, liniştită. Sîntem 


DASTA : Şi eu sînt aici, dragă. 

MARIA : De ce miroase atît de tare 
a oțet? De ce miroase a oțet? 

PAULA : Te-am frecat cu oţet. E cel 
mai bun lucru în asemenea cazuri. 

MARIA : Care cazuri ? (Anatol se de- 
părtează.) Amatol! Stai aici! Nu 
pleca ! Te duci într-o misiune pri- 
mejdioasă ? (lar neliniștită.) Unde e 
copilul ? 

PAULA : Tot nu e încă în minţile ei. 

ANATOL (o dă la o parte): Maria 
mea ! Uite, sîntem toţi aici. Ai visat 
ceva rău. Trezeşte-te! Încearcă să 
te trezeşti! Uite veranda, iedera, 
grădina. Uite-l pe Emil, pe care l-ai 
speriat. Eu trebuia să mă duc la spi- 
tal, dar am telefonat că azi poate 
nu voi veni. Tu ai întîlnire după 
masă cu colectivul de ingineri. Uite 

- şi vecina noastră, Paula, care a ve- 
nit să te vadă. Mario! N2 vezi? 

MARIA : Paula... şi nişte cămăși... 

PAULA : Care cămăşi? A visat că- 
măşi ! Erau albe? Înseamnă veste! 

ANATOL: Nu vrei să te ducem în 
odaie, să te culcăm ? Ai amorţit aici, 
în fotoliul ăsta. 

MARIA : Nu, să mai stăm aici. Stai, 
mă dezmeticesc încet ! E dimineaţă ! 
Ce dimineaţă frumoasă ! ledera asta 
era undeva, în vis. (Îl îmbrățișează 
brusc pe Anatol.) Anatol! Dragostea 
mea! Anatol! Iartă-mă! Iartă-mă! 

ANATOL : Pentru ce? Stai liniştită. 

„ Limpezeşte-te. 

MARIA (îl îmbrățișează iar): lartă-mă 
pentru toate... Te iubesc, Anatol! 
PAULA (şocată): Cred că nu mai e 
nevoie de mine aici. Străinii aceia 

au lăsat urme! (lese.) 


Scena 2 
Maria, Anatol, Emil 


MARIA : Care străini ? 

ANATOL : Am avut ieri o vizită. Nu-ţi 
aduci aminte ? 

MARIA (tulburată): Ba da, da, da. Ei 
au plecat... pe urmă Emil.. O, Emil! 
„pe urmă... (Duce mîna la cap.) Mă 
doare. 

EMIL: Mamă, mă ierţi? 

MARIA : Mă mai iubeşti, Emil? Mă 
mai iubeşti ? 

EMIL : Mamă ! Cum poţi să mă întrebi 
asta ? E vina mea, am fost rău, am 
fost infam. 


MARIA : Spune, copilul meu, eşti foarte 
nefericit ? 

EMIL (zîmbeşte stingherit) : Mi s-a pă- 
rut aşa... dar mi-a trecut. Lasă, ma- 
mă, spune tu, te doare ceva? 

MARIA : Capul, puţin. Am visat rău, 
am visat atît de rău, Anatol. 

ANATOL : Acum te-ai deşteptat. 

MARIA : Ce e pe mîinile mele? De 
ce e atita cerneală ? 

SI: Ai lucrat la proiect ieri, mamă. 

E tuş. Ai corectat proiectul. 

MARIA : Şi cerneala asta a năvălit în 
vis. Toate au dat năvală şi şi-au fă- 
cut de cap. Cum de-am rămas eu 
aici ? . 

ANATOL : Erai puțin răscolită aseară, 
aduceri aminte, ştiu eu... oboseala. 
N-am vrut să te tulbur şi eu. Te-am 
lăsat să te gîndești singură, şi am 
adormit citind. Iartă-mă, Mario. 

MARIA : lartă-mă tu. Voi aţi băut 
ceaiul ? V-a dat cineva de mîncare ? 

ANATOL : Stai liniştită. Ne facem noi. 

MARIA : Nu se poate. Mi-e bine. Lă- 
saţi-mă. N-am de loc de gînd să zac 
pentru că am visat urit. Vreau să 
mă duc la şantier. Vreau să mă duc 
repede la şantier. 

ANATOL: După-masă, Maria. După- 
masă ţi-ai dat acolo întîlnire cu in- 
ginerii. 

MARIA : Da? Adevărat! După-masă. 
Ci! e ceasul? Nu mai am răbdare. 

EMIL : Fac eu ceaiul, mamă! 

MARIA (cu o bănuială): Un ceai... cu 
miros de iasomie şi ienupăr ? 

EMIL (crede că se joacă): Nu, cu mi- 
ros inteligent, peripatetician. 

ANATOL : Aţi început ? Atunci să ştii 
că e sănătoasă! 

MARIA (ride): Aşa meritam să visez! 
Oamenii, probabil, nu pot visa alt- 
fel decît li se cuvine. 

ANATOL : Pe linia minţii lor, a ima- 
ginaţiei lor, nu pe alta. 

EMIL: Mă duc să fac ceai. Lasă-mi 
mie plăcerea asta ! (Iese în fugă.) 


Scena 3 
Maria, Anatol 


MARIA (îl îmbrățișează iar): Anatol 
al meu! Bărbatul meu cuminte şi 
bun ! Dragostea mea ! 

ANATOL: M-ai speriat, Mario. Am 
încercat să nu se vadă, dar m-am 
speriat. Doare aici? (Îi pune mîna 
pe cap.) 

MARIA : Începe să treacă. 


ERE A 


ANATOL (îi pune mîna pe inimă): 
Dar aici ? 

MARIA : Nu. 

ANATOL: Adevărat? Vezi, Mario, 
m-am gîndit şi eu aseară... crezi că 
n-ai greşit atunci, înainte de război, 
cînd m-ai ales ? El e un om cu stră- 
lucire, eu sînt, cum să spun? Cum- 
secade ! 


MARIA : Asta trebuie, Anatol, pentru 
asta te iubesc, pentru asta cred în 
tine. Tu ştii să îmbrăţișezi tot ce 
trăieşte în jurul tău şi lucrurile cresc 
în îmbrățișarea ta. 

ANATOL : Şi nu e vorba numai de 
el. Poate că regreţi călătoriile care 
ar fi fost cu putinţă, o viaţă desfă- 
şurată pe tot globul... 

MARIA: Fluturîndu-mi blănuril$, și 
cu multe rînduri de perle la gît? 
Fără să fac nimic, da ? Neştiind dacă 
sînt moartă sau vie? Între lichele, 
canalii şi striviţi ? 

ANATOL : Poate că uneori eşti prea 
obosită, şi nu pentru că ai petrecut! 

MARIA : Bucuriile mele se compară 
cu altele? Ah, cît de frumos e aici. 
Ce mult vă iubesc, ce bine e să lu- 
crezi, să faci lucruri durabile şi fru- 
moase, pentru bucuria altora, pentru 
îmbogățirea vieţii tuturor. Să vezi 
departe, să simţi... Tu ştii, Anatol. 

ANATOL : Oboseşti uneori. Acum aş- 
tepţi răspunsul de la Bucureşti, ești 
neliniştită. 

MARIA : Ei şi ? Are să vină, dacă pro- 
iectul meu e bun. Şi dacă are să fie 
preferat altul mai bun, are să vină 
o zi cînd am să gîndesc eu un lucru 
fără cusur şi am să am bucuria unei 
realizări fără pereche. 

ANATOL : Vezi, eu, cînd vin de la 
spital, miros a medicamente! Miros 
mai tare decît teii din grădină! Ce 
să fac? 

MARIA (rîde cu hohote): Anestezii cu 
Guerlain ! N-avem altă soluţie! 

ANATOL : Ar trebui, pentru operaţii, 
să-mi faci o mască de carnaval ve- 
neţian. Aşa, n-am stil! (Rîd amîn- 
doi.) 


(Un zgomot de mașină care se o- 
preşte.) 

MARIA : Iar! Iar zgomotul ăsta, Ana- 
tol, nu m-am deşteptat încă? Ana- 
tol, ce e cu mine? 

ANATOL: S-a oprit un automobil, 
draga mea. De ce te sperii? 

MARIA : S-au întors? 

ANATOL: Nu cred. Dar, chiar dacă 
s-au întors, nu e pricină de panică. 

MARIA (copilărește): Nu de ei, dar 
dacă pe urmă îi mai visez iar? 


Scena 4 


Aceiaşi, Paula 


PAULA : Maşina prietenilor voştri de 
ieri. S-a întors. 

MARIA : Şi ei? 

PAULA : Nu. E numai şoferul. Eu am 
ieşit să văd ce e, şi m-a rugat să-ţi 
dau ţie scrisoarea asta. Așteaptă răs- 
puns. Ei s-au oprit în drum, nu ştiu 
unde. Ea a plecat cu trenul mai de- 
parte. L-am întrebat eu, dar mi-a 
răspuns încurcat. Hai, ia-0, citește-o ! 

MARIA : Dă-i-o înapoi. 

PAULA : Cum ? Necitită ? Da’ ce, știi 
ce e în ea? 

MARIA : Nu mă interesează. 

ANATOL : Trebuie s-o citeşti, Mario. 
Poate au avut o pană, poate au ne- 
voie de ceva. 

PAULA : Ce pană, că mașina a venit 
ca nebună! Parcă era la curse. 

MARIA : Dă-i scrisoarea înapoi. 

PAULA (lui Anatol): Poftim! Parcă 
ar fi analfabetă ! 

ANATOL : Paulo, vrei dumneata să-i 
spui şoferului să mai aștepte? 

PAULA (bănuitoare): Să-i spun... A- 
dică să mă duc? Eu sînt bună nu- 
i cînd leşină cineva în casa asta! 

ese.) 


Scena 5 


Maria, Anatol 


ANATOL: Mario, trebuie să citeşti 
scrisoarea asta. 

MARIA : Nu vreau, Anatol. Nu mă in- 
teresează. 

ANATOL: Te temi de ceva? Te-ar 
putea tulbura ? 

MARIA : Pe mine? M-ar putea dez- 
gusta. Citeşte-o tu. 

ANATOL : Nu e a mea. 

MARIA : Citeşte-o tu. N-am taine. 


(Emil intră cu o tavă cu ceai, o pune 
pe o măsuță apropiată şi se oprește 
lîngă ușă.) 

ANATOL (rupe plicul și citește): Te 
cheamă cu el în lumea largă. Vera 
a plecat cu trenul, să prindă la 
Bucureşti avionul de Praga. Te aş- 
teaptă pînă la ora 1 la hotel, la Bra- 
şov. Vezi ce repede crede că ai să te 
duci ? S-a despărțit de Vera. Vrea 
să te dezgroape din biblioteci pentru 
neghiobi, comisii feminine — așa 
scrie : „feminine“ — şi fișe pentru 
canceroși, să-ţi dea o fericire mare, 
personală şi răsunătoare, fie ea şi 
egoistă. Asta e. 


RR, Ea 


MARIA : Ce-am putea face noi cu 
scrisoarea asta ? S-o încadrăm ? 

ANATOL : De ce să fim egoiști? O 
putem da Academiei. 

MARIA : Cum s-o conservăm, ca să 
nu se şifoneze? 

ANATOL : Şi totuși îţi deschide por- 
tile unei vieţi de aventuri extraor- 
dinare ! 

MARIA (cu o furie subită): Unei vieţi 
între lupi, între şerpi. Vreau să ră- 
mîn aici, lîngă tine, lîngă Emil. În 
oraşul ăsta. Să fiu dintre cei care 
îl vor face un oraş mare, frumos și 
puternic. Să clădesc aici, și alături, 
în oraşul cel nou. Să mă bucur în 
fiecare zi de bucuria tuturor. Să am 
şedinţe cu femeile şi să le ajut să 
fie lucide şi curajoase. Să mă sperii 
de crizele lui Emil şi să i le vindec. 
Să oglindesc tot cerul, cu toate ste- 
lele, în picătura mea de apă foarte 
curată ! Foarte curată! Să ştiu că 
o parte din răspunderea omului față 
de om e şi pe umerii mei. Spune-i 

orului să plece. 

ANATOL : Mă duc să-i spun. (Iese.) 


Scena 6 


EMIL (se repede la genunchii ei): 
Mamă! Mamă! Mi-a fost atît de 
frică că ai să pleci! 

MARIA : Unde, fiule? 

EMIL : Am auzit tot. Am fost aici cînd 
a citit tata scrisoarea. 

MARIA : Cum ai crezut că aş putea 
pleca ? 

EMIL : Nu ştiu! Mi-a fost frică! Pen- 
tru prima oară în viaţă m-am gîndit 
că şi tu ai putea... că nu ești un pom 
din asta, că ar fi fost destul 
să vrei, ca să poţi ! El te iubește, 
te-a comparat cu toate femeile din 
lume, şi te iubește. 

MARIA : E un om de nimic, Emil. 

EMIL (cu ochii în jos): y ea, de ce 
s-a dus la Praga singură ? 

: Are un iubit acolo. El ştie. 

EMIL : N-ai să te mai gîndeşti nicio- 
dată la el, nu-i aşa? 

MARIA : Nu. Nici tu? 

EMIL : Mamă! Eternitatea mea ! N-ai 
să te schimbi niciodată, spune! Eşti 
veşnică şi perfectă ! 

MARIA : Emil, nu exagera nimic, co- 
pil exaltat ! 

EMIL : Cred în tine, 
de bine! 


(Se aude zgomotul maşinii care plea- 
că. Maria respiră uşurată.) 


mamă ! Şi e aşa 


Scena 7 
_Aceiaşi, Anatol 


ANATOL: A plecat. 

MARIA : Ei, ce facem ? Stăm toți așa, 
ca într-o gară? Unde e ceaiul, 
Emil ? 

EMIL : Trebuie să se fi răcit. Am uitat 
pîinea. (Iese în goană. În culise, o 
sonerie de telefon.) 

ANATOL : Maria mea! (O îmbrăţi- 
şează brusc.) Îţi mulţumesc ! Cum să. 
fiu eu, ca să fii fericită ? 

MARIA : Aşa cum eşti, Anatol. Numai 
aşa cum eşti! (Emil se întoarce.) 
EMIL (cu sufletul la gură): Mamă! 

Bucureştiul la telefon! Te cheamă 
acolo, e o şedinţă, să discutaţi pro- 
iectul tău. Spun că mai are nevoie 
de ceva! Miine să fii acolo! Cînd 

am vrut să te chem, au închis! 

ANATOL (o îmbrățișează pe Maria): 
Ai auzit? Te felicit! 

EMIL (îi sărută mâna): Proiectul tău 
a fost cel mai bun! 

MARIA : Staţi jos, dragii mei, staţi 
jos! Să mă dezmeticesc! (Se așază 
şi ea.) Eu simţeam că e bun. Am pus 
în el tot ce pot, tot ce știu, tot ce 
visez. Ce bine e că am avut drep- 
tate ! 

ANATOL (se uită la ceas): Totuși, dacă 
ţi-e bine, m-aș duce la spital. Bol- 
navul acela cu... sigur că fusese pre- 
gătit pentru operaţie şi... (Începe să. 
bea ceai.) 

MARIA : Bolnavul cu tumoră la plă- 
mâni ? Du-te, Anatol, du-te repede, 
dragă! Ce mai aştepţi? Nu te gîn- 
deşti la emoția lui, cît timp a fost. 
pregătit, şi la decepția lui cînd a fost- 
amiînat ? Miine să aibă alte emoții ? 
Du-te, Anatol! 

ANATOL : ȚŢi-e bine de tot? 

MARIA : Mi-e mai bine decît oricind. 
La revedere. 

ANATOL: Dacă mama visează iar 
ceva, Emil, îmi telefonezi la clinică, 
da? La revedere. (lese.) 


MARIA : Nu mai visez nimic, decit: 
construcţii. După şedinţa de după- 
masă, iau trenul de seară. 


Scena 8 


Maria, Emil 


MARIA (bea ceai cu Emil, faţă în față, 
la o măsuță): Azi ai legat şcoala la 


i Mecro 


EMIL : Cu o funie mică, roz, cu ciucuri a 
de aur. 

MARIA : Şi cu clopoței scoși din capul 1 
tău, unde cîntă. 

EMIL : De asta m-am tuns ieri, ca să 
am pe unde scoate clopoţeii. 

MARIA : Te-ai tuns ca să vezi cît poți 
fi de urît. Şi ai văzut. 

EMIL: O, nimfe, plîngeți pe coama 
lui Apollo! Centaurii o calcă în pi- 
cioare. 

MARIA (îl ia de o ureche): Apollo, 
învață la algebră! Repede! (Incepe 
să strîngă vasele pe o tavă.) ŞI 


E 


EMIL: Cheia tuturor ştiinţelor lumii 
e în buzunarul meu! 


Scena 9 


Aceiaşi, Paula 


PAULA : Ei, te-ai vindecat? 

MARIA (aşază pe masa de lucru altă 
planşă.) Cine ? 

PAULA : Ei, cine? Tu! í 

MARIA (în joacă): Eu? Am fost bol- 


navă ? namm 
PAULA (lui Emil): Nu-i e încă bine. H 7 

Nu-şi aduce aminte! =i V 
EMIL : Ssst! Paulo, nu te enerva! În 

starea ta, poate să-ţi facă foarte rău ! 
PAULA : În care stare? 
MARIA : Tu eşti foarte bolnavă! Ai 

visat cămăși ! 
PAULA : Eu? 
EMIL: Dumneata, ne-ai povestit azi 

de dimineaţă. Am auzit toți. | 
PAULA : Sînteţi amândoi nebuni ? Ma- 

ria a povestit! B5 


MARIA : Stai jos, Paulo ! Stai, pentru Ey 
dumnezeu. Nu te agita. Emil, adu VI |) 
sticla de oţet! S-o frecăm cu oţet! A A 
E lucrul cel mai bun! 
PAULA (se împotrivește): Ei, nu, că 
am nimerit între diavoli ! 
EMIL: Atunci s-o frecăm cu toate 
parfumurile Arabiei ! 
MARIA : Destul, Emil! Haide, la trea- 
bă! Am glumit, Paulo! 
PAULA (se scutură și fuge): Oamenii 
glumesc după-masa, cînd și-au ispră- 
vit treaba, nu dimineaţa, cînd sînt 
atîtea lucruri de făcut. Nu sînteți se- 
rioşi ! Ştiam eu! 
(Maria se așază la planşetă.) 


c o R T I N A 


Bucureşti, februarie—martie 1962 


Ilustrații de ANAMARIA SMIGHELSCHI 


WWW .cimec.ro 


GINDURI DESPRE 


MUNCA CU AUL 


AG C cE E C e e eE N O C 


n ultimii ani, regia a parcurs drumul unor căutări îndrăznețe, 
al unor formule scenice noi în montarea spectacolelor, a demon- 
strat soluții inovatoare, mijloace interesante, contemporane, de 
expunere a ideilor, a mesajului textului dramatic. Rezultatele 
s-au arătat numeroase şi valoroase, afirmîndu-se din acest punct 
de vedere spectacole de neuitat, impunîndu-se noi personalități regizorale. Afir- 
marea netă a artei regizorale contemporane în mişcarea noastră teatrală este 
un fenomen pozitiv — consemnat de altfel şi în multiple articole şi discuţii din 
presă — el prezintă însă şi unele aspecte asupra cărora regizorii ar mai trebui 
să stăruie, analizîndu-le şi supunîndu-le dezbaterilor colective. 

Preocuparea regizorului pentru soluţii inovatoare sau închipuit inovatoare 
se traduce adesea prin nenumărate rotiri ale turnantei în jurul actorului, ieşiri 
ale acestuia în sală şi din sală, discuţii cu publicul, aprinderi şi stingeri de lumină, 
voci la microfon anunţind gîndurile lăuntrice ale personajelor, fundaluri care se 
schimbă pe întuneric sau cu „îndrăzneală“, în văzul publicului, pereţi ce se des- 
prind creînd alt cadru, decoruri care pătrund în sală pe plan înclinat — deci 
soluții regizoral scenografice menite să ușureze, aș zice, rostogolirea vertiginoasă 
a ideilor spectacolului în mijlocul publicului. Enumerarea formulelor noi în regie 
şi scenografie ar putea continua cu un întreg glosar în care s-ar cataloga panouri 
negre, perdele roşii, decoruri grafice, pomi stilizați, sau, mai degrabă, jumătăți 
sau sferturi de pomi (spun sfert pentru că regizorul vecin a adus în scenă o 
jumătate de pom, iar eu, mai „îndrăzneţ“, am adus numai un sfert) etc. etc. 

Mă asociez pe deplin ideii că toate aceste căutări au pornit de la o bază 
sănătoasă şi creatoare: a găsirii unor mijloace de expresie complexe, variate, 
originale, mereu proaspete, slujind unei depline şi profunde reliefări a textului 
dramatic. Şi rezultate valoroase au existat acolo unde aceste căutări au avut 
rădăcinile puternic împlîntate în miezul tematic al pieselor şi au fost îndreptate 
spre găsirea unor forme contemporane, apte de a transmite mesajul lucrării dra- 
matice în toată profunzimea sa. 

Dar aceste căutări regizorale ale noastre nu s-au împletit totdeauna, în 
egală măsură, cu munca cu actorul. Îi este oare mai la îndemînă regizorului să 
pună un reflector în plus, să coboare un element de la pod, să aducă o voce la 
Microfon, să utilizeze o proiecţie care să sublinieze sensul unei replici decît să 
îndrume actorul să realizeze tensiunea artistică dorită prin expresivitatea artis- 
tică dată cuvîntului sau gestului scenic, semnificativ, încărcat de gînduri, sen- 
suri, simboluri generalizatoare ? 

Cred că metafora scenică — la care regizorul contemporan apelează pentru 
extinderea înţelegerii sensuri'or filozofice şi sociale ale textului — poate fi 
realizată şi trebuie să fie realizată în primul rînd prin actor. 

Noile formule regizorale şi scenografice trebuie să impună actorul în cen- 
trul sconei şi al spectacolului, să facă din actor factorul de bază în transmiterea 
ideilor şi emoţiei artistice. În acest sens, mi s-a părut remarcabilă însuşirea 
unor actori de a lărgi semnificaţiile personajelor respective la ample imagini 
ale omului contemporan. Interpretarea lui Radu Beligan în Celebrul 702. a lui 
Beate Fredanov în Un strugure în soare, ale Leopoldinei Bâlănuţă în Prima 
întîlnire şi De n-ar fi iubirile... amplifică sfera înţel-gerii filozofiei personajului 
prin aceste metafore scenice integrate jocului lor. În aceste spectacole — şi, 
desigur, în multe altele cuprinzîind creaţii actoricești remarcabile — lăudabilă 
este și munca regizorilor de îndrumare a actorului pe făgaşul artei teatrale 
contemporane. 

Dar, de alte multe ori, r-gizorii greşesc tinzind spre afirmarea nelimitată 
a prezenţei lor în spectacol, făcînd un tabu din „concepţia regizorală“. Şi rezultă 
faptul că dezvoltarea, creşterea şi afirmarea unei tinere generaţii de regizori 
nu sînt în concordanţă cu o crestere asemănătoare a actorilor. Munca cu actorul, 
preocuparea pentru ridicarea nivelului de creaţie al acestuia nu sînt suficient 

mer zar. ge gg gg giga ata aim a e- 
Jocul actorilor trebuie îndreptat spre însușirea experiențelor fructuoase care 
s-au remarcat în căutările regiei şi scenografiei, spre acel firesc, simplu dar 
sugestiv, al elementului cotidian, străbătut de marile probleme ale timpului nos- 
tru, încărcat de gînduri şi sentimente contemporane, creator de emoții înalte, 
şinieză a frămîntărilor omului de azi. El trebuie să se înscrie precis în aria 


ý te 
o are de a fi în permanență pedagogul colectivului de actori cu care lucrează. 
O realizare semnificativă în acest sens mi se pare spectacolul De n-ar fi iubi- 
rile... în regia lui Radu Penciulescu. 

Calitatea în arta spectacolelor noastre impune regizorului să nu rămînă în 
afara materiei de bază a artei teatrale — actorul, să-l ridice la formele artis- 
tice contemporane prin care se exprimă ideea spectacolului, 

< Problema actorilor care nu joacă şi nu sînt distribuiți pe măsura posibi- 
lităţilor lor trebuie să fie rezolvată numai de către regizorii pă ae ere respectiv. 
Urmărind spectacolele unor teatre din regiuni, în stagiunea trecută, am observat 
absența de pe afiș a unor personalități actoricești cunoscute, artiști emeriţi, frun- 
taşi. Fără îndoială că afirmarea tinerei generaţii de actori nu se poate împlini 
fără valorificarea tuturor generaţiilor creatoare. Există „tineri bătrîni“ şi invers... 
Socot că unii regizori nu depun toate eforturile pentru a stimula în actorii mai 
vîrstnici fruntași dorința de a juca un repertoriu contemporan, în care experiența 
şi maturitatea lor artistică ar aduce o contribuţie artistică însemnată. Oare tre- 
buie să se mulțumească regizorii cu distribuirea acestora numai în Don Carlos 
şi în bătrînii din Goldoni şi Molière ? 

Alteori întîlnim o lipsă de omogenitate în arta spectacolului, o lipsă de 
fuzionare a celor trei factori creatori: actor-regizor-scenograf. Acolo unde ba- 
gheta regizorului a atribuit fiecărui factor tonalitatea potrivită unei armonii per- 
fecte, am asistat la spectacole valoroase ca Şvejk în al doilea război mondial 
(Teatrul de Comedie), Mielul turbat şi Îndrăzneala (Teatrul Regional București), 
Al patrulea (Teatrul „Lucia Sturdza Bulandra“), Oceanul (Teatrul de Stat din 
Sibiu). Se întîmplă însă uneori că jocul actorului rămîne izbitor de străin tona- 
lităţii concepției regizorale sau cadrului scenografic. Stridenţe am întîlnit în 
spectacolul Oameni şi umbre (Teatrul de Stat din Braşov), Romagnola (Teatrul 
Muncitoresc C.F.R.), Ciocîrlia (Teatrul „C. I. Nottara“), Don Carlos (Teatrul de 
Stat din Constanţa), Al patrulea (teatrele de stat din Ploiești şi Brașov). 

Concordanţa jocului actoricesc cu cadrul scenografic modern, cu decoril 
bogat în idei și simboluri realiste și, desigur, cu concepţiile regiei noastre con- 
temporane e o problemă care ar merita să-şi găsească un spaţiu mai larg de 
dezbatere. Experiențele făcute de regizori pentru găsirea unui stil propriu ex- 
primării artistice — în multe cazuri reuşite — conturarea unor personalităţi 
regizorale bine definite din generaţia tînără — ca Horea Popescu, Lucian Giur- 
chescu, Radu Penciulescu, Dinu Cernescu, Mihai Dimiu, Ion Cojar — îi obligă 
pe aceștia să creeze colective de actori zi să pu cae ae cu eficienţă concepțiilor 
artistice şi personalităţii lor regizorale. În perspectivă, spune, este momentul 
ca aceşti regizori experimentați să creeze şcoli de artă teatrală, colective teatrale 
omogene, capabile să transmită în public mesajul artei noastre socialiste, colec- 
tive teatrale agitatorice care să poată răspunde diverselor probleme actuale care 
frămîntă viața noastră politică-socială, să se înscrie în frontul culturii noastre 
cu stiluri de exprimare artistică proprii şi variate. Astfel, s-ar crea şi o emulație 
care ar duce la cristalizarea de metode, sisteme de muncă şi stiluri variate de 
exprimare artistică contemporană, s-ar ridica nivelul calitativ al muncii noastre, 
s-ar stimula interesul publicului pentru diversele formule scenice şi pentru diver- 
sele colective de teatru. „Marca fabricii — garanţia noastră“ şi-ar găsi locul 
şi în arta spectacolului. Personalitatea regizorului s-ar topi în mod firesc în 
sînul colectivului de creaţie, întărind aliajul care ar sta la baza spectacolului 
de bună calitate, corespunzător exigențelor actuale. Sînt necesare o mai strînsă 
unitate de exprimare artistică între arta regiei şi arta actorului, o mai concen- 
trată muncă calitativă în teatru, o colaborare cu adevărat creatoare între regi- 
zori şi actori. 

Ion Simionescu 


| Regizor la Teatrul de Siat din Braşov 

Am veea săi vedem in noua stagiune 


VUVCIND ROLURI PE MASURA LOR... 


Aura Buzescu (Văduva Bohn) în „Cei Costache Antonia 
din Dangaard“ de Andersen Nexd 


PN 


f n pragul noii stagiuni, iubitorii de teatru urmăresc cu febrili- 
tate şi cu interes firesc ştirile în legătură cu planurile artistice 

de perspectivă ale scenelor noastre. Ne facem, în cadrul acestor 
pagini, ecoul unor numeroase solicitări din partea unor variate 
categorii de spectatori — oameni ai muncii, elevi, studenți etc. 
Aceștia își exprimă, pe bună dreptate, dorința de a revedea 
jucind în roluri complexe, de largă respiraţie şi de mare semni- 
ficaţie umană şi artistică, o seamă dintre maeștrii scenei noastre, 
ale căror talent și mare forță de comunicare artistică au fost în 
ultimii ani prea puţin valorificate. 

Spectatorii ar dori ca teatrele să ofere în stagiunea aceasta 
noi prilejuri unor actori ca Aura Buzescu, Costache Antoniu, 
George Calboreanu, George Vraca, Jules Cazaban, Ion Finteșteanu, 
Marcel Anghelescu de a-şi desfășura deplin larga lor arie de posi- 
bilități interpretative în roluii din marea dramaturgie clasică şi 
contemporană. 

Socotim aceste dorințe venind din partea marelui public ca 
fiind expresia unei prețuiri semnificative, iar satisfacerea acestora 
o așteptăm cît mai grabnic, deoarece ea ar avea drept consecință 
nemijlocită şi o creştere calitativă, pe măsura exigenţelor artistice 
actuale, a mişcării noastre teatrale. 


ări aline e 


George Vraca 


Ion Finteșteanu în rolul titular din 
„Tartuffe“ de Molière 


d 

Jules Cazaban (Willy Loman) în „Moartea 
unui comis-voiajor“ de Arthur Miller 


Marcel Anghelescu în rolul titular din „Matei 
Millo“ de Mircea Ştefănescu 

Oartă majoră: 
TEATRUL PĂPUȘI 


a Festivalul mondial al teatrelor de păpuși de 
la Varşovia, mișcarea păpușărească din țara noas- 
tră şi-a văzut cu strălucire reconfirmate valoarea 
ei unanim prețuită pe meridianele europene şi 
drumul său ascendent. 

Redacţia revistei „Teatrul“ a socotit acest nou și mare suc- 
ces ca un bun prilej pentru a discuta, cu o seamă de creatori 
dintre cei mai reprezentativi ai teatrului de păpuşi, mai pe larg 
unele probleme ale artei noastre păpuşărești şi îndeosebi acele 
probleme care se cer rezolvate în vederea unei creșteri şi mat 
înalte a nivelului său artistic.i Scriitori, regizori, scenografi, direc- 
tori de teatru, critici au luat parte la această discuţie. 

Pornind de la ce s-a realizat mai Ibun în mişcarea păpuşă- 
rească, ei s-au oprit îndelung la unele dintre neajunsurile ei mai. 
evidente ori mai ascunse, încercînd, pentru înlăturarea lor, să le 
descopere cauzele şi să pună apoi unele jaloane privind căile 
spre dezvoltarea continuă a calității şi eficienței creației artişti- 
lor păpușari. 

Dezbaterea s-a axat inițial, firesc, în jurul.problemelor de 
creație dramatică şi cu deosebire în jurul problemei realizării 
artistice, deci neschematice, a eroului pozitiv în dramaturgia ipen- 
tru teatrul de păpuși. La acest domeniu s-au referit, ca autori, 
deschizind dezbaterea, Viorica Filipoiu şi IAl. Popovici, pledind 
pentru predominanța în tematică a împrejurărilor contemporane 
şi pentru integrarea organică a eroilor pozitivi în contemporanei- 
tate. Discuţia și-a lărgit'apoi coordonatele, abordind în ansamblu 
sensurile, semnificaţiile şi cerinţele noi ale teatrului de păpuși. 


e B.T. RIPEANU, regizor la Teatrul de păpuși din Braşov. 


Festivalul de la Varşovia ne-a demonstrat încă o dată că fără piese noi 
și bune, fără căutări înnoitoare în direcția îmbogăţirii repertoriului nu pot fi 
realizate nici spectacole de calitate. Festivalul ne-a arătat cum arta păpușărească 
se impune tot mai puternic ca o artă majoră, cucerind publicul de toate vîrstele 

şi categoriile sociale ; ne-a prezentat multitudinea căutărilor şi formulelor acce- 
sibile artei noastre (de la teatrul marionetei tradiţionale la cel al obiectului 
animat ; de la spectacolul cu măști la cel unde alături de păpușă apare actorul 
viu şi mimul), varietatea genurilor ce le poate aborda. În fine, Festivalul ne-a 
ilustrat efortul general al teatrelor de păpuşi de pretutindeni de a găsi moda- 
lităţi de spectacol adecvate unor idei noi, contemporane: 

Succesul internațional al Cărţii cu Apolodor şi felul cum ea s-a impus 
apoi în repertoriul teatrelor noastre dovedesc încă o dată că o lucrare artistică 
împlinită, chiar dacă nu e scrisă pentru a fi reprezentată la teatrul de păpuși, 
își găsește firesc calea spre succes şi pe scena noastră. Evident că aceasta nu 
se întîmplă de la sine; dimpotrivă, e nevoie de receptivitate la nou, de prezență 
continuă în actualitatea artistică, de perseverenţă şi inventivitate, de dragoste 
şi chiar de sacrificii pentru a aduce pe scena noastră o lucrare nouă. Aceștia 
sînt factori care ar trebui să funcţioneze în activitatea tuturor colectivelor noastre 
teatrale în munca pentru repertoriu. 

Stagiunea trecută a adus o bună recoltă dramatică: Rochița cu figuri, 
Fetele din măr de Viorica Filipoiu, Băiatul cu pantalonii pe dos de Al. Popovici, 
Poveste cu 0 de Xenia Roman, Cum au intrat cobza şi fluierul la școala de muzică 
de Valentin Silvestru sînt roadele ultimului an. Din păcate, ele reprezintă încă 
prea puţin pentru a asigura înnoirea repertoriului nostru la. nivelul exigenţei 
spectatorilor. Aportul pe care trebuie să-l aducă fiecare teatru la îmbogățirea 
repertoriului prin promovarea de noi piese şi dramaturgi este încă firav, În 
această direcţie, chiar și obligația asumată de fiecare teatru de a scoate o pre- 
mieră pe ţară pe stagiune ar îmbogăţi substanţial peisajul dramaturgic al tea- 
trului nostru de păpuși. Din păcate, marea majoritate a teatrelor noastre (excep- 
ţie fac doar Teatrul „Țăndărică“ şi cel din Cluj — nu întîmplător cele mai bune) 
fac foarte puţin în această direcție, preferând să reia piese jucate şi verificate 
de Teatrul „Țăndărică“ (un exemplu foarte proaspăt de „șablonizare“ a reperto- 
riului îl prezintă, după părerea noastră, şi programarea pentru stagiunea vii- 
toare a nu mai puţin de 12 premiere cu Cartea cu Apolodor). 

Rămîneri în urmă se manifestă de asemenea în direcţia lărgirii tematicii 
şi a gamei de formule dramatice, în direcţia cuprinderii publicului de toate 
vîrstele în aria teatrului nostru. Comedia satirică, spectacolul agitatoric, pamfletul 
politic, spectacolul de anticipație apar încă răzleț în repertorii. Se atacă încă 
timid repertoriul clasic, se fac prea puţine adaptări ale operelor literare, dra- 
matice şi dramatic-muzicale reprezentabile pe scena noastră. Spectacolul pentru 
adulți este cu totul insuficient avut în seamă. Neajunsurile acestea nu numai că 
sărăcesc peisajul nostru teatral, răpindu-i din profunzime şi varietate, dar înce- 
tinesc şi procesul de cristalizare a profilului artistic specific fiecărei scene — 
sarcină actuală, de primă importanţă pe planul mișcării noastre păpușărești. 


e ŞTEFAN LENKISCH, regizor la Teatrul „,Țăndărică“. 


Aș dori să spun ca regizor de teatru cîteva lucruri despre dramaturgie: 

cone unele înfrîngeri şi despre cauzele acestor insuccese ale teatrului nostru 
e păpuşi. 

Eu cred că sarcina actuală a oricărui regizor de teatru de păpuşi nu este 
numai de a pune în scenă piese, ci de a sprijini creația dramatică. De multe ori, 
noi am înțeles această sarcină, exersîndu-ne măiestria pe texte fără suficiente 
virtuți literare şi dramatice pentru a fi înscenate. Şi deseori a trebuit să na 
stoarcem imaginația pentru a suplini lipsurile pieselor şi a aduce astfel în fața 
publicului un spectacol artistic şi educativ. 

În decursul anilor am avut rareori o întîlnire fericită cu un autor dra- 
matic care să se apropie de exigenţele teatrului de păpuși. E drept, nici teatrul 
de păpuși nu a dovedit totdeauna artistic, în decursul anilor, că este o artă au- 
tentică, că prin eroul interpretat de păpuşă se pot înfățișa idei, se poate înfățişa 
o lume interesantă, reală, că se pot crea pe scena teatrului de păpuşi imagini 
artistice autentice. S-a vorbit totuși aici despre succesul Teatrului „Țăndărică“ 
la Varşovia. Eu aș vrea să explic acest succes, pentru că el confirmă poziția unui 
întreg 'grup de creatori atașați teatrului nostru, vine în întîmpinarea unor idei 
despre teatru, unor probleme pe care noi ni le-am pus și unor frămîntări încer- 
cate de noi în ultimii ani, în căutarea unui drum nou pe care am dori să-l par- 

curgă teatrul de păpuși. Unele dintre ideile acestea au fost de altfel incluse și 
în referatul ţinut de delegația romînă la Congresul UNIMA de la Varşovia, toate 
ducînd la concluzia necesității de a crea cu păpuşa spectacole cu un înalt con- 


pi 
textului și al spectacolului. Între regizoarea Margareta Niculescu, scriitorul Gelu 
Naum și Cartea cu Apolodor a fost o „întîlnire“ fericită. Deoarece este foarte 
greu a reuși spectacole similare cu texte lipsite de darurile Cărții cu Apolodor. 
Dar cred că aici stă marele obiectiv pe care trebuie să-l urmărească teatrul de 
păpuşi romînesc: această dificilă sinteză poetică. 

Desigur că mai sînt foarte multe probleme care s-ar cere dezbătute. Eu 
am abordat doar cîteva. Cred, însă, că în stadiul actual al artei noastre păpu- 
şărești, alături de necesitatea întăririi pregătirii unor cadre tinere, talentate, pen- 
tru această artă, important este, în primul rînd, să atragem mai mult pe dra- 
maturgi spre această artă şi, fireşte, prin ei, să realizăm spectacolele noi de care 
avem nevoie. 


e VALENTIN SILVESTRU 


Să fie adevărat oare tabloul zugrăvit de tov. Lenkisch ? Din fericire lucru- 
rile nu stau tocmai așa. Avem autori — sînt aici de față vreo 7 şi aş crede că 
mai sînt şi pe dinafară vreo 17 sau 27. Avem, după cum bine se ştie, regizori 
încununați de lauri internaționali la diferite festivaluri şi alți regizori, scenografi, 
mînuitori, cu lauri naționali. Pe urmă, există, reale, 19 teatre profesioniste de 
păpuşi. Aceasta înseamnă că există o mişcare păpuşărească. Ea e certificată de 
altfel şi de un public destul de numeros. 

Confruntările internaționale la care am avut plăcerea să participăm — de 
două ori la Bucureşti şi acum, recent, la Varşovia — au demonstrat că în rîn- 
durile păpuşarilor s-a creat o frămîntare interesantă, pozitivă în esența ei, în 
jurul problemei : cum poate fi ridicat nivelul teatrului de păpuşi şi care trebuie 
să fie orientarea lui principială în contemporaneitate. Această întrebare a fost 
pusă în mai multe feluri : şi la Congresul UNIMA, şi în articolele care au apărut 
în presa internațională ce se interesează de problemele teatrului de păpuşi, şi 
s-a pus şi la noi în cîteva consfătuiri. Sper că se va pune ascuțit și net şi în 
discuția de față. Teatrul de păpuşi este considerat încă de unii, în mod fals, ca 
o artă minoră, fie că acest punct de vedere se exprimă fățiș şi cu agresivitate, 
fie că transpare în subtext. Dar această artă îşi propune să educe oameni şi să 
contribuie la formarea conștiinței socialiste a spectatorilor ei. Cu asemenea preo- 
cupări fundamentale, poate fi oare considerată o artă drept minoră ? 

Teatrul nostru de păpuşi şi-a cucerit, cred, şi în alt fel majoratul. Acum 
se remarcă la noi tendința sănătoasă a artei păpuşăreşti de a stringe relaţiile 
cu celelalte arte, de a face împrumuturi pozitive din experienţele altor domenii 
de manifestare spirituală, de a se înscrie în actualitate. Dar şi aici se dă o luptă 
aspră între vechi şi nou. Vechi sînt, în acest domeniu, orientarea tradiționalistă 
şi forma conservatoare, limitarea acestui teatru la un orizont tematic îngust, 
existența unor prejudecăți, tracasante şi agasante, care fac ca acest teatru să se 
limiteze adeseori la un cerc îngust de spectatori, fie că e vorba de categorii re- 
strînse de spectatori-copii („numai preşcolari“), fie că e vorba de exclusivisme 
în reprezentațiile pentru adulţi („numai estradă“). învechită este aici persistența 
unor producţii cîndva populare, dar prelucrate adesea deformat şi așezate în 
cutii de conserve de culegători ai secolelor 18 şi 19 din diverse ţări europene 
şi neeuropene. 

Delimitînd vechiul se poate clarifica mai lesne noul şi se pot desprinde 
liniile procesului de biruință a noului. Acest proces se desfășoară mai evident 
în domeniul repertoriului. 

În ceea ce priveşte dramaturgia, teatrul romînesc de păpuşi n-a moştenit, 
la 23 August 1944, aproape nici un text — în accepţia modernă pe care o dăm 

dramaturgiei păpușăreşti. Era firesc deci ca el să se îndrepte spre ceea ce con- 
stituia, în' acel moment, literatura valabilă pentru copii — creaţia populară și 
cultă de basme, povestirile şi legendele pe care copiii le ascultau de la bunicii 
lor. Era firesc ca teatrul de păpuşi să adapteze asemenea creații, rivnind, prin 
atare împrumuturi, să-şi închege o literatură dramatică proprie. Mai tîrziu au 
început să apară, cu mare greutate, şi scrieri originale. Dacă această literatură 
originală, inspirată mai ales din actualitate, se va dezvolta puternic, atunci tea- 
trul de păpuşi va intra în concertul artelor şi literaturii noastre cu drepturi de 
egalitate. Dar dacă el va continua să acorde preponderență unor străvechi ale- 
gorii 'şi demodate abstracții, atunci probabil că se va izola de curentul general 
actual al artelor şi va degenera. Cred că noul în teatrul de păpuși îl constituie, 
în primul rînd, programul ideologic contemporan, inspirat din sarcinile puse de 
partid în faţa tuturor creatorilor din ţara noastră; iar conţinutul principal al 
acestui program în arta teatrală îl oferă dramaturgia originală care reflectă ex- 
presiv actualitatea. E edificator în această privință că marile succese internaţio- 
nale ale teatrului romînesc de păpuşi la festivalurile la care a luat parte s-au 
bizuit pe lucrări originale actuale. Nu am o părere excelentă despre scenariul 
Mîna cu 5 degete; el a constituit totuși un bun punct de plecare în materie de 
reprezentație păpuşărească pentru adulţi, şi dacă „Țăndărică“ a luat premiul cel 
mare la primul Festival internaţional de la Bucureşti, l-a luat pentru că a oferit 
un text de parodie modernă a unei literaturi pe cît de răspîndite, pe atît de 
nocivă pentru tineret. La al II-lea Festival de la Bucureşti, Teatrul „Țăndărică“ 
a participat evaziv, cu o lucrare care reprezenta o încercare de a reedita fabulele 
clasice într-un spectacol aș spune demodat prin intelectualismul său pedant şi 
confuz, foarte îndepărtat de creaţia folclorică. De aceea, prezența lui „Ţăndă- 
rică“ la al II-lea Festival a fost nesemnificativă și prea puțin remarcată. La Fes- 
tivalul de la Varşovia, Teatrul „Țăndărică“ a înfățișat un poem spiritual modern 
de o remarcabilă valoare literară şi artistică — Cartea cu Apolodor. Imediat după 
reprezentație, un număr de ziare poloneze, în frunte cu „Trybuna Ludu“ au 
scris că această piesă trebuie introdusă şi în repertoriul teatrelor poloneze de 
păpuşi. Toţi participanţii la festival şi juriul au înţeles că textul oferă o for- 
mulă literară de teatru păpușăresc înaintat, în care se spun copiilor, atractiv şi 
„accesibil“, mari adevăruri contemporane. J. Wilkowski, conducătorul teatrului 
polonez „Lalka“, a luat un premiu la București în 1958, nu cu Motanul încălțat, 
ci cu o piesă scrisă de el astăzi — o satiră la adresa modului de viață capitalist 
făcută cu atîta ingeniozitate că interesa pe spectatorii de toate vîrstele. Acum, la 
Festivalul de la Varșovia, a fost premiat din nou pentru o piesă scrisă de dinsul 
și de Hanna Januzsewska, într-o formulă foarte inventivă, un fel de scenariu 
— Tigrișorul Petre —, în care se pun problemele războiului şi păcii şi ale edu- 
caţiei actuale a copilului în spiritul păcii. Alt premiu important a fost acordat, 
de juriul polonez al Festivalului, teatrului sovietic din Riga, pentru o piesă 
actuală de înaltă valoare educativă, scrisă şi jucată într-o modalitate artistică 
ingenioasă teatral cinematografică. Nu au fost distinse la festivalurile internațio- 
nale şi nu au fost remarcate niciodată pe primul plan acele spectacole în care 
orientarea ideologică şi estetică dictată de text era învechită. Repertoriile de 
adaptări după vechi basme şi povestiri cu sens progresist reprezintă, într-un fel, 
pentru teatrul de păpuși, o moștenire culturală şi trebuie, fireşte, luate în seamă. 
Problema constă în dozarea repertoriului fiecărui teatru şi în orientarea lui prin- 
cipială. Destul de recent, în „Scînteia“, în „Scînteia tineretului“, în „Contempo- 
ranul“, în „Teatrul“, în niște articole mai ample, s-a exprimat categoric punctul 
de vedere după care în teatrul de păpuși trebuie să fie absolut preponderent 
repertoriul original, piesele scrise pentru teatrul de păpuşi sau adaptările după 
literatura actuală de cea mai bună calitate, acele lucrări care leagă net teatrul 
de păpuși de universul în care trăiesc copiii azi. Şi să se facă loc cu mai multă 
zeîrcenie producţiilor culese cîndva de fraţii Grimm sau Andersen, reelaborate 
de ei, adaptate după un secol de alţii şi reprelucrate azi de alți tovarăși care, 
negăsind în ei inșiși nici inspiraţie, nici talent, tot lucrează şi lucrează, croitori- 
ceşte, numai pe materialul strîns cu mult înaintea lor. 

O condiţie pentru crearea unei bogate dramaturgii originale păpuşărești este, 
cred, învingerea prejudecății că acest teatru nu-şi poate încă forma o literatură 
originală proprie interesantă şi valabilă pentru ţelurile pe care şi le propune. 
Această prejudecată, afirmată sau nu, trăiește şi uneori se ascunde foarte adînc 
în subconșştientul unora dintre cei care răspund de activitatea unui teatru de 

păpuși sau a altuia. Te întilnești cu ea sub diverse forme. Una dintre forme este 
de pildă susținerea teoriei că piesele de păpuşi care s-au scris în ultimii ani sînt 
încă foarte departe de ceea ce-i trebuie teatrului de păpuşi. Aceste piese se 
joacă, presa scrie despre ele, copiii le văd cu mai multă sau mai puţină bucu- 
rie, se reiau de la un an la altul pe diverse scene, dar, din cînd în cînd, în cîte 
o consfătuire, se află cîte cineva care zice că, de fapt, aceste piese nu există încă, 
urmează — vedeți dumneavoastră — să apară... O altă prejudecată e că, în fond, 
piesele originale, indiferent de valoarea lor, trebuie reprezentate doar ca o încu- 
rajare, pentru ca nu cumva scriitorii respectivi, descurajîndu-se prin nerepre- 
zentare, să părăsească acest domeniu şi s-o ia la fugă, cum aud un adevăr neplăcut 
despre lucrarea lor. Adică, vezi că piesa e proastă, dar îl iei binişor pe tovarășul 
autor de o parte şi-i zici la ureche: uite, bucata e nulă, dar noi o s-o umflăm cu 
pompa speranţelor iluzorii şi dumneata ai să ai impresia că te dezvolţi,că te plămă- 
deşti ca autor, şi probabil că astfel o să și devii, într-un viitor foarte îndepărtat, 
în timp ce noi nu ne mai aprindem paie-n cap că nu jucăm piese originale. Fireşte 
că asemenea prejudecăți — şi comportări derivate — sînt absurde şi frînează dez- 
voltarea unei dramaturgii originale păpușăreşti. 

Scriitorii trebuie atrași spre teatrul de păpuşi cu dragoste şi exigenţă și în 
spiritul unei apropieri caracterizate de respect reciproc între păpușari și drama- 
turgi. Trebuie ținut seama de faptul că dramaturgia pentru păpuşi nu se află 
încă la nivelul înalt atins de artiştii acestui tărîm de artă şi că deci îndatoririle 
celor ce propun piese aici sînt mari şi grele. Se cuvine poate ca autorii, chiar și 
cei virtuali, să depună mai multă rîvnă pentru a-i cunoaşte bine pe artiştii 
păpușari. Apropierea poetului Gelu Naum, de pildă, de Teatrul „Țăndărică“ a 
fructificat şi pentru teatrul de păpuşi un talent existent, cunoscut. Alte teatre 
au creat concursuri pe plan local; asemenea competiţii stimulatoare au avut 
lod la Cluj şi Timişoara. Cred că experienţa ciîștigată de aceste teatre trebuie 
împărtăşită, organizat, şi celorlalte mai mici, cu posibilităţi mai restrînse de legă- 
tură directă cu scriitorii. 

Aș mai spune ceva despre orientarea estetică a spectacolelor. Am văzut 
la Varşovia, din confruntarea lui „Ţăndărică“ cu teatre din multe ţări, că noi 
stăm bine în ceea ce priveşte fantezia creatorilor. Multe teatre au adus specta- 
cole surprinzătoare prin imaginaţie, de la o zi la alta vedeai altceva nou, inte- 
resant, atrăgător, formule diferite, tehnici diferite, și în acest ansamblu am văzut 
şi am simţit că teatrul romînesc de păpuşi dispune de importante și reale forțe 
creatoare, aflate într-un stadiu de maturitate artistică. Există însă la noi și teatre 
care au rămas în urmă, poate şi pentru că viețuiesc într-o oarecare izolare, iar 
uneori în orașe în care nu se află și alte instituții artistice importante. Cred că 
ar fi folositor ca între festivalurile internaţionale să se organizeze o confruntare 
naţională, o dată pe an sau la doi ani, în care păpuşarii să se vadă unii pe alţii, 
să vadă miînuitorii de la Alba-Iulia ce se întîmplă la Galaţi, să discute toți între 
ei şi să examineze în comun metodele cele mai bune pentru sporirea fanteziei 
păpușşăreşti şi pentru îmbogățirea mijloacelor de expresie. Congresul UNIMA a 
consemnat un cîştig important pe planul teoriei păpușăreşti: în statutul Uniunii 
s-a introdus prevederea, la articolul 1, că teatrul de păpuși nu se adresează 
numai copiilor, ci şi adulţilor, tuturor categoriilor de public. Dacă aşa stau 
lucrurile — și aşa și stau în realitate —, atunci înseamnă că problemele teatrului 
de păpuşi nu se pot referi la o singură categorie de public, oricît de mult am 
ține la această categorie, ci la întreaga masă de spectatori, de toate virstele. Ca 
atare, aceste probleme trebuie puse la un nivel corespunzător şi pe linia prin- 
cipală a culturii noastre artistice actuale. Sugestia făcută de tovarășul Bujor 
Rîpeanu ca fiecare teatru să se oblige la cel puţin o premieră pe stagiune cu o 
piesă originală nouă este foarte bună. Acest mod de a pune problema vizează o 
perspectivă reală, posibilă. 

Repertoriul pe anul acesta, după cîte am citit, mi se pare mai promi- 
țător ca orientare decît cel din alţi ani; există în el şi propuneri îndrăzneţe 
privind transpunerea unor opere reputate (la Braşov vor să joace Ploșniţa într-o 
adaptare pentru păpuși, la Craiova pun în scenă Gargantua). Aceasta înseamnă 
că orizontul teatrului de păpuşi se lărgeşte, că opere reprezentative ale culturii 
universale pătrund aici. Să nădăjduim că vom merge mai hotărîți înainte, făcînd 
loc mai larg noului şi înlăturiînd fără ezitări vechiul. 

Boierul din „„Punguţa cu doi bani“ de Vero- 
mica Porumbacu şi Viorica Filipoiu 


Păsăroii din „Fetele din măr“ de Viorica 
Filipoiu (Teatrul de păpuși din Timișoara) 

Luînd parte la lucrările Congresului UNIMA şi la Festivalul teatrelor de 
păpuși şi marionete, la Varșovia, am avut bucuria să constat din nou locul 
eminent pe care l-a dobindit ţara noastră în domeniul acestei activități artistice, 
prestigiul ei în rîndurile profesioniştilor din lumea întreagă. Nu numai premiile 
şi diplomele vădesc înaltul nivel la care am ajuns — în foarte scurtă vreme —, 
ci şi interesul și simpatia cu care sînt aşteptate şi urmărite eforturile noastre 
pe planul dramaturgiei și al spectacolului, comentariile prietenești, pline de 
afecțiune, ecourile de amploare şi durată ale manifestărilor noastre pe plan inter- 
național. Nu trebuie trecut cu vederea nici faptul că, în toate conversațiile pe 
care le-am avut, atit eu cît şi ceilalți membri ai delegaţiei noastre, cu vechile 
noastre cunoștințe de la precedentele întilniri, revenea în permanenţă înalta 
apreciere dată celor două festivaluri care s-au desfăşurat la București — sub 
aspectul participării largi și reprezentative, al ţinutei spectacolelor, al organizării 
și, mai ales, al ospeţiei colegilor romîni şi a publicului, „entuziast și competent“. 

În discuţia pe care o purtăm azi, vreau să mă opresc — în calitatea mea 
de scriitor — asupra unui aspect al colaborării dintre autorul textului şi ceilalți 
factori care contribuie la realizarea spectacolelor cu păpuşi: regia, scenografia, 
muzica de scenă... În special în piesele destinate copiilor — şi cu cît spectatorii 
sint mai mărunți, fenomenul la care mă refer mi se pare mai accentuat —, 
textul dramaturgului (original, prelucrare, adaptare) este luat ca un simplu pre- 
text, copleșit și adesea deformat de celelalte elemente constitutive ale reprezen- 
taţiei, ceea ce duce la situaţii paradoxale, mesajul piesei (în speță latura ei 
educativă, exemplificatorie) trecînd pe un plan secundar. Nu se îndoiește nimeni 
de bunele intenţii care stau la baza acestor deplasări ale centrului de greutate; 
vreau numai să semnalez că rezerva în care se menţin mulţi scriitori de a aborda 
genul dramaturgiei pentru copii, așa-zisa lor sfiiciune faţă de aceste producţii 
literare îşi pot avea — măcar în parte — explicaţia în sentimentul că lucrarea 
lor nu e decît un punct de plecare într-o aventuroasă călătorie a colectivului. 
Desigur, trebuie să diferențiem: nu toate teatrele din ţară au cadre la fel de 
calificate, valorificarea textului depinde de factori multipli, de la comprehen- 
siunea direcţiei pînă la măiestria mînuitorilor şi la echipamentul tehnic al for- 

maţiei respective. În această ordine de idei, cred că trebuie reluată ideea mai 
veche preconizată şi de mine şi formulată şi în discuţiile de azi: aceea a orga- 
nizării unui festival naţional (la intervale regulate), în Bucureşti sau poate mai 
bine într-un punct central, geograficeşte vorbind, cum este Braşovul. Fiecare 
trupă ar putea aduce piesele originale jucate în premieră în stagiunea prece- 
dentă, oferind, prin schimbul de experienţă, sugestii celorlalte colective, mai 
grăitoare decît simpla lectură a pieselor trimise pe cale oficială sau oferite de 
către autori. Mai mult, prin confruntarea diferitelor înscenări ale aceleiași piese, 
participanţii ar putea aprecia unde şi cum a fost mai bine slujit textul, reluînd 
în propriul lor teatru experienţa şi ducînd-o mai departe. Fără a intra în amă- 
nunte, cred că asemenea întîlniri profesionale ar duce la îmbogățirea reperto- 
riului fiecărei formaţii, punînd-o în măsură să aprecieze, pe concret, posibilită- 
ţile ei de montare (spaţiu, buget, gradul de „profesionalitate“ al actorilor și 
tehnicienilor). 

Prima săptămînă de vacanță — înainte de dizlocarea colectivelor — mi 
se pare momentul cel mai indicat pentru acest contact, care ar întregi în mod 
fericit schimburile făcute pe plan local sau bilateral între unele echipe din ţară. 
Mai vreau să menționez un singur aspect al problemei, legat de cele de mai 
sus, și de care cred că e bine să ţinem seamă — vorbind despre emulația care 
ar decurge. din acest schimb periodic. Emulaţia ar juca astfel în timp, în des- 
fășurarea procesului dialectic: pe măsură ce posibilitățile tehnice cresc, cresc 
şi posibilitățile scriitorilor de a exprima mai multe idei traductibile scenic. La 
rîndul lor, anumite lărgiri şi adiînciri ale orizontului tematic vor inspira celelalte 
compartimente de realizare a spectacolului să caute şi să găsească rezolvări noi, 
îndrăzneţe, nerutiniere. Fără îndoială că astfel vom limita — dacă nu vom înlă- 
tura cu totul — atît „sfiiciunile“ autorului, cît şi răspunsul celorlalți, pe linia 
minimei rezistenţe : „asta nu se poate face în teatrul de păpuşi“. 

Au luat cuvîntul în continuare, din partea Teatrului de păpuși din Cluj, 
tovarășii VASILE DAN, director, şi HORIA POP, artist mînuitor. 


VASILE DAN şi-a axat intervenţia în jurul problemei legate de caracterul 
actual şi de eficienţa dramaturgiei și artei teatrale păpușărești. O asemenea dra- 
maturgie, a arătat vorbitorul, „interesează mai mult pe copii decît poveştile 
cunoscute și arhicunoscute, chiar dacă ea păcătuieşte uneori prin artificialitate 

în tratarea ideei piesei, prin schematism, prin acţiuni supraîncărcate ori prin- 
tr-un limbaj necorespunzător“. 

Ocupîndu-se apoi de cauzele slăbiciunilor existente în piesele jucate de 
teatrele de păpuşi, tov. Vasile Dan a insistat asupra necesității ca autorii (şi 
artiștii miînuitori) să cunoască îndeaproape — o dată cu legile specifice ale 
acestui teatru — mai cu seamă universul de gîndire, de preocupări şi năzuinţe 
ale copilului de azi. El a subliniat apoi cerința existenței unei tematici cît mai 
variate, corespunzătoare diferitelor categorii de spectatori (preşcolari, pionieri, 
utemiști, public matur) şi de domenii de viaţă şi de gîndire pe care teatrul de 
păpuşi este în măsură să le reflecte. 

În sfîrșit, vorbitorul a legat problemele de perspectivă ale repertoriului 
păpușăresc de problema stimulării creării dramaturgiei şi de aceea a unei mai 
strînse şi mai rodnice colaborări cu scriitorii consacraţi, prea puţini dintre 
aceștia din urmă arătîndu-se, pînă azi, dispuşi să se apropie de teatrul de păpuși. 


HORIA POP a expus „punctul de vedere al actorului“. Ca şi alți vorbitori, 
el a subliniat cerința ca orizontul tematic al dramaturgiei păpușăreşti să fie 
cu deosebire luminat de aspecte şi probleme actuale, aceasta neexcluzînd, bine- 
înţeles, adaptările după lucrări bogate în marile idei filozofice — cum ar fi 
Micul Prinţ ori Cartea cu Apolodor —, ori adaptări după poeme ori legende 
şi balade folclorice. Totul este ca lucrările să încapă în posibilitățile şi mijloacele 
de expresie ale teatrului de păpuși, ca poezia textului să poată favoriza un spec- 
tacol poetic corespunzător. Vorbitorul a arătat greutăţile întîmpinate în această 
privinţă de către Teatrul de păpuşi din Cluj cu lucrarea Corbea de Viorica 
Filipoiu, susținînd ideea că „scena păpuşărească nu suportă subiecte tratate la 
modul grav“. 

În legătură cu problema eroilor, Horia Pop a insistat asupra raportului 
de reciprocitate care trebuie să existe între temă şi subiect, pe de o parte, şi 
personaje, pe de alta. Temele majore, actuale, noi, a arătat dinsul, se cer miş- 
cate de personaje noi, interesante, de o replică dramatică, frumoasă şi pregnantă, 
de o' acțiune scenică efectivă. În această ordine de idei, el a dat ca exemple 
pozitive pe eroul central — pionier — din Frumoasa aventură de Al. Popovici 
şi pe eroul colectivist Vasilache din piesa Vasilache la țară de Ana Predescu 
şi Nela Stroescu; printre nereușite, el a citat pe Prinţul din Albă ca zăpada. 
Cele dintii apăreau pline de prospeţime, de o reală complexitate psihologică, 
străine de schematism ; celelalte, sărace în replici edificatoare, inactive scenic, 
erau destinate unei prezențe scenice plate, necomunicative. nerelevante, inefi- 
ciente. Din comentarea acestor exemple, vorbitorul a tras concluzia necesităţii 
— pentru autori ca și pentru realizatorii spectacolelor — de a cunoaște viața, 
de a o observa în aspectele ei de amănunt şi de a cunoaște în același timp 
proprietățile şi posibilitățile tehnice şi artistice specifice teatrului de păpuși. 


e HORIA DAVIDESCU, directorul Teatrului de păpuși din Craiova. 


Mi-aș îngădui să mă abat puţin de la ideea centrală care se dezbate aici 
şi să fac un apel călduros la autorii prezenţi, de a ne ajuta prin creaţiile lor 
la introducerea în repertoriul nostru a unor genuri noi de spectacol: specta- 
colul pentru adulți şi spectacolul pentru sate. Această dorință a mea pleacă 
de la o necesitate concretă, de la o realitate a activităţii teatrului din regiunea 
noastră, teatrul din Craiova. Această cerinţă decurge din noua configurație 
socială a satului nostru. Noi ne ducem mai mult de jumătate din activitate în 
regiune, or, basmele, poveștile nu mai pot interesa în aceeaşi măsură cît ar 
interesa un spectacol ca Vasilache la țară sau Răzvrătiții. 

Aşteptăm cu încredere acele creaţii care să ne facă să fim primiţi cu şi 
mai multă bucurie în lumea satului nou. 


e DOREL DORIAN 
Mai întîi — deplinul acord faţă de necesitatea depășirii problematicii (şi 


anecdoticii) așa-zis folclorice, în actuala etapă a dezvoltării teatrului de păpuși 
pentru copii. Iar de aici — de pe poziţia îndeajuns de delicată şi de puţin 

convingătoare a celui care abia îşi propune să abordeze acest gen de teatru — 
despre necesitatea unei reflectări mai complexe, mai profunde, mai poetice, dar 
totodată mai puţin deformate de reprezentări idilice, simpliste şi schematice, a 
vieţii copiilor de azi. 


Firește, mi se va spune că majoritatea celor care scriu despre şi pentru 
copii ‘sînt părinți... Nu-şi cunosc ei, oare, îndeajuns copiii? Nu le cunosc 
problemele ? 

Din fericire, da... sînt părinți, dar, din „nefericire“, copiii lor au fost, sînt 
— şi cum ar putea fi altfel pentru părinţii lor — decît excepţionali. (N-au pur- 
tări urîte, n-au porniri egoiste, nu se bat, nu mint, nu le place să fie alintaţi, 
învață totdeauna bine, au 11 la purtare şi nu-ţi oferă, oricît le-ai explica speci- 
ficul activităţii tale scriitoricești — că doar le ești tată! —, nici un fel de con- 
flict. Şi pentru că, totuși, nu poți scrie fără conflict... Da, am revenit la influența 
folclorică). 

Copiii — nu pune nimeni la îndoială — vor fi totdeauna îndurerați aflînd 
că lupul a înghiţit-o pe Scufiţa roşie, şi vor sări în sus de bucurie aflîind că 
Scufița roşie a fost readusă la viaţă, dar trebuie să admitem — mai ales atunci 
cînd discutăm despre sporirea eficienţei artistico-educative a teatrului pentru 
copii — că mai există în viața copiilor şi alte nenumărate motive de mari și 
mici bucurii, de îndurerări, de împletiri de lacrimă şi zîmbet. 

Adevăratele probleme ale vieţii copiilor de azi, ale educării și formării 
lor în spiritul unor condiţii noi, socialiste, nu-şi păstrează acuitatea, şi adesea 
nici (măcar sensul lor nou, în esență — cu atît mai puţin nu capătă poezie — 
prin „tragerea“ lor pe calapodul unor alegorii şi al unei anecdotici arhicunoscute 
şi supradiluate. 

Mi se va răspunde, probabil, că teatrul de păpuși pentru preșcolari — 
teatru care recurge cel mai frecvent la formulele de esenţă folclorică — impune, 
prin însuși nivelul de înţelegere al micilor săi spectatori, și un anumit specific... 
Există, fără îndoială, un specific, există şi un anumit nivel de înţelegere, dar 
sînt convins că şi în acest domeniu, al teatrului pentru preșcolari — al unui 
teatru care nu trebuie doar să pledeze pentru însuşirea unor anumite deprinderi, 
ci să şi dezbată la nivelul acestei prime trepte de înţelegere probleme, evident 
simple, de educație— există încă infinite posibilități de fantezie şi talent. Posi- 
bilităţi care, concretizate, ar spori nu numai valoarea, în sine, a pieselor pentru 
copii, dar i-ar convinge şi pe părinţi — pentru că avem de-a face cu o categorie 
de spectatori care vin neapărat însoţiţi — să-şi sacrifice mai frecvent după- 
amiezele, ba poate chiar, în cele din urmă, nici măcar să nu mai considere că 
şi le sacrifică. 

Categoriei imediat superioare de spectatori, celor cuprinși, prin vîrstă, în 
libertățile și rigorile vieţii școlare, cred că avem datoria să le acordăm un credit 
mult mai serios de înţelegere. În fond, e vorba de copii care participă sufleteşte 
la întreaga viață de familie a părinţilor lor, care se întîlnesc în cadrul şcolii cu 
toate problemele unei vieți de colectiv, care citesc ziarele, care pierd rareori un 
film, care discută curent despre curaj, cinste, prietenie. Nu e normal ca piesele 
scrise pentru această icategorie de spectatori (şi o consider categorie nu numai 
prin specificul problemelor, de altfel foarte larg, care i-ar putea interesa, ci și 
prin formula, proprie vîrstei — presupunînd un spor de poezie şi de specta- 
eulos — în dezbaterea şi receptarea acestor probleme) să contribuie, mai mult 
sau mai puţin direct, dar totdeauna eficient, la preîntîimpinarea diferitelor 
influenţe mic-burgheze în formarea lor şi la insuflarea acelor trăsături de carac- 
ter proprii cu adevărat omului unei noi societăţi? 


S-ar putea ca această împărţire a pieselor destinate teatrelor de păpuşi pe 
categorii — specific ide vîrstă şi arie de probleme — să fie considerată didac- 
ticistă. (În treacăt fie spus, pentru a epuiza „categoriile“ ar fi trebuit să amin- 
tesc și de cea a adolescenților, mai complexă chiar decît celelalte, şi realizînd 
într-un fel cu totul „particular trecerea spre ceea ce ne-am obişnuit să numim 
„teatru pentru adulţi“.) 

Şi s-ar mai putea ca intervenţia mea, în primă intenție pledoarie pentru o 
problematică realmente actuală, diferențiată ca specific şi formulă de abordare 
pe virste, să nu fie nici ea suficient de întemeiată. Nu-i totul pierdut, 

Nu încape însă nici o îndoială că evoluţia continuu ascendentă a activității 
teatrelor de păpuşi obligă prin ea însăși la cuprinderea în repertoriul lor a unor 

piese dezbătind cu talent şi spirit de răspundere problemele reale, stringente, ale 
spectatorilor săi. 

Ceea ce ar infirma definitiv falsa opinie după care păpuşa se adresează 
prin excelență copiilor, că teatrul de păpuşi nu poate depăşi limitele unui diver- 
tisment poetico-spiritual şi ale unei performanţe regizorale. 


e D. ESRIG, regizor la Teatrul de Comedie. 


Părerea mea feste că teatrul de păpuşi e o artă prin excelență contem- 
porană, valorificînd şi ceea ce este contemporan în literatura clasică şi oferind 
un cîmp foarte interesant literaturii contemporane. Opiniile mele vor fi mai 
mult cele ale unui om foarte interesat şi atașat, ca spectator deocamdată, de 
arta păpuşărească, și nu ale unui „practicant“ efectiv al acestei arte. Mie mi se 
pare, privind, cum spuneam, din afară mişcarea păpuşărească de la noi, că ea 
a obținut succese remarcabile și că în cadrul revoluţiei noastre culturale, teatrul 
de păpuși ocupă un loc important. Teatrul de păpuşi s-a afirmat cu foarte multă 
strălucire, s-a dezvoltat foarte repede, şi-a cîștigat un public propriu, ocupînd 
acum un loc specific, delimitat, în ansamblul artei noastre noi. Însăși discuţia 
de aici dovedeşte că teatrul de păpuşi a depăşit faza unei simple anexe la 
cartea de şcoală, devenind un fenomen de artă puternic, viu, şi care trebuie dis- 
cutat şi considerat ca atare. De aceea, mi se pare puţin ciudată, împărțirea sa 
în teatru pentru copii şi teatru pentru adulţi. Ion Creangă, de pildă, se citește 
la toate viîrstele. Poveştile sale dezvăluie orizonturi noi şi frumuseți noi fiecărei 
virste. Literatura de valoare nu este arta unei singure virste, ci este arta care 
izbutește să se adreseze tuturor vîrstelor. 

Problema centrală, dat fiind gradul de maturizare şi de dezvoltare a tea- 
trului de păpuși, este icucerirea unei tematici majore. Cred că nici una idintre 
problemele mari, importante, ale contemporaneităţii nu poate fi străină, nu poate 
fi exclusă din sfera de preocupări a teatrului de păpuși. Aş vrea să reiau o idee 
formulată şi de tovarășul Silvestru, şi anume că basmele sînt un capitol depășit 
în teatrul de păpuși. Cred că tot atît de depășite sînt anumite maniere, le-aș 
numi primitive, în teatrul de păpuși, ţinind de credința că acesta se adresează 
exclusiv unor copii fără pregătire artistică, cultivîndu-se erezia că „la păpuși“ 
trebuie făcute mișcări cvasi-mecanice, mișcări schematice, de „păpușă“. Evident, 
de aici se trage şi opinia că şi subiectul piesei trebuie să fie primitiv, cu o intrigă 
la fel de primitivă, creată pe teme contemporane doar ca pretext. Teatrul de 
păpuşi are acum putinţa de a depăși această pseudodramaturgie, acest pitoresc 
facil. Experienţa cu poemul lui Gelu Naum mi se pare foarte interesantă. Ea 
creează un precedent demn de urmat. Tocmai de aceea cred că inițiativele crea- 
toare ar trebui să pornească în primul rînd de la teatru, tocmai pentru că teatrul 
de păpuși este foarte nou la noi, şi e firesc să nu existe încă numeroși drama- 
turgi care să aibă experienţă și chiar obişnuinţa de a scrie pentru teatrul de 
păpuşi. Atunci cînd teatrele vor aborda creaţii literare nescrise special pentru 
teatrul de păpuşi, cînd vor dovedi virtuțile scenice speciale ale acestui teatru, 
foarte mulţi autori își vor descoperi treptat-treptat putinţa şi dorința de a scrie 
pentru păpuși. În acest sens, teatrul de păpuşi ar putea apela la cele mai bune 
lucrări satirice romînești, cum ar fi acelea ale lui Teodor Mazilu, ale lui Sergiu 
Fărcășan sau ale lui Valentin Silvestru. Multe foiletoane şi reportaje oferă, după 
părerea mea, admirabile idei pentru un teatru de păpuși actual, viu, aproape de 
ceea ce frămîntă pe omul zilelor noastre. Astfel s-ar putea realiza spectacole 
agitatorice, şi cred că forma agitatorică este extrem de propice teatrului de păpuși. 
Esențializarea pe care el o oferă, asemănătoare într-un fel cu caricaturile de cea 
mai bună calitate — domeniu în care s-au ilustrat pictori dintre cei mai mari —, 
descoperirea „cheii“ umane a unui personaj prin mijloacele păpuşăreşti pot oferi 
un cîmp extrem de interesant satirei celei mai eficiente. De asemenea, cred că 
teatrul de păpuși ar putea folosi cu mare succes parodia. Cineva îşi exprima 
îndoiala că Mina cu 5 degete îi va „vindeca“ pe cei care citesc literatură polițistă. 
Chiar dacă nu vor fi „vindecaţi“, acești cititori nu vor mai putea citi cu seriozi- 
tate, după ce au văzut Mina cu 5 degete, „romanele palpitante“, iar dacă le vor 
mai citi, ei nu vor mai face acest lucru cu o pasiune sacrosanctă. Ceva se surpă 
în încrederea unui spectator naiv şi iubitor de literatură de aventuri, ceva nu 
mai poafa fi reparat după ce a văzut spectacolul Mîna cu 5 degete; ceva, n 

acest fel, s-a cîştigat definitiv pentru acest spectator. În legătură cu Mîna cu 
5 degete, eu aş pune însă o altă întrebare: de ce trebuie să parodiem o litera- 
tură care începe din ce în ce mai puţin să circule la noi? Rezerva mea față de 
Mîna cu 5 degete se îndreaptă nu înspre felul cum şi-a atins țelul propus, ci este 
legată de întrebarea dacă acesta este țelul cel mai important astăzi. Datorită 
marilor virtuţi de parodie pe care şi le-a demonstrat teatrul de păpuși (parodia 
nefiind, după cum se știe, neapărat un gen minor), aceasta ar putea fi folosită pe 
teme mult mai importante, și sînt convins că noi categorii de public ar fi cîştigate 
pentru teatrul de păpuşi dacă metehnele contemporane — nu numai ale copiilor, 
ci şi ale copiilor mai mari — ar apărea pe scenă. 

Aș vrea să ridic şi cîteva probleme legate de mijloacele teatrului, nu numai 
de dramaturgia lui. Aceste mijloace vădesc şi ele, adeseori, același pitoresc facil 
care există în orientarea repertoriului. Fireşte că factorul plastic joacă un rol 
extrem de important în teatrele de păpuşi, însuşi „actorul“ fiind o creaţie plas- 
tică ; din păcate, am remarcat uneori rezolvări scenice gratuite. Aşa cum unele 
teatre de păpuși repetă pînă la plictis basmele vechi, tot așa am văzut la unii 
regizori şi scenografi dorinţa de a relua formele basmului chiar în lucrări mo- 
derne — un anume plasticism în sine, fără logică, fără virulență. Mi se pare că 
posibilitățile plastice ale teatrului de păpuşi trebuie folosite viu, activ. Colaborarea 
mea cu teatrul de păpuşi a început alături de scenograful Paul Fux, cu care am 
avut multe discuţii interesante. Ne-am dat seamă ce valoare deosebită pot căpăta 
obiectele cele mai cotidiene prin schimbarea dimensiunilor lor în teatrul de 
păpuși, a cărui scenă dă alte dimensiuni lucrurilor şi stabileşte alte raporturi 
între oameni — redați la o scară redusă — şi obiectele din jur. 

O problemă care nu ştiu de ce nu s-a discutat aici este aceea a actarilor 
invitați să colaboreze cu teatrele de păpuși. De multe ori este încă deficitară în 
teatrul de păpuși rostirea textului dramatic. Cred că se cere crearea unui cerc 
de actori în jurul teatrului de păpuşi, a unui cerc de actori care să înțeleagă, să 
pătrundă problemele specifice ale acestui teatru. Cuvîntul capătă aici o altă 
valoare ; el nu "poate fi rostit oricum, cu banalitate; teatrul de păpuşi nu poate 
cultiva firescul cinematografic, pe care-l acceptăm şi care devine uneori chiar 
foarte interesant pe scena mare. Cred că aici e nevoie de o expresie foarte con- 
centrată ; frazarea trebuie să fie precisă, sensul frazei trebuie să se acorde mereu 
cu 'ceea ce se vede în scenă. 

Acestea sînt chestiuni, care, mi se pare, ar merita să preocupe în mod spe- 
cial teatrul nostru de păpuşi. 

e FLORICA TEODORU, directoarea Teatrului de păpuși din Timişoara, şi-a 
exprimat satisfacția că teatrul nostru — inclusiv dramaturgia noastră de păpuși — 
a ajuns la un stadiu de maturitate apreciat, chiar în ceea ce priveşte realizările 
unor colective mai puţin experimentate decît „Țăndărică“, de către spectatorii şi 
oamenii de specialitate străini. Succesul de care s-a bucurat turneul Teatrului de 
păpuşi din Timişoara în R.P. Bulgaria este o dovadă. Aceste succese sînt stimula- 
toare şi ele vor duce fără îndoială la o mai strinsă şi mai fructuoasă colaborare 
între teatru și autori, la o mai mare exigenţă artistică din partea regizorilor. 


e NICOLAE MASSIM, regizor la Teatrul „Ţăndărică“, a pledat pentru risi- 
pirea prejudecăţii că teatrul de păpuși ar fi un gen artistic minor, pentru o cola- 
borare efectivă între autorii dramatici şi regizorii şi scenografii teatrelor de păpusi, 
pentru îndrăzneală creatoare şi fantezie în abordarea temelor majore ale actuali- 
tăţii şi pentru creșterea de noi cadre. „Unele dintre teatrele de păpuși — a spus 
vorbitorul — au mînuitori foarte buni, unii chiar excepționali. Dar sînt şi teatre 
care nu au astfel de mînuitori. Şi chiar Teatrul „Țăndărică“, de exemplu, dacă la 
spectacolul de păpuși pe mină şi-a reînnoit cadrele, la cele pentru marionete 
cadrele sînt de foarte mulți ani aceleaşi — foarte bune, dar lipsite de ucenici“. 


e NELA STROESCU, subliniind, la rindu-i, nivelul înalt la care a ajuns şi 
prețuirea internațională de care se bucură teatrul nostru de păpuşi, a propus ca, 
în perspectiva drumului lui înainte, să se organizeze concursuri dramatice şi festi- 
valuri naţionale păpuşăreșşti, care să asigure un repertoriu cît mai variat şi moda- 
lităţi artistice cît mai valoroase, în aşa fel încît să ne putem prezenta apoi la com- 
petiţiile internaţionale cu realizările noastre verificat cele mai valoroase. 

e GELU NAUM 


Vreau să spun de la bun început că mă socotesc oarecum în afara coloc- 
viului de specialiști ai problemelor teatrelor de păpuşi. Şi aceasta nu pentru că 
m-aş desolidariza de unele idei expuse aici, ci pur şi simplu pentru că în preo- 
cupările mele cele mai intime nu intră nici teoria teatrului de păpuşi, nici drama-- 
turgia de nici un fel, în:sensul profesional al cuvîntului. 

Tot din întâmplare, în sensul bun pe care îl dăm întîmplării, am fost şi 
poet pentru copii, aşa cum mă văd acum dramaturg pentru teatrul de păpuși; 
de aceea, nu mă socotesc printre cei mai calificaţi să spună lucruri importante- 
privitoare la acest teatru. Cu rezerva aceasta, deci ca un poet în a cărui activi- 
tate a intrat un moment şi teatrul de păpuşi, am să exprim unele opinii care 
poate că dumneavoastră, celor intraţi mai adînc în problemele acestea, vi se vor 
părea discutabile. 

Așadar, am să încep afirmînd că o serie de lucruri auzite aici îmi sînt. 
străine și că am să caut să le uit imediat după sfîrşitul colocviului. Cred că am 
să le uit mai ales dacă am să mai încerc să scriu ceva pentru teatrul de păpuși. 
De pildă, veșnica împărțire în teatru pentru copii şi teatru pentru adulţi, teatru 
pentru cutare teatru și teatru pentru nu ştiu ce fel de teatru. Prejudecăţile, ideile 
preconcepute le socotesc frîne în activitatea noastră. Un poet scrie ceea ce scrie; 
lucrarea lui place copiilor şi place și adulţilor; dacă nu iaca, oricît ar teoretiza 
eră nu e poet, ci, poate, critic. Am să uit, de asemenea, unele exprimări ca „gîndire 

, de care am să caut să mă feresc totdeauna, mai ales dacă am să 
re recidivez vreodată ca autor la teatrul de păpuşi. Am să uit, într-o măsură, 
şi unele probleme discutate, ca fiind specifice teatrului de păpuși (despre eroul 
pozitiv, despre conflict) şi prezente în toate domeniile literaturii; cred că nu ele 
trebuie discutate acum, în legătură cu problemele actuale ale teatrului ` de păpuşi. 
Le-am discutat de atitea ori încît le ştim pe de rost şi nu ies din preocupările 
noastre epice. Cu aceste rezerve şi socotindu-mă un nespecialist, refuz și ideea 
că teatrul de păpuși ar putea fi socotit un gen de teatru minor. A exprimat-o 
cineva aici. Eu mărturisesc că am socotit întotdeauna teatrul de păpuşi ca pe un 
gen care, în epoca actuală, îngăduie vaste posibilităţi de exprimare pentru poet. 
Faptul că sînt socotite minore unele piese așa-zise pentru copii mi se pare că nu 
poate atinge întregul gen, nici în discuție măcar. Asemenea lucruri vreau să uit 
cînd voi pleca de aici, ca să-mi păstrez mai departe iluzia, şi nu numai iluzia, 
ci şi certitudinea că, la ora actuală, teatrul de marionete şi păpuşi oferă o majoră 
posibilitate de exprimare pentru poeți şi că tocmai aspectul acesta trebuie 
să-i tenteze. 

S-a arătat aici, ca o reușită, faptul că există unele piese slabe din care regi- 
zorii au făcut spectacole bune. Eu cred că una dintre racilele teatrului nostru 
constă și în aceasta: avem mulţi regizori buni (în teatru, în general, fiindcă nu 
pot să despart teatrul de păpuşi de celălalt teatru; dacă las la o parte speci- 
ficul, neesențial, nu-mi intră în cap despărţirea aceasta); avem deci mulţi regizori 
buni, în special printre regizorii tineri. Şi mi se pare că folosirea acestei superio- 
rităţi de moment a regizorilor creează un anume fel de îngăduință. De pe această 
poziție, a regizorului care poate să facă un spectacol onorabil dintr-un text slab, 
se creează o așa-numită criză, fals provocată, după părerea mea, în teatru. Cred 
că atitudinea inversă, adică exigenţa regizorului în ceea ce privește textul, şi res- 
pectarea mai riguroasă a indicaţiilor poetului ar da rezultate mai bune decît 
linia unei slabe rezistențe față de text şi mutarea centrului de greutate pe teh- 
nica regizorală. 


încheind aspectele acestea negative, cu care am început tocmai ca să le 
termin mai repede, am să spun că, tot ca poet şi nu ca dramaturg sau ca teore- 
tician al teatrului de păpuși, am văzut și Festivalul de la Varşovia. Fireşte, preo- 
cupările mi s-au îndreptat către orientarea tendinţelor existente în momentul de 
față în teatrele de păpuşi prezente acolo. Tendinţele acestea nu privesc numai 
teatrele de păpuși, pentru că fiecare ansamblu teatral înfățișează, mai mult sau 
mai puţin direct, problemele care se pun în culturile respective sau în cadrul 
unor cercuri artistice din ţările respective. Nu am putut gîndi păpușărește, măr- 
turisesc, şi am privit numai sub acest aspect Festivalul. Am văzut pe scenele lui 
reprezentate realmente aproape toate tendințele care agită în momentul de față 
cultura lumii, de la un capăt la altul al planetei, de la abstractivism şi pînă la 
tradiționalism, în sensul îngust al cuvîntului, după a mea părere la fel a nejusti- 

ficate și de limitante pentru ceea ce cere clipa de față. Să mă iertaţi dacă am 
să vă spun că partea mea de succes la Festival, sub aspectul personal al creaţiei 
artistice, nu m-a interesat decît în privința aceasta, a orientării. De la bun început, 
cînd regizoarea Margareta Niculescu mi-a propus să-mi dramatizez cartea, am 
„acceptat, deşi îmi era egal dacă sînt dramaturg sau nu, aşa cum fiecăruia dintre 
noi îi este egal dacă merge călare sau pe jos, într-o excursie plăcută. Am acceptat 
tocmai pentru că am văzut la regizoare deplină înţelegere pentru esența lucrării. 
Firește, îngrijorarea nu ne-o provoca conţinutul piesei: asupra actualității tema- 
ticii îndoielile ne pieriseră de mult — conţinutul era contemporan, așa cum şi 
trebuia să fie. Problema o constituia exprimarea artistică a acestui conţinut, genul 
pe care voiam să-l realizăm, un anumit climat al umorului privit ca o stare 
spirituală, un umor al cărui rost nu era să declanşeze riîsul în hohote, ci sub al 
cărui semn omul să poată privi lumea şi să se poată gîndi cu fruntea descreţită. 
"Tocmai acest fel de umor l-a sesizat regizoarea Margareta Niculescu în lucrarea 
mea și respectarea limitelor lui (în sensul neîngroşării sau al nediluării) a constituit 
pivotul colaborării noastre. Fac o paranteză ca să spun că nu socotesc umorul ca 
pe o cale unică; celelalte genuri mi se par la fel de eficace. În cazul de față 
însă era vorba de umor, de un anumit climat al umorului. Iar grija noastră cea 
mare — a regizoarei, la care am admirat puterea de înţelegere a esenței şi măiestria 
transpunerii pe scenă a metaforei vorbite, a întregului colectiv — a fost păstrarea 
acestui climat, în sensul mesajului, al exprimării lui artistice. Întregul colectiv a 
înţeles într-o mare măsură și şi-a însuşit această unitate-limită a spectacolului, 
fără să fie stînjenită cu nimic personalitatea artistică a fiecăruia. CompozitoruY 
Ştefan Niculescu, dovedind o deosebită înţelegere a acestui climat, l-a exprimat 
cît se poate de bine; la fel şi creatoarea păpuşilor, Ella Conovici, cît și, cu unele 
rezerve, pictorul scenograf Şt. Hablinski. Problema noastră cea mare era ca pe 
plan artistic — și accentuez asupra acestui plan, pentru că în privinţa conţinu- 
tului nu aveam probleme —,pe planul exprimării artistice deci, să nu ne aflăm 
unde n-am fi vrut. Problema era dacă, intrind în climatul umorului nostru, cu 
limitele lui lucide, nu ne vom pomeni prezentind un spectacol care, ca expresie 
artistică, să se afle cu douăzeci de ani în urmă sau sărit peste cal, şi care, prin 
deficiențe artistice, să deservească ceea ce ne propuseserăm în conținut. Am avut 
plăcuta surpriză — şi, repet lucrul acesta, numai datorită înţelegerii şi efortului 
întregului colectiv — să vedem că umorul nostru a plăcut tuturor, adică — ierta- 
ţi-mi cuvintele cam pretențioase — că arta, atunci cînd se apropie de ea însăși, 
poate să devină limbaj universal, să întrunească sufragiile cele mai diferite şi să 
dea posibilitatea mesajului de a fi transmis chiar celor pe care satira îi lovește. 

Cam aşa s-au petrecut lucrurile, şi am vrut să vă vorbesc despre ele pentru 
că mi se pare foarte important să subliniez legătura indestructibilă dintre pro- 
blemele teatrului de marionete şi păpuși şi problemele artei în genere, mi se pare 
foarte important să-mi exprim părerea că, şi aici, problema cea mai actuală — 
atunci cînd nu există dubii cu privire la conţinutul nou, contemporan, al lucrării — 
o constituie exprimarea artistică, găsirea unor forme noi, adevărat contemporane. 

Aș vrea să închei relevînd un lucru care m-a impresionat îndeosebi: am 
asistat la spectacolele din cadrul Festivalului date de colectivul Teatrului „Țăndă- 
rică“ şi am asistat, după aceea, și la unele dintre spectacolele date în cadrul 
turneului întreprins în R.P. Polonă. Am stat uneori în culise și am putut vedea 
colectivul teatrului de păpuşi în condiţii destul de grele, jucînd pe scene nepo- 
trivite pentru decorurile aduse de la Bucureşti, care se lăsau manevrate destul 
de anevoios. Cel mai uluitor şi mai încîntător fapt mi s-a părut entuziasmul şi 
dîrzenia în muncă dovedite de întregul colectiv. Iar entuziasmul şi dîrzenia aceasta 
au contribuit din plin la succesul teatrului nostru de marionete şi păpuși — care, 
pot să vă asigur după ce l-am confruntat cu teatrul a 17 ţări, a 35 de trupe, este 
realmente la un înalt nivel pe plan internaţional. 


e RADU VALTER, secretar literar al Teatrului „„Țăndărică“. 


Aş vrea, la început, să fac o precizare în legătură cu o părticică din expu- 
nerea tovarăşului Silvestru, şi anume cu privire la opinia sa asupra ecourilor pe 
care le-a avut participarea Teatrului „Țăndărică“ la cel de-al II-lea Festival inter- 
național, din septembrie 1960. Vreau să reamintesc că Teatrul „Ţăndărică“ s-a pre- 
zentat la acest festival cu mai multe spectacole din repertoriul său, dintre care 

menţionez Micul Prinţ, a cărei premieră a avut loc în zilele festivalului, Punguţa. 
cu doi bani, spectacol recent la data aceea, teatrul neparticipînd însă la concursul 
din cadrul acestui festival. Precizarea o fac nu cu vreo intenţie polemică, ci, 
printre altele, pentru a face dreptate gazdei noastre de azi, revista „Teatrul“, 
care a recenzat ca fapte de artă lăudabile aceste două spectacole, precum şi 
revistei „Contemporanul“ şi altor organe de presă, care, la vremea aceea, au 
exprimat păreri pozitive despre participarea Teatrului „Țăndărică“ la acel festival. 
De altminteri și presa internaţională a consemnat prezența variată, din punct de 
vedere al repertoriului, şi de înalt nivel artistic, a Teatrului „Țăndărică“ la Festi- 
valul din septembrie 1960 


e VALENTIN SILVESTRU 


Vă cer iertare că vă întrerup, dar timp de doi ani am trăit cu impresia: 
că am văzut un spectacol intitulat Fabule prezentat de Teatrul „Țăndărică“ la Festi- 
valul internaţional de la București, din 1960. Am avut de asemenea impresia că la 
reprezentaţie, dată în sala „Orfeu“, au luat parte şi oaspeţii străini la festival, că 
primirea făcută acestui spectacol a fost rece, cu deplin temei, și că despre aceasta 
s-a publicat cîte ceva şi în presă. Dumneavoastră îmi atrageţi acum atenţia că 
toate acestea nu s-au petrecut aevea, că acel spectacol n-a existat, nu l-am văzut... 


e RADU VALTER 


Ba l-aţi văzut, el a avut loc... 


e VALENTIN SILVESTRU 


Vă mulţumesc, mi-aţi luat o piatră de pe inimă. 


e RADU VALTER 


Dar Teatrul „Țăndărică“ nu a jucat în timpul Festivalului numai Fabulele, 
spectacolul a avut loc pe lingă altele... 

Spectacolul nostru de fabule a fost un experiment realizat în condiţii destul 
de grele, într-o perioadă scurtă, de către un grup de artişti ai teatrului. Dar 
ecourile participării Teatrului „Țăndărică“ la festival nu au fost determinate de 
acest spectacol, ci de către altele, în primul rînd de către cele citate de mine. 
"Tin în mod deosebit să relev succesul 'de care s-a bucurat — şi atunci, şi mai 
tîrziu — Punguţța cu doi bani, pentru că considerăm şi acum că o asemenea dramati- 
zare a unui basm ca cea realizată de tovarăşa Viorica Filipoiu, o asemenea preluare 
şi valorificare contemporană a sensurilor unui basm o vom saluta întotdeauna în 
teatrul de păpuși. Citez din memorie pe criticul Valentin Silvestru (cronica sa din 
„Contemporanul“), care afirma — şi ne-am regăsit propriile noastre opinii în 
cuvintele sale — că dramatizarea a reuşit să arate, pe înţelesul copiilor şi dincolo 
de izvorul literar original, de ce era moșul sărac şi de ce se străduia atita cocoșul 
să redobîndească punguţa cu doi bani. O astfel de viziune nouă, contemporană, 
a autorului dramatizării justifică, în exemplul dat, înscrierea în repertoriul tea- 
trului de păpuși a Punguţei cu doi bani. Fără îndoială că sînt foarte multe alte 
basme care ţin în loc teatrul de păpuși, îi reduc capacitatea de înrîurire educativă 
şi artistică şi — fără să dau exemple — sînt cu totul de acord ca pe acelea să 
le jucăm din ce în ce mai puţin şi să le înlăturăm treptat, înlocuindu-le cu 
piesele noi, valoroase, care au apărut în ultima vreme în dramaturgia teatrului 
de păpuși. Iar afirmaţia tovarăşului Silvestru — că festivalurile internaționale 
au arătat limpede că prețuirea sporită de către publicul larg al teatrului de păpuși 
a fost determinată de abordarea unei dramaturgii caracterizate de un conţinut 
tematic contemporan — o socotesc îndreptăţită. 

În altă ordine de idei, aş vrea — pentru că sînt scriitori aici, scriitori dintre 
cei mai apreciaţi şi mai atașați, prin apera lor, de teatrul de păpuși — să discu- 
tăm întrucîtva mai analitic despre succesul semnificativ al spectacolului Cartea 

Soţia directorului din „„Jubileul“ de Cehov (Tea- Somnul din „,Necazurile lui Şurubel“ de 
trul de păpuși din Oradea) Valentin Silvestru (Teatrul de păpuși dia 
Timişoara) 


cu Apolodor la Festivalul internaţional, recent încheiat, de la Varșovia. Mi se 
pare deosebit de semnificativ acest succes, cu atît mai mult cu cît a fost obţinut 
în fața unui public care era în imposibilitate de a cunoaște valoarea literară a 
textului. Eu cred că, dincolo de ceea ce s-a spus aici — şi anume că Cartea cu 
Apolodor este un admirabil moment politic internaţional pentru copii și o spi- 
rituală incursiune geografică — publicul a înţeles şi a apreciat supratema spec- 
tacolului : 'elogiul muncii şi al vieţii în colectiv. Acest elogiu al colectivismului 
cred că a fost deosebit de clar înțeles şi de către publicul care n-a putut gusta 
frumuseţile textului Cărţii cu Apolodor. Suflul proaspăt al temei majore, actuale, 
a cucerit publicul, ca şi faptul că această temă a fost expusă de spectacol prin 
mijloacele artei. Cred că pentru autorii prezenţi aci, pentru cei care-și propun 
să scrie pentru teatrul de păpuși, studiul piesei şi spectacolului Cartea cu 
Apolodor este, din punctul de vedere al modului de a aborda noul tematic în 
teatrul de păpuși, deosebit de fructuos. 


VIORICA HUBER socotește exagerată poziţia lui Gelu Naum, care, înglo- 
bînd cu justețe arta teatrului de păpuși în sfera generală a artei teatrale, pare 
să ignoreze importanţa caracterului lui specific. După ce încearcă să demonstreze 
existența unor legi specifice genului păpuşăresc, vorbitoarea s-a ocupat de larga 
îmbrăţişare de care teatrul de păpuşi se bucură în rîndul maselor populare, de 
dorinţa acestora de a realiza, în amatori, spectacole de acest gen. Ea propune 
să se acorde de către profesioniști un mai atent şi mai eficient sprijin artiştilor 
amatori 'care vor să se consacre teatrului de păpuşi. 


e Prof. AL. MITRU 


Ca scriitor, dar și ca profesor, voi încerca să tratez puţin problema şi din 
punctul de vedere al şcolii. 

Teatrul de păpuși se adresează spectatorului de orice vîrstă, fără nici o 
îngrădire. Oricine are puţină fantezie, oricine îndrăgește umorul delicat şi poetic 
poate să guste acest fel de teatru. Dar el rămîne, prin esenţă, al copilului. 

Copilul este acela care poate trăi cu pasiune, cu efervescenţă, cu prospe- 
time peripeţiile unei bucăţi de lemn învelite în cîrpă. Impresiile produse asupra 
bec de păpușă sînt puternice, pătrund adînc în conștiință şi i-o influențează. De 

ceea, cred că teatrul de 'păpuşi trebuie să fie unul dintre cele mai active mij- 
rate de influențare a sentimentelor, voinţei şi gîndirii tinerelor vlăstare. El tre- 
buie să contribuie efectiv, pe căile artei, la educaţia lor în spiritul ideologiei 
comuniste. 

Să nu uităm că numărul cel mai mare al spectatorilor teatrului de păpuși 
îl constituie copiii de vîrstă şcolară, elevii. Este bine deci ca ţelurile școlii să se 
impletească întotdeauna cu acelea ale artei. Ele se completează şi se desăvîrşesc. 
Şi una şi alta ajută pe copil să cunoască şi să aprecieze just realitatea. Şi una 
şi alta îl pregătesc să lupte entuziast pentru transformarea revoluționară a socie- 
tăţii, pentru progresul omenirii. 

Din nefericire, mai sînt unii autori care, sub pretextul că se feresc de 
pedagogism, nu cred că este necesară această identitate de acţiune, această com- 
pletare și desăvîrşire a ţelurilor educative ale şcolii. 

„Noi facem, în primul rînd, educaţia estetică a copilului“, spun astfel de 
autori, uitînd că Cernîşevski considera funcţia estetică a artei drept „un manual 
al vieţii“. Prin educaţia estetică nu se înţelege numai educaţia simțului estetic 
în sine, ci şi educarea unei atitudini marxist-leniniste față de viață şi de 
societate. 

Ar fi bine ca aceşti autori — şi alţii, nu-i vorbă — să se apropie mai 
atent - de copil, de înţelegerea, posibilitățile şi așteptările lui. An de an, copiii 
se prezintă în şcoală cu un nivel mai ridicat. Ei citesc cărţi și vizionează spec- 
tacole, pe care le interpretează de multe ori cu o capacitate şi cu o ascuțime 
de-a dreptul uluitoare. Apropiindu-se mai mult de copii şi cunoscînd mai bine 
înclinațiile şi preferințele lor, ar dispărea poate cu totul acele spectacole — care 
mai există, din păcate — simpliste, infantile în sensul rău al cuvîntului, în care 
abundă iepurașii neghiobi și vulpile şirete, şi care nu mai produc de mult nici o 
impresie asupra micilor spectatori. 

O grijă deosebită trebuie să o constituie, în condiţiile şi în situația actuală, 
teatrul de păpuşi destinat copiilor de la sate (şi spectatorilor adulţi de la sate, 
bineînţeles, dar în primul rînd copilului de la sate). Şi aici — şi poate că aici 
mai mult decît oriunde — autorii de piese pentru teatrul de păpuşi sînt datori 
să se străduiască pentru o cît mai bună cunoaştere a spectatorilor cărora li se 
adresează, a sferei lor de preocupări şi de interese. Pentru că satul de acum şi 
locuitorii săi nu mai seamănă nici pe departe cu cel de altădată. 

Spectacolele teatrelor de păpuşi trebuie să crească în valoare şi în diver- 
sitate. Sînt şi eu pentru ca noua dramaturgie a teatrelor de păpuși să abordeze 
în primul rînd subiecte din stricta contemporaneitate, care să reflecte direct, 
nemijlocit, torentul viu al evenimentelor realităţii. Fără îndoială că aceasta este 
calea cea mai bună, cea mai directă pentru educarea micilor noştri spectatori 
în spiritul moralei comuniste, al marilor idealuri progresiste ale epocii noastre, 
în spiritul colectivismului şi al dragostei de muncă, al internaţionalismului și al 
patriotismului socialist. Cele citeva încercări (prea puţine, ce-i drept) care s-au 
făcut pînă acum în acest sens au dovedit lucrul acesta fără putință de tăgadă. 

Dacă punctul de greutate, preponderența noii dramaturgii păpușărești trebuie 
să o constituie acest fel de piese, nu cred că se poate pune problema renunţării la 
prelucrarea marilor opere universale sau a bogatului şi minunatului nostru folclor. 
Nu spun lucrul acesta numai ca folclorist şi oarecum ca un cunoscător al unei 
părți din miturile şi legendele universale. Acestea rămîn valori incontestabile și 
prelucrarea lor artistică, cu pricepere şi măsură — binevenită. Niciodată mai 
mult ca astăzi nu s-a pus atîta preţ pe folclor. Cineva era aici nemulțumit că 
s-a dramatizat balada Corbea. Lucrul acesta nu este însă rău. Copiii, care învață 
la școală balada Corbea, sînt bucuroşi să o vadă pe scenă, însă realizată la un 
înalt nivel artistic. Fără să punem teatrul de păpuși la remorca folclorului 
— cum spunea tovarășul Silvestru —, acesta trebuie totuşi să trăiască pe sce- 
nele teatrelor noastre de păpuşi. 

S-a protestat împotriva dramatizării unor basme. S-a protestat, după păre- 
rea mea, nu împotriva dramatizării lor în sine, ci a dramatizării lor neizbutite, 
nesubstanţiale, neelocvente, neartistice, împotriva repetiţiei, abuzului, platitudinii, 
cenușiului şi neexpresivităţii. Sigur că Albă ca zăpada a început să plictisească, 
pentru că este mereu şi mereu aceeași. Dramaturgii şi regizorii nu izbutesc să-i 

scoată la iveală sensurile adînci, contingența cu lumea noastră, nu reușesc să 
o facă iar nouă şi strălucitoare, actuală și interesantă, aşa cum a făcut bunăoară 
veşnic tînărul regizor Nikolai Ohlopkov, care, punînd în scenă la Teatrul „Maia- 
kovski“ din Moscova tragedia antică Medeea a lui Euripide, în acordurile Ores- 
tiei de Taneev, a obținut un succes fără precedent. Ohlopkov a izbutit, cum scria 
un cronicar al „Contemporanului“, „să deschidă cu o cheie contemporană drumul 
către înțelegerea profundă a bogăției de ginduri, de sentimente, de fapte“ a 
acestei tragedii antice. Să sperăm că unul dintre regizorii noştri va izbuti totuşi 
să facă şi din Albă ca zăpada ceea ce a făcut Ohlopkov din Medeea, şi atunci vă 
asigur că şi copiilor le va plăcea basmul, îi va interesa şi le va folosi. 

Depinde numai ce alegem din folclorul nostru sau din cel universal şi mai 
ales de felul cum ştim să-l valorificăm ideologic şi artistic. La Festivalul trecut 
al teatrelor de păpuşi, care a avut loc la București, un artist maghiar a reușit 
să captiveze publicul printr-un joc subtil, inteligent şi plin de sensuri, inter- 
pretind doar cu trei degete, din spatele unei cortine, un dans popular și chiar. 
Romeo şi Julieta. El a reușit, fără nici un cuvînt, nici măcar cu ajutorul muzicii, 
să ne emoţioneze și să ne transmită un bogat conţinut de idei. 

Susțin părerea tovarăşului Marcel Breslașu cu privire la organizarea unor 
festivaluri naţionale păpușărești. Ar fi o confruntare periodică generatoare de 
noi avinturi în creație. 


e ŞTEFAN LENKISCH 


Iau încă o dată cuvîntul pentru că am avut senzaţia, din felul cum au 
decurs aici discuţiile, că o bună parte din ceea ce am spus eu a fost fie eliptic, 
fie confuz, în așa măsură încît unele idei pe care le-am expus au fost interpre- 
tate greşit. Eu nu mi-am exprimat ^) atitudine pesimistă faţă de situația drama- 
turgiei de păpuși din țara noastră în sensul că nu apreciez munca și creaţia 
dramaturgilor. Mai: mult decît atît, aproape 90% din repertoriul Teatrului „Țăn- 
dărică“, la care lucrez de zece ani, este făcut în exclusivitate din lucrări ale 
unor dramaturgi contemporani. Ceea ce am dorit să exprim eu a fost un apel 
la exigență față de textul dramatic. Prin punerea în scenă, prin plastică, prin 
muzică, prin conceptul de artă teatrală cred că noi stimăm pe spectatorul-copil, 
iar acesta, la rîndul lui, cînd noi izbutim să creăm un moment de artă, apreciază 
şi înțelege această elevată modalitate de a exprima un conținut înaintat prin 
păpuşă. Spectatorul-copil este unul dintre spectatorii cei mai sinceri, mai direcţi 
şi, cum s-a spus aici, este inteligent şi sensibil. Vă rog să mă credeţi că noi, cei 
care trăim în teatru și care urmărim deseori din sală cum reacționează specta- 
torul-copil, avem surprize, observăm reacţii care ne spun foarte multe lucruri 
interesante despre dramaturgia pe care le-o înfăţișăm. Pe de altă parte, păpuşa 
este un actor foarte exigent. Toate spectacolele artificioase, toate momentele false 
pe scena teatrului de păpuși apar foarte precis conturate spectatorului-copil și 
spectatorului în general. Un personaj nerealizat de către scriitor poate fi sesizat 
parcă mai repede în teatrul de păpuși, pentru că deseori în teatrul dramatic 
— sau în teatrul cu actori, mai bine zis — aceste neizbutiri dramaturgice sînt 
ascunse de o distribuție strălucită, de marele farmec personal al unor actori. 


Willy din „Pantofiorii năzdrăvani“ de H., Țugui 
şi Lucia Pop (Teatrul de păpuşi din Timișoara) 


5 — Teatrul ar. 9 


Unii cred că expresia rudimentară e un apanaj al teatrului de păpuși; ei con- 
fundă rudimentarul cu conciziunea. Noi cerem personaje-eroi, idei foarte concis 
expuse şi, ca atare, foarte expresiv realizate, şi în dramaturgie și în spectacol. 
Sigur că astăzi, cînd noi am căpătat foarte multe cunoştinţe despre interpretul 
nostru, despre păpuşă, cînd cunoaştem mai mult decît acum cinci ani posibili- 
tăţile ei, o bună parte din repertoriul pe care l-am jucat mai de mult mi se 
pare insuficient, veştejit. După părerea mea, acesta este un fenomen pozitiv, pen- 
tru că noi dorim ca dezvoltarea teatrului nostru, a ideilor pe care le avem 
despre teatru şi deci a spectacolului să decurgă într-un proces continuu. În 
această perspectivă cred că a dispărut prejudecata — atît la artiști cît şi la 
scriitori — că ar exista idei care nu pot fi exprimate prin păpuşă, genuri care 
nu pot fi abordate de păpuși. Totul rezidă în felul, în modalitatea în care acestea 
sînt aduse pe scena respectivă. Pentru această modalitate convingătoare în teatrul 
de păpuși cred că trebuie să dăm bătălia cea mare. Cu gîndul acesta am făcut 
apel la o „profesionalizare“ a dramaturgilor, la apropierea lor cît mai concretă 
de teatrul de păpuşi, și cred că nu am greşit. Exemplele din dramaturgia univer- 
sală îmi vin în sprijin: și Shakespeare, şi Molière, şi Brecht au trăit în teatru 
şi pentru teatru. Nu putem tăgădui că nu avem încă — nu numai noi, dar nici 
alte țări — puternice personalităţi de dramaturgi în teatrul 'de păpuși. Asemenea 
personalităţi puternice eu le văd născîndu-se numai dacă vom izbuti, noi, cei din 
teatru, să le insuflăm pasiune pentru acest gen teatral — al păpușilor. 


e MIRON NICULESCU, regizor la Teatrul Naţional „l. L. Caragiale“. 


Nu e un secret şi nici pricină de supărare pentru nimeni că măiestria 
mânuitorilor noştri ar merita partituri mai generoase. Poate că li s-ar putea 
reproşa şi lor o anume pasivitate. Adică, în loc să aştepte, ar trebui să vină 
în întîmpinarea autorilor, care uneori se cam sperie de tehnicitatea genului, să 
le dezvăluie tainele păpuşii. 

Gordon Craig, intuind miraculoasele disponibilităţi de expresie ale păpușii, 
vorbea cu entuziasm de supramarionetă, care ar trebui să înlocuiască actorul 
pe scenă. Mai puţin utopic, Obrazţov îşi uimeşte spectatorii începînd cu două 
simple bile și terminînd cu Divina Comedie. Pantomima, gen dificil și complex, 
realizat astăzi în lume la nivelul maximei exigenţe doar de cîteva trupe de 
renume internaţional, e mult mai la îndemîna păpușşii decît a actorului viu — 
dacă putem spune așa. Nu e păcat ca, avînd asemenea imense posibilități, piesele 
de păpuşi să calchieze — uneori stîngaci — schemele teatrului mare? 

Bineînţeles că tematica e covîrşitor de importantă pentru acest teatru, care 
trebuie să educe deopotrivă pe preşcolari, pe şcolari şi pe adulţi. Ceea ce nu 
înseamnă istorioare moralizatoare pe care nu le mai ascultă azi nici un ţînc. 
Păpușa trebuie să facă ceea ce spune, nu să spună ceea ce face (cîteodată în 
interminabile dialoguri sau monoloage). 

Aş sugera celor ce vor să scrie pentru păpuşi — chiar cînd nu sînt la 
prima lor piesă — să vină pentru început cu un scurt scenariu, gîndit în amă- 
nunțime, ca un plan de secvențe, şi să stea îndelung de vorbă cu regizorul şi 
cu miînuitorii. care ar urma să dea viață piesei. N-am nici o îndoială că păpu- 
şarii noștri (inventivi şi entuziaști ca nişte copii — aşa cum îi cunoaștem toţi 
cei care am lucrat cu ei) vor lucra mai liber şi mai interesant pe această tramă, 
îmbogățind-o și ajutind-o să devină o piesă vie, adevărată. Textul, așa cum se 
cuvine să fie pentru păpuși, va curge apoi singur din stiloul autorului. 

9 PAUL FUX, scenograf al Teatrului de păpuși din Oradea. 


Unul dintre obiectivele importante ale acestei consfătuiri îl constituie legă- 
tura dintre dramaturg şi regizor. 

Consider .că în această problemă şi pictorul scenograf are un cuvint de 
spus, întrucît textul dramatic stă şi la baza colaborării dintre regizor și pictor 
în procesul de creaţie a spectacolului. 

În nenumărate rînduri s-a subliniat faptul că plastica e un factor deter- 
minant în crearea unui spectacol de păpuşi. 

Părerea mea e că de la început textul dramatic în teatrul de păpuși tre- 
buie gîndit într-o viziune plastică, care, la rîndul său, să determine regizorul şi 
scenograful să valorifice din plin, pe această temelie, ideea de bază a textului, 
În acest sens, textul în dramaturgia teatrului de păpuşi mi se pare mai aproape 
de scenariu de film decît de forma dramatică a teatrului de proză, deoarece pe 
scena de păpuşi se pune accentul într-o mai mare măsură pe mișcare și joc de 
scenă decît pe virtuțile literare ale textului. 

Totuşi, cum foarte bine a remarcat tovarășul Marcel Breslașu, exigenţa faţă 
de textul dramatic care va condiţiona nivelul artistic al spectacolului trebuie să 
sporească mereu. 

Regizorul are de rezolvat în egală măsură probleme ţinînd de viziunea 
plastică, pentru a putea crea o anume mişcare a tablourilor în spectacol, astfel 
ca fiecare dintre ele în parte să fie o creaţie de artă plastică „mobilă“. Sceno- 
graful contribuie așadar direct la procesul de creație, completind cu viziunea sa 
plastică pe aceea a regizorului și a autorului, mai ales ţinînd seamă că în primul 
rînd elementele plastice sînt vizibile în spectacol. 

Dacă s-ar ţine cont de această triplă şi strinsă legătură creatoare între 
factorii constitutivi ai unui spectacol nu ne-am mai izbi de greutăţi cînd într-o 
piesă, considerată izbutită de către autor, atit regizorul cît și scenograful nu pot 
concepe fizionomia personajelor sau decorul. 

În privinţa corelaţiei dintre elementele de basm şi poveste şi noul în tea- 
trul de păpuşi, înțeles prin viziunea contemporană, consider că este inutil să mai 
subliniez că artiștii plastici au luat o poziţie fermă de partea noului, ajutîndu-i 
astfel pe regizori la exprimarea unei noi viziuni regizorale. 

Atît repertoriul stagiunii trecute, cît şi Festivalul de la Varșovia au dovedit 
că cele mai izbutite realizări, cum sînt cele ale Teatrului „Lalka“, Teatrului 
din Riga sau a lui „Țăndărică“, au avut succes datorită strînsei legături dintre 
dramaturg, regizor şi pictor scenograf, ca factori determinanţi ai unui spectacol. 
Au fost spectacole cu piese care au tratat probleme de actualitate, ale căror 
concepții în plastică și regie au urmat linia impusă de un text dramatic de 
calitate, asigurînd reprezentații de o înaltă ţinută artistică. 

'Ținînd seamă de aceste experienţe, se simte deci nevoia unei mai strînse 
colaborări între dramaturg, regizor şi pictor scenograf, şi, dacă ar fi posibil, 
începînd cu faza embrionară a piesei. 


e EDUARD JURIST * 


Întimplarea face ca începutul activităţii mele publicistice să-l fi făcut 
acum 17 ani, cu un interviu luat lui Serghei Obrazţov pentru... gazeta de perete 


* Aceste intervenţii, ca şi acelea ale tov. Miron Niculescu și Paul Fux, ne-au fost comunicate in scris, 
după încheierea dezbaterii. Ele se integrează însă organic în problematica „mesei noastre rotunde“ şi le-am 
făcut, de aceea, loc alături de ale celorlalţi participanţi. 

a liceului la care învățam. Obrazțov m-a primit la hotel cu toată seriozitatea 
care se acordă unui reprezentant al presei. Și, țin minte, am fost foarte impre- 
sionat că, la întrebările pe care i le-am pus, mi-a răspuns favoritul său, Petia, 
care în timpul liber se odihnea într-un geamantan, între un prosop şi o pijama. 
Răspunsurile sale au fost atît de vii, de spontane şi de spirituale încît mi-au 
cîştigat, o dată pentru totdeauna, afecțiunea pentru teatrul de păpuşi. Dar abia 
acum m-am încumetat, împreună cu Ion Mustaţă, să intru în sala de spectacol 
nu pe la casa de bilete, ci pe la intrarea în scenă (mai exact pe la secretariatul 
literar). Pentru noi doi, autori din „programul viitor“, cuvîntul scriitorilor, criti- 
cilor, regizorilor, scenografilor, actorilor — participanţi la această discuţie — este 
deosebit de util. (Mai ales acum, după ce-am terminat de scris spectacolul şi-l 
putem judeca în lumina părerilor interesante exprimate aici.) 

Cînd ne-am apucat de lucru, ne-am pus o mulțime de întrebări „teoretice“. 
De pildă... 


e ION MUSTAŢĂ 


Ne-am propus, la iniţiativa Teatrului „Țăndărică“, să realizăm un spec- 
tacol de estradă pentru pionieri și şcolari. Cum o să încapă pe scena de păpuși 
— ne întrebam noi — toată paleta plină de culori a vieţii de astăzi a copiilor 
noștri ?! Doream ca spectatorii să se recunoască în personajele de pe scenă, și 
atunci ne-a devenit clar că legile convenției în teatrul de păpuși au exigenţe 
sporite, că nici cel mai concesiv spectator nu va accepta identificarea pe atri- 
bute exterioare. 

În literatura pentru cei vîrstnici se discută ades despre eternul uman. În 
ceea ce-i priveşte pe cei mici n-am găsit nicăieri documente din care să reiasă 
clar dacă în feudalism copiilor le plăcea sau nu să se spele pe dinţi sau dacă, 
atunci cînd spărgeau vitraliile cu mingea, o luau la fugă sau le plăteau din 
micile lor economii. Ştiam însă, dintr-o experienţă anterioară de la Teatrul pen- 
tru copii şi tineret, că dacă le vom face cunoștință spectatorilor cu niște eroi 
veseli, buni prieteni cu învăţătura, buni prieteni între ei, adversari ai egoismului, 
fricii, îngîmfării, prețuind munca — a lor şi a altora —, iubindu-și cartierul şi 
oraşul, fără îndoială că spectatorii nu vor confunda epocile și vor accepta fără 
efort că pe scenă se mişcă contemporanii lor — doar ceva mai mici de statură. 
În sensul acesta cravata roşie pe care o poartă personajul capătă conţinut. Alt- 
minteri rămîne un detaliu al costumului imaginat de scenograf, iar personajul — 
o păpuşă din vitrina unui magazin cu jucării. 


e EDUARD JURIST 


S-a discutat mult despre adresă. Desigur că fiecărei trepte de vîrstă îi 
corespunde şi-i este accesibilă o anumită tematică. Esenţial e ca: adresantul să 
fie bine cunoscut. În privința aceasta s-au spus multe lucruri utile și intere- 
sante. Dar, pentru că a fost vorba despre virstele prezente în sală, vreau să mă 
refer la un singur aspect, şi anume la faptul că într-o sală cu copii se află şi 
un mare număr de adulţi. Ce să facem ca să nu-i plictisim? Cum să-i facem şi 
pe alţii să nu considere că-i o pierdere de vreme să meargă cu copilul „la pă- 
puşi“ ? Cred că problema nu stă în faptul că teatrul de păpuşi e socotit de unii 
„gen minor“ — pasionaţii de fotbal consideră, nemărturisit, opera ca un gen 
minor, iar melomanii socotesc fotbalul pur şi simplu o cacofonie. Cheia mult 
riîvnită stă în forţa ideii artistice, în măiestria scriitorului şi a celor care creează 

spectacolul. Cu alte cuvinte : dacă e bun, vine lumea! Iar cei vîrstnici au o satis- 
facţie dublă: ca părinți — aceea că au dus copiii la un spectacol educativ și 
distractiv, şi personală, chiar dacă uneori rămîne nemărturisită sau comunicată 
cu condescendenţă. Cînd Mark Twain a scris „Tom Sawyer“ a notat pe carte 
cea mai neconformistă recomandare pedagogică : „pentru copii între 8 și 80 de 
ani“, fapt care a devenit o realitate incontestabilă, iar cînd Andersen și-a scris 
basmele nu bănuia că va fi socotit scriitor pentru copii. 


9 VALENTIN SILVESTRU 


Este prima discuţie mai amplă în jurul teatrului de păpuși la care asist. 
Mi-aş îngădui să socotesc discuţia de față o contribuţie la ciştigarea unei bătălii 
ce principii în materie de teatru de păpuşi. Această bătălie se duce mai de 
mult, este lupta pentru nou și împotriva vechiului în teatrul de păpuşi, pentru 
orientarea sa partinică către reflectarea actualităţii în formele specifice acestui 
gen de artă, pentru sporirea influenței sale educativ-estetice asupra publicului, 
pentru înscrierea categorică, programatică, a contemporaneităţii în preocupările 
teatrului de păpuşi. Am reţinut, dintre multele şi interesantele lucruri spuse aici, 
ideea tovarăşului Breslașu că între nivelul dramaturgiei şi posibilitățile artistice- 
teAnice ale teatrului de păpuşi există o strînsă legătură. Toţi cei care au scris 
piese de păpuși au verificat probabil că, cu cît capacitatea artistică a unui co- 
lectiv şi cerinţele sale faţă de autori sint mai ridicate, cu atît autorul este mai 
exigent cu sine însuşi şi se simte mai obligat. Am scris şi eu citeva piese pentru 
păpuși şi sînt unul dintre autorii care au avut, ca să spun aşa, un destin fericit. 
Am încercat mari satisfacţii personale. Mi-am văzut aceeași lucrare într-un 
număr mare de teatre, dar niciodată un spectacol nu semăna cu celălalt, de fie- 
care dată mă întîlneam cu un nou şi original efort artistic, caracterizat de spirit 
inventiv și iscusință. Cred că e bine ca autorii să-şi manifeste toată încrederea 
în colectivul teatrului cu care conlucrează şi să înveţe cu sinceritate de la artişti, 
să se autodepășească, să stăpinească din ce în ce mai bine știința de a face piese 
pentru acest teatru cu posibilități nelimitate de invenţie. Calitatea multor teatre 
de păpuși de la noi crește de la un an la altul şi de la o reprezentaţie la alta; 
cine a văzut un teatru de păpuși acum doi ani, astăzi nu-l mai recunoâște. Faptul 
creează pentru autori obligaţia „de a ţine pasul“; orice cerinţă față de autor 
privind măiestria, orice pretenții faţă de dramaturgie mi se par în principiu 
îndreptăţite şi trebuie, cred, în<cuşite cu cea mai mare bunăvoință. : 

Trebuie să ne îndreptăm atenţia nu numai asupra înnoirii conţinutului tea- 
trului de păpuşi, ci şi asupra înnoirii formelor de expresie. Mi se pare, de pildă, 
că unele piese introduc modalitatea melodramei în teatrul de păpuşi, făcînd un 
foarte prost serviciu dezvoltării acestui teatru. Există, de asemenea, unele încli- 
naţii spre falsa satiră, cu obiective pe care realitatea nu le cunoaşte şi o tehnică 
a modelării absurdului în formule pretins ilare. 

În sfîrşit, vreau să afirm că, pentru a înălța mereu mai sus prestigiul tea- 
trului de păpuşi şi a lărgi înriurirea sa, trebuie să dezvoltăm şi teoria. Aici nu 
prea avem cu ce ne lăuda. La manifestările din ultimii ani, ne-am prezentat cu 
referate şi puncte de vedere sărăcăcioase, palide, susținute de un număr extrem 
de restrîns de tovarăși, care poartă ani la rînd numai pe umerii lor problema 
formulării propoziţiilor generale despre arta păpușşilor. Trebuie să generalizăm 
mai curajos experiența romiînească și să indicăm căi noi de cercetare. Aici pot 
face mult înşişi actorii, regizorii, pictorii care au dat spectacole remarcabile. Dacă 
va exista preocupare și din partea activiştilor de stat care îndrumă artiștii, atunci 

vor putea fi descoperite şi antrenate forţe noi şi mai numeroase din întreaga țară 
în elaborarea unei teorii înaintate a teatrului de păpuși, pentru sintetizarea re- 
zultatelor noastre de pînă acum şi trasarea căilor de viitor. Fireşte, rolul organi- 
zator al presei de specialitate are aici o însemnătate hotăriîtoare. 


e ANA PREDESCU, din Comitetul de Stat pentru Cultură şi Artă, s-a 
referit la probleme legate de repertoriu şi de munca organizatorică a teatrelor de 
păpuşi, de mijloacele de calificare artistică a cadrelor din aceste teatre, de profilul 
etic şi artistic al creatorului păpuşar. Vorbitoarea a relevat marea atenţie pe care o 
acordă forurile de partid şi de stat mișcării păpușărești, socotind discuția purtată 
ca deosebit de utilă, pentru numeroasele sugestii şi soluţii care, fără îndoială, apli- 
cate, vor contribui la succesul şi mai deplin al teatrului nostru de păpuşi. 


e DIN PARTEA REDACŢIEI 


În dezbaterea noastră au fost abordate multiple şi diverse 
aspecte ale problematicii privind dezvoltarea teatrului de păpuși. 

Vorbitorii au adus prețioase contribuții creatoare, înscri- 
indu-se, cu mici excepții, sub semnul aceloraşi coordonate. 

În primul rînd, a fost socotit în unanimitate ca o greșeală 
faptul că teatrul de păpuși mai poate fi socotit ca o artă mineră. 
Prin realizările sale, prin forța sa educativă, prin rolul său so- 
cial, el face parte integrantă din arta noastră nouă, creşte și se 
dezvoltă în același ritm vertiginos ca şi ea. Şi rădăcinile „majo- 
ratului“ său stau tocmai în ceea ce are el contemporan, în con- 
ținutul şi în mijloacele noi de expresie, care pot da viață pe 
scenă problemelor celor mai actuale. 

Atragerea şi mobilizarea unui număr mai mare de dra- 
maturgi valoroși, de scriitori şi poeți (exemplul elocvent al lui 
Gelu Naum poate fi stimulator) în mişcarea păpușărească sînt 
necesare, şi de rezolvarea acestor cerințe sînt legate succesele 
viitoare ale acestui teatru. 

A fost interesantă dezbaterea în jurul „uneltelor“ specifice 
ale teatrului de păpuși şi combaterea canoanelor care au în- 
chistat genul, barind drumul unor creaţii complexe, de înaltă 
poezie, curajoase. Cei mai mulți dintre vorbitori au arătat că 
teatrul de păpuşi „răspunde“ celor mai diverse experimentări, 
că el e apt să transfigureze în egală măsură vibrația gingașă 
sau larg poetică şi grotescul ilar. 

Schimbul de experiență concretă dintre creatori, ca şi im- 
plicaţiile teoretice au fost în măsură să creeze o privire de per- 
spectivă asupra viitoarelor stagiuni ale teatrelor noastre de păpuși. 

Dincolo de acestea, toți participanții la dezbatere și-au 
arătat unanim hotărîrea de a contribui efectiv şi pe viitor la 
dezvoltarea teatrului nostru de păpuşi, prin creaţii cât mai efi- 
ciente, mai valoroase, mai combative, pe măsura cerințelor crea- 
toare ale oamenilor muncii. Ceea ce obligă şi critica teatrală 
— inclusiv redacția revistei noastre — la o mai atentă şi stator- 
nică urmărire a activității şi a problemelor legate de mişcarea 
teatrală păpuşărească. 

@ MICII BURGHEZI de Maxim Gorki ' 
@ CRED ÎN TINE de Vadim Korostiliov? 


rezentate şi în Capitală, în cadrul tumeului de vară întreprins 
de Teatrul de Stat din Botoşani, spectacolele Micii burghezi și 
Cred în tine ne-au dat prilejul unor constatări cu privire la acti- 
vitatea acestui tînăr colectiv, precum şi al unor meditații cu 
privire la drumul dezvoltării sale. 

Ambele spectacole, deși puse în scenă de regizori diferiţi, manifestă ten- 
dința comună de a acționa puternic asupra spectatorilor, de a-i influența, făcîn- 
du-i părtaşi la ideile vehiculate de operele dramatice, obligîndu-i să ia atitudine 
față de personaje, insuflîndu-le o anumită stare de spirit. Mai violent exprimată 
în Micii burghezi (atît în declaraţiile din caietul-program ale regizoarei Arianna 


1 MICII BURGHEZI de Maxim Gorki. Data premierei: 18 martie 1962. Direcţia de scenă: 
Arianna Kunner. Decoruri şi costume: Mircea Marosin Distribuţia: Ştefan lordănescu (Bessemenov); 
Nutzi Pantazi (Aculina Ivanovna): Ilarie Curechianu (Piotr); Ana Vlădescu-Aron (Tatiana); Sergiu Tu- 
dose (Nil); Ion Ligi (Percihin); Smaranda Manoliu-Herford (Polea); Nicole Săveanu (Elena Nicolaevna 
Krivţova); Corneliu Revent (Teterev); Stelian Preda (Şişkin); Elena Coriciuc-Ligi (Ţvetaeva); Silvia 
Brădescu (Stepanida); Doina Alexe-Popescu (O femeie); Ion Apostoliu (Un băiat); Constantin Babii 
(Medicul). 

2 CRED ÎN TINE de Vadim Korostiliov. Data premierei: 3 ianuarie 1962. Regia: E. Aron. 
Scenografia : H. Cazacu. Distribuția: Ilarie Curechianu (Serghei); Ana Vlădescu-Aron (Irina); Stelian 
Preda (Vladimir). 

Scenă din „Micii burghezi“ de Maxim 
Gorki 


Kunner ca şi în spectacolul însuși), mai temperată în Cred în tine, această ten- 
dinţă este o mărturie a spiritului contemporan, combativ, sub semnul căruia 
colectivul Teatrului de Stat din Botoşani îşi desfăşoară activitatea. 

Această tendinţă spre o regie activă, militantă de pe poziţii înaintate, con- 
stituie o trăsătură pozitivă a tînărului colectiv. Nimic nu e mai dăunător pentru 
arta teatrului decît indiferența, stagnarea şi rutina. Am constatat din cele două 
spectacole că teatrul „Mihail Eminescu“ are şi o seamă de interpreţi talentaţi şi 
curajoşi, care nu se sfiesc să abordeze roluri dintre cele mai dificile şi mai 
complexe. 

Iată premise pozitive care ne îndreptăţesc speranța că viitoarea activitate a 
teatrului botoșenean va găsi un drum mai limpede şi mai eficient spre inima 
spectatorilor decit cel pe care se află în momentul de faţă. 

Declaraţiile pe care un regizor le face în caietul-program sînt întotdeauna 
interesante pentru spectator. Pe de o parte, ele îl lămuresc asupra intenţiilor 
regizorului, îi clarifică concepţia spectacolului, îl fac să pătrundă mai adînc în 
miezul imaginii scenice. Pe de altă parte, ele îi stîrnesc dorinţa şi îi dau şi posi- 
bilitatea de a compara intenţia cu realizarea şi de a confrunta totodată aceşti doi 
termeni ai creaţiei scenice cu opera dramatică însăşi. Ce află spectatorul din 
caietul-program la spectacolul Micii burghezi ? 

Mesajul regizoral, plasat drept motto al spectacolului, enunță această defi- 
niție a epocii noastre: „Epoca noastră nu este a oamenilor care se văicăresc 
sau care se ascund prin cotloane liniștite, ferindu-se de răspunderi sociale şi de 
lupte, ci a celor care ştiu să fie tari, să înfrunte curajos furtunile şi să învingă!“ 

Scopul spectacolului, expus tot de regizoare, este demascarea micii bur- 
ghezii, al cărei portret moral Arianna Kunner îl defineşte în adjective puternice, 
nu lipsite de adevăr, dar uneori contradictorii. 

Despre cum montăm azi Micii burghezi regizoarea face, de asemenea, citeva 
declaraţii, din care aflăm că a luat aminte la receptivitatea nouă a publicului de 
azi, că a evitat pedalarea pe decorul şi grima naturaliste, că şi-a propus în 
primul rînd (sublinierea noastră) un ritm extrem de dinamic pentru a sublinia 
spectaculosul (?) din Gorki, că profesează un spectacol violent, curățat de teatra- 


y 
A, circ 


lismul şi patetismul gol al „bel canto-ului actoricesc“, că a lucrat atent cu actorul 
pentru un joc firesc. 

Lămurit asupra intenţiilor, spectatorul îşi înc-pe confruntările. 

Mai întîi, el observă că nici epoca noastră nu răspunde definiţiei date de 
regizoare, și nici piesa lui Gorki nu justifică o asemenea definiţie. A face din 
marele conflict social caracteristic epocii noastre, din contradicţiile sale esen- 
tiale, un conflict între cei slabi și laşi şi cei puternici şi curajoşi înseamnă a 
ignora conținutul fundamental, de clasă, al conflictului, atît al epocii, cît şi al 
piesei lui Gorki. Nil învinge nu pentru că e puternic şi curajos, ci pentru că 
forța lui provine din justeţea cauzei lui, din faptul că el munceşte, și, cum 
spune Gorki, „stăpîn e cel ce munceşte“. Drama Micii burghezi este revoluţio- 
nară tocmai prin proclamarea dreptului la libertate şi a forţei omului muncii, 
în mîinile căruia se află destinul său propriu şi viitorul omenirii. Condamnarea 
micii burghezii este făcută de Gorki tocmai de pe pozițiile acestui om „care mun- 
cește“ și nu de pe poziţiile „celor care ştiu să fie tari, să înfrunte curajos furtu- 
nile şi să învingă“. 

Forţă şi curaj, da, dar nu lipsite de fundamentul lor social-istoric. Şi 
fasciștii proclamau superioritatea celor tari şi curajoşi faţă de cei slabi şi lași, 
dar această „tărie“ era duşmana omului. 

Apoi, a reduce scopul spectacolului la demascarea micii burghezii, negli- 
jînd afirmarea frumuseţii morale și a forţei muncitorului, înseamnă a privi opera 
lui Gorki în mod, cel puţin, unilateral. 

Mai departe, cu privire la „cum montăm azi“ Micii burghezi. 

Spectacolul pus în scenă de Arianna Kunner, o tînără regizoare talentată 
și de un temperament năvalnic, reflectă în bună măsură intențiile şi programul 
expuse în caiet, cu o seamă de contradicții care ţin de însăși neclaritatea concep- 
ției, atit a regizoarei, cît şi a unora dintre interpreţi. 

După mine, a evita decorul naturalist nu înseamnă a-l complica în mod 
inutil, ci a-l reduce la liniile sale esenţiale, funcţionale. La ce era oare necesară 
aducerea în scenă a dormitorului familiei Bessemenov, într-un plan doi, care 
rămîne nefolosit mai tot timpul spectacolului (pentru că textul nu-l cere) şi care 

Stelian Preda (Vladimir) şi Ilarie Curechianu (Serghei) în „Cred în tine” 
de V. Korostiliov 


intră în funcţiune, în mod inutil, în actul tentativei de sinucidere a Tatianei? 
Este o încercare de „inovare“ din partea regizoarei şi a pictorului scenograf 
Mircea Marosin care nu numai că nu ajută la o mai amplă sau mai adincă 
dezvăluire a sensurilor operei dramatice, ci, pe alocuri, chiar împiedică transmi- 
terea acestor sensuri. În timp ce în planul întîi Teterev şi Elena discută în mod 
interesant, în planul al doilea o întreagă scenă mută şi foiala în jurul patului pe 
care zace Tatiana distrag atenţia spectatorului, făcîndu-l să se intereseze de 
soarta sinucigașei mai mult decit de adevărurile pe care şi le comunică cei doi 
mesageri ai lui Gorki. 

Departe de a fi eliminat teatralismul din jocul actorilor, căutarea „specta- 
culosului“ din Gorki i-a dus pe interpreţi la practicarea unui joc lipsit de firesc, 
în care gestul teatral, de spectacol de operă, se îmbină cu declâmaţia de stil 
desuet. E curios, dar între intenţie şi realizare există aici o contradicţie flagrantă, 
izvorită, bănuiesc, din contradicţiile concepţiei. Ne întrebam, în seara spectaco- 
lului, cum se face că niște actori tineri, absolvenţi de cîţiva ani ai Institutului 
de teatru, au putut ajunge la un stil atit de învechit de interpretare. În rolul 
lui Teterev, de pildă, tînărul şi talentatul actor Corneliu Revent a transformat 
trăsăturile exterioare, aparente, ale personajului (poza sa cinică, tendința sa spre 
declamație datorită profesiei de cîntăreţ în corul bisericii) în esența acestuia. 
Actorul joacă mereu cu fața la public, pozează, îşi exersează glasul baritonal. 
Scena beţiei, în care eroul rosteşte profunde adevăruri, dezvăluindu-și adînca 
dramă umană, a devenit o demonstraţie exterioară, care a smuls unor spectatori 

naivi exclamaţii admirative pentru performanţa actoricească, dar care n-a con- 
vins pe nimeni de adîncul adevăr al personajului. Acest adevăr al trăirii perso- 
najelor a lipsit şi altor interpreţi, de pildă, Anei Vlădescu-Aron în rolul Tatianei, 
sau lui Ion Ligi în rolul lui Percihin, pe care l-a lipsit de poezia cu care l-a 
înzestrat Gorki. Chiar Nil, interpretat în general luminos şi cu multă simplitate 
de Sergiu Tudose, capătă pe alocuri tonuri şi gesturi îngroșate, care încarcă cu 
un „optimism muncitoresc“ ostentativ tiradele sale despre frumuseţea muncii. 

O realizare valoroasă a spectacolului o constituie interpretarea rolului lui 
Bessemenov de către Ştefan Iordănescu, de la Teatrul de Stat din Baia-Mare, 
care prin firescul şi organicitatea trăirii a adus în scenă drama profundă, nu 
numai a unui personaj, ci a unei întregi clase în declin. Datorită lui, specta- 
colul a avut cîteva scene impresionante, de un dramatism zguduitor, îndeosebi 
în ultima parte, în care de altfel şi ceilalți interpreţi s-au concentrat mai mult 
asupra dramatismului textului gorkian. 

Ostentația şi gestul teatral sînt întrucîtva prezente şi în spectacolul 
Cred în tine pus în scenă de Eugen Aron. Bineînţeles, piesa însăşi impune aici 
altă tratare şi solicită în alt mod, la altă intensitate, darurile creatoare ale 
interpreţilor. Citind expunerea regizorului asupra piesei şi spectacolului ai im- 
presia că vei vedea altă lucrare decît comedia lirică a lui Korostiliov. Eugen 
Aron vorbește de „literatură dramatică de anticipație“, confundînd genul fantastic 
cu literatura realist-socialistă, pe care o defineşte „literatura realităților de mîine 
care au căpătat întruchipare astăzi“. Regizorul definește apoi caracterul piesei 
„dezbatere ofensivă a eticii comuniste, de discuţie majoră, veselă, plină de umor, 
încălzită de lirism încîntător“. 

Stilul bombastic al expunerii regizorului și-a pus în oarecare măsură am- 
prenta și asupra spectacolului. Interpreţii fac uneori risipă de gesturi (vezi, de 
pildă, prima ceartă dintre Volodia şi Irina, în care Stelian Preda îşi prezintă 
eroul în stare de beţie, făcîndu-l să se agite şi să se clatine necontrolat), îşi 
declamă la rampă monoloagele interioare, luîndu-i pe spectatori drept părtași 
la micile peripeții ale eroilor. În schimb, unele dintre nuanțele textului se 
pierd, iar caracterizarea personajelor nu are profunzime. În interpretarea Irinei, 
Ana Vlădescu-Aron aduce în scenă ceva din melancolia Tatianei din Micii bur- 
ghezi, Volodia interpretat de Stelian Preda nu justifică destul oscilațiile perso- 
najului, iar „vrăjitorul“ Serghei în interpretarea lui Ilarie Curechianu nu e destul 
de vrăjitor, adică destul de poet. Altfel, în ciuda invitaţiei la basm şi poezie, 
spectacolul e. destul de prozaic şi cuminte, cu contribuţia scenografei H. Cazacu, 
care, urmînd liniile decorului creat de regretatul Toni Gheorghiu pentru Teatrul 
„Lucia Sturdza Bulandra“, nu a putut realiza şi poezia acestuia. 

Fără îndoială, cele două spectacole ale Teatrului de Stat din Botoșani sînt 
rodul activității unui colectiv tînăr, care-şi caută drumul. În această căutare își 
fac apariţia teribilisme regizorale şi actoricești, precum şi încercări de împru- 
muturi mai mult sau mai puțin creatoare. Important este însă faptul că există 
în cadrul colectivului forțe artistice capabile să depună o muncă stăruitoare 
pentru a ajunge la inima spectatorului contemporan. O bună îndrumare şi un 
mai atent sprijin din partea artiştilor cu experienţă (ce bine ar fi dacă artiştii- 
profesori ar urmări mai îndeaproape dezvoltarea elevilor lor, după intrarea 
acestora în teatru!) vor contribui, desigur, la eliminarea acelor inconsecvenţe 
şi dibuiri care se manifestă azi în spectacolele Teatrului „Mihail Eminescu“, 
Margareta Bărbuţă 

@ NEAMURILE de Teofil Buşecan? 

@ PROFESIUNEA DOAMNEI WARREN de G. B. Shaw 


@ LITURGHIA DE LA MIEZUL NOPȚII de Peter Karvas * 
@ CRED ÎN TINE de Vadim Korostiliov* 


a încheierea stagiunii, colectivul teatrului din Baia-Mare s-a supus, 
din propriu imbold, unui sever examen de calitate. Timp de patru 
IE d zile, toate spectacolele acestui sezon au fost prezentate unor croni- 
cari invitați anume de la revistele culturale din București și Cluj. 
Inițiativa merită toate laudele. Ea constituie un prilej de auto- 
analiză serioasă și multilaterală, permite o cercetare critică globală a realizărilor 
ansamblului şi, mai ales, dovedește strădania de a lupta împotriva izolării în 
cercul unor preocupări restrînse, efortul de a intra în marea viaţă teatrală a 
țării, dorinţa de mai bine. Astfel de recapitulări curajoase ar putea deveni foarte 
utile dacă ar intra în tradiţia sfîrşitului de stagiune la cît mai multe teatre. 

Recapitularea de la Baia-Mare ne-a oferit o imagine foarte diversă. În 
repertoriul stagiunii au figurat şase premiere: drama istorică a lui Delavrancea, 


1 APUS DE SOARE de Barbu Ștefănescu Delavrancea. Data premierei: 9 noiembrie 1961. 
Direcţia de scenă: Ion Șahighian; Scenografia: Mircea Marosin, Distribuţia: Ştefan lordănescu 
(Ştefan cel Mare); Petre Dinuliu (Bogdan); Alexandru Bilinski (Logofătul Tăut); George Bossum 
(Postelnicul Toader); Nicolae C. Nicolae (Vornicul Jurj); Nae Popescu (Hatmanul Arbore); Teodor 
Vușcan (Pircălabul Dragoș); Vasile Fanca (Pircălabul Alexa); Marian Munteanu (Pircălabul Grumază); 
Mircea Ziman (Bătrinul Şteful); Vasile Grădinaru (Bătrinul Hrăman); Mircea Olariu (Paharnicul Ulea); 
Gheorghe Diţu (Clucerul Hrincovici) ; Teofil Turturică (Clucerul Moghilă); Mircea Valentin (Stolnicul 
Drăgan); Costin Iliescu (Jitnicerul Stavăr) ; Ion Săsăran (Petru Rareș); Cornel Mititelu (Doftor Ieronimo 
da Cesena); lon Uţă (Doftorul $mil) ; Simon Salcă (Doftorul Klingensporn) ; Angela Bereznitchi (Ţugulea 
Moghilă); Vasile Grădinaru (Un pietrar); Stănică M. Stănică (Un curtean); Maria Magda (Doamna Maria); 
Silvia Uţă (Irina); Tcenka Velceva-Binder (Reveca); Olimpia Micluţia (Ilinca); Ecaterina Sandu (Dom- 
nica); Rodica Munteanu (Oleana); Lili Meglei (Fira); Julieta Strimbeanu (Neaga); Doina Glăvuţ (Ileana); 
Cătălina Buzoianu (Oana); Hariclia Narly (Dochia); Adriana Lozonsky (Pajul). 

2 NEAMURILE de Teofil Bușecan. Data premierei: 18 octombrie 1961, Direcţia de scenă: Petre 
Meglei. Scenografia: Ida Grumaz. Distribuția: George Bossun (Moș lov); Ecaterina Sandu (Raluca); 
Simon Salcă (Vasile); Silvia Uţă şi Liana Popescu (Sidonia): Ion Uţă (Oancea); Cornel Mititelu (Simion); 
Nae Popescu şi Teofil Turturică (Toader); Maria Magca și Pia Viforeanu (Anisoaia); Vasile Fanea 
(Avram) ; Teodor Vuşcan (Pantelimon) ; Hariclia Narly (Tudorica) ; Vasile Grădinaru (Petru), 

Apus de soare, apoi, din dramaturgia originală nouă, piesele Oameni şi umbre 
de Ştefan Berciu și Neamurile de Teofil Buşecan ; iar din cea străină, comedia 
„neplăcută“ de Bernard Shaw, Profesiunea doamnei Warren, comedia Cred în 
tine de V. Korostiliov şi drama Liturghia de la miezul nopții de Peter Karvaš. 

Spectacolele izbutite ale teatrului caracterizează favorabil colectivul de 
actori. Apus de soare, în regia lui Ion Şahighian, dă textului clasic o interpretare 
liberă de prejudecăţi și de pretenţiile unui fast exterior, simplă şi apropiată spec- 
tatorului de azi. Evitind excesele retorice (pe care piesa le poate prilejui), ope- 
rînd chiar tăieturi discrete în monoloagele prea lungi şi ocolind, în același 
timp, orice modernizare forţată, regizorul a dat spectacolului un echilibru clasic. 
Uşor stilizată, imaginea scenică a momentului istoric aminteşte eleganța sobră a 
vechilor legende populare ; decorurile şi costumele în linii simple şi culori de smalţ 
ale lui Mircea Marosin şi armonia compoziţională a mişcărilor în cadrul scenei 
creează o tonalitate generală senină şi plină de farmec. 

În centrul spectacolului se află creaţia actorului Ştefan Iordănescu. Parcurgînd 
cu măiestrie partitura complexă a rolului principal, acesta înfăţişează fără false 
accente patetice zbuciumul eroului legendar. Ştefan cel Mare jucat de el este 
încă impetuos, plin de vigoare, şi drama lui este aceea de a întîmpina moartea 
cu mult înainte de a-și fi consumat puterile şi setea de acţiune. Actorul subli- 
niază înţelepciunea şi omenia domnitorului, care se poartă, față -de cei din jur, 
nu ca un stăpîn, ci ca un conducător pe deplin pătruns de răspunderea 
sa patriotică. 

În Profesiunea doamnei Warren — spectacol regizat de Mihai Radoslavescu 
— aproape întreaga greutate a montării a revenit tinerilor: trei dintre interpreţii 
rolurilor principale sînt absolvenţi din promoţia 1960—1961 a Institutului de artă 
teatrală, însuşi regizorul aflindu-se la una din primele realizări de amploare. 
Spectacolul a izbutit să păstreze vivacitatea strălucitoare a textului fără a sa- 
crifica efectelor comice semnificaţiile lui dramatice grave. Alături de interpreţii 
vîrstnici — Lulu. Savu (doamna Warren) şi Ştefan Iordănescu (Reverendul Gard- 
ner), doi dintre cei mai buni actori ai teatrului —, începătorii își demonstrează 
talentul şi destoinicia profesională. 

Se distinge în primul rînd tînărul Nicolae C. Nicolae, în rolul lui Sir 
George Crofts. De la prima apariţie, cînd personajul se iveşte în poarta din 
fundul scenei, atitudinea personajului şi mai ales masca, inspirat alcătuită de 
actor, captează atenția; în mintea spectatorilor se creează instantaneu asociația 
cu imaginea unui cîine rău, îmbătrînit, ştirb şi miop, care nu încetează să 
hămăie dușmănos. Citeva replici mai tirziu, pe scenă răsună cuvintele lui 
Frank : „Dumnezeule ! Ce mutră! Asta ar fi premiat, cu siguranţă, într-o ex- 
poziţie de cîini...“ Şi astfel se confirmă justeţea ideii care l-a condus pe 
interpret în descrierea fizică a eroului său. Pe parcursul întregului spectacol, Nicolae 
C. Nicolae amplifică această primă impresie. Jocul lui descrie un Sir George Crofts 
bădăran şi mitocănos şi, în același timp, cu ifosele unei comportări sincere, de 


3 OAMENI ŞI UMBRE de Ştefan Berciu. Data premierei: 6 februarie 1962. Direcţia de scenă, 
Petre Meglsi. Scenografia : Ida Grumaz. Distribuția: Nae Popescu (Col. Marius Bozianu) ; Mircea Olariu 
(Florian Papadopol). Maria Magda (Sidonia Pretorian); Tcenka Velceva-Binder (Olga Pretorian); Cătă- 
lina Buzoianu (Marga Pretorian) ; Olimpia Micluţia (Teodora Ganovici) ; Julieta Strimbeanu (Lola Caliopi) ; 
Silvia Uţă (Coana Jeana); Mircea Valentin (Lt. Dan Olteanu); Costin Iliescu (Marcel Bondea); Ion 
Uţă (Gică Frumosu); Teofil 'Turturică (Paul Dobrotă). Vasile Fanea (loachimescu); Teodor Vuşcan 
(Lt. Smaranda) 

4 PROTESIUNEA DOAMNEI WARREN de G. Bernard Shaw. Data premierei: 12 februarie 1962 
Direcţia de scenă: Mihai Radoslavescu. Scenografia: Miron Niculescu. Distribuţia: Angela Berezniţchi 
(Vivie Warren); Simon Salcă (Praed); Lulu Savu (Doamna Warren); Nicolae C. Nicolae (Sir George 
Crofts) ; Petre Dinuliu (Frank Gardner) ; Ştefan Iordănescu (Reverendul Samuel Gardner). 

5 LITURGHIA DE LA MIEZUL NOPŢII de Peter Karvas. Data premierei: 14 noiembrie 1961. 
Direcţia de scenă: Geta Vlad. Scenografia: Ida Grumaz Distributia: Ştefan lordănescu (Valentin); 
Lulu Savu (Vilma); Maria Magda (Angela); Cătălina lordănescu-Buzoianu (Katia) ; Costin Iliescu (Palo): 
lon Săsăran (Marian) ; Mircea Olariu (Brecker) ; Petre Dinuliu (Diurku). În alte roluri: Olimpia Micluţia, 
Teofil Turturică, Cornel Mititelu. 

* CRED IN TINE de Vadim Korostiliov, Data premierei: 18 martie 1962. Direcţia de scenă: 
Jean Stopler. Scenografia : Ida Grumaz. Distribuţia : Cornel Mititelu (Vladimir) ; Ecaterina Sandu (Irina) ; 


lon Săsăran (Serghei). 

„gentleman“ ; personajul afişează cu brutalitate cinismul omului de afaceri, inca- 
pabil să-și dea seama de adînca imoralitate şi josnicie a faptelor şi gîndurilor 
sale. Angela Berezniţchi (o altă absolventă a Institutului) a creionat, în rolul 
tinerei Vivie, un personaj sensibil şi plin de graţie. Zveltă şi fragilă, știind să 
pună în valoare întreaga frumuseţe a costumului de epocă, ea nu s-a mul- 
tumit să ilustreze printr-o prezență atrăgătoare personajul, ci a căutat îndeo- 
sebi să-i evidenţieze psihologia. Aşa cum o cere textul, eroina apare măsu- 
rată, calmă, chiar puţin rigidă, dar răceala ei, asociată cu gingășia şi puri- 
tatea unei tinereţi care cunoaşte viaţa numai din cărţi şi cu groaza în faţa 
corupţiei morale. capătă o feminitate aleasă. Cel de-al treilea absolvent care 
a debutat la Baia-Mare în acest spectacol, Petre Dinuliu, înfăţişează un 
Frank Gardner simpatic prin obrăznicia cu care persiflează societatea dubioasă 
a doamnei Warren, pentru a-şi demasca apoi brusc personajul, în ultimul act, 
folosind aceeași ironie veselă şi nestingherită, şi pentru a demonstra cît de uşor 
o părăsește tînărul vînător de zestre pe Vivie cînd înţelege că nu se va putea 
folosi de banii ei. Şi în această montare, decorurile realizate de un pictor sce- 
nograf invitat dinafara teatrului — regizorul Miron Niculescu — au adus o 
plastică elegantă şi adecvată textului. În general, o lucrare regizorală și actori- 
E, A ai şi. aprofundată, care izbuteşte să dea viață unui text extrem 
e 

Liturghia de la miezul nopții, în regia Getei Vlad, evidențiază calitățile 
altor actori din teatru: Mircea Olariu, interpretîind pe ofiţerul german, hidos 
prin pretinsa indiferență „superioară“ cu care săvirşeşte crimele; Ion Săsăran, 
acuzînd, în personajul tînărului fascist, furia unei autoafirmări monstruoase și 
absurde care se bazează numai pe izbucniri sălbatice ale instinctelor; Maria 
Magda, dezvăluind, sub virtuozitatea de cochetă a eroinei, sufletul pustiit al 
unei femei care caută să-și uite nevoia de afecţiune în scurte beții senzuale; 
Lulu Savu şi Ştefan Iordănescu, descriind, cu precizie şi conştiinciozitate, de- 
desubturile onorabilităţii mic-burgheze, au realizat jocul de relaţii complexe, 
treptat adîncite, prin care membrii acestei familii în descompunere se demască 
între ei şi se autodemască. 

Spectacolul se bizuie în întregime pe buna îndrumare şi coordonare a 
actorilor ; acţiunea are ritm şi o gradaţie sigură, bine marcată, tensiunea creşte 
fără întreruperi şi relaxări nedorite, atmosfera de „judecată din urmă“, de con- 
fruntare cu adevărurile zguduitoare, pe rînd dezvăluite, se transmite puternic 
spectatorilor, care privesc şi ascultă cu o încordare vibrantă. 

Toate aceste spectacole evidenţiază capacitatea ansamblului de a exprima 
emoţionant evoluţia ideilor, priceperea actorilor băimăreni de a crea atmosferă 
şi tensiune pe scenă. De aceea, discrepanţa, decalajul mare între ceea ce este 
bun şi ceea ce este slab în activitatea teatrului nu poate decât să uimească. În 
Cred în tine, regizorul Jean Stopler a luat în serios acţiunea convenţională u 
piesei şi a impus actorilor să joace cu gravitate ceea ce ar fi trebuit reprezentat 
mai mult în glumă. Distribuţia în care două dintre roluri revin absolvenţilor 
Julieta Strîmbeanu şi Nicolae C. Nicolae (Serghei) salvează sensurile umoristice, 
ușor lirice, ale piesei prin inteligența, gustul şi fantezia cu care joacă acești 
tineri. Dar a doua distribuţie, în care aceleaşi roluri sînt jucate de Ecaterina 
Sandu şi Ion Săsăran, acoperă înțelesurile textului prin multă agitaţie de prisos, 
foarte multe „cîrlige“ şi o debitare precipitată a replicilor, care adeseori se 


Scenă din „Apus de soare“ de B, 


Delavrancea 


apropie de incoerenţă. (Este interesant de observat că actorul care apare în amîn- 
două versiunile, Cornel Mititelu (Vladimir), schimbînd partenerii, își schimbă şi 
modalitatea de joc, pierzîind mult de la un spectacol la altul — ceea ce nu face 
decît să demonstreze încă o dată cît de mult depinde creaţia unui actor de 
calitatea ansamblului. 

Facilitățile şi superficialitatea observate în jocul celei de-a doua distri- 
buţii a spectacolului Cred în tine se reîntîlnesc, ca modalităţi generalizate de 
punere în scenă și joc, în spectacolele Oameni şi umbre şi Neamurile. Regizate 
amîndouă de directorul teatrului, Petre Meglei, acestea creează impresia unor 
improvizații în care şi regizorul și actorii s-au mulţumit cu primele soluţii ce 
le-au venit la îndemiînă. În Oameni şi umbre întregul interes al directorului de 
scenă pare să se fi concentrat asupra efectelor „tari“, în stil „poliţist“: o ilus- 
traţie muzicală mult prea abundentă şi absurdă, niște proiecții menite să îngro- 
zească cu tot dinadinsul publicul; bătăi, urmăriri, ticăitul unui metronom, 
bruște stingeri şi aprinderi de lumină. Dar, dincolo de aceste efecte exterioare, 
se poate anevoie descoperi o preocupare pentru conturarea unor caractere şi 
relaţii, şi pentru descifrarea, prin intermediul acestora, a unor stări de spirit 
şi a unor procese de conștiință caracteristice vremii noastre. Şi, cu toate că în 
spectacol unii actori dau dovadă de dibăcie şi găsesc soluții atrăgătoare şi va- 
riate de prezentare a personajelor — Mircea Olariu, Ion Uţă (acesta din urmă 
înzestrat cu un real talent comic, deşi nu totdeauna exigent faţă de sine însuși) —, 
eforturile lor nu depășesc stadiul unor demonstraţii de abilitate individuală, nu 
au cum să se integreze într-un joc de ansamblu. În Neamurile, dorința de a juca 
„accesibil“, „pe înţelesul publicului țărănesc“, degenerează în vulgarități supără- 
toare. Prea puține lucruri se pot spune despre jocul actorilor (meșteșugul sea- 
mănă întotdeauna cu el însuși); multă agitaţie de prisos, multe strigăte, o neîn- 
treruptă gesticulaţie la toţi actorii, chiar la cei dotați, cum este Ion Uţă, gruparea 
simetrică a personajelor — cele pozitive la dreapta, cele negative la stinga, sau 
invers —, un potop de exclamații şi de sunete nearticulate — cam așa se pot 
descrie „interpretările“ din spectacol. 

Mai ales din două puncte de vedere dau de gîndit aceste reprezentații. Pe 
de o parte, faptul că tocmai piesele romîneşti noi au fost puse atit de deficient 
în scenă ne îndreptățește să credem că teatrul se achită formal de obligaţiile 
sale față de dramaturgia originală. Pe de altă parte, mijloacele de expresie 
folosite aici pentru a capta publicul îndepărtează, în fond, colectivul de la înda- 
toriri ce-i revin în raport cu educaţia estetică pe care e chemat s-o dea publi- 
cului, cu formarea gustului spectatorilor pentru teatrul nou. 

În general, socotim că în acest teatru este necesar un serios efort de unifi- 
care şi consolidare a întregului colectiv. Este, desigur, o cerință şi o problemă de 
conducere, de îndrumare a teatrului. Şi ea ni se înfăţişează cu atit mai izbitor cu 
cît în zece ani s-au perindat, la Baia-Mare, 14 directori ; rolul conducerii reducîndu-se 
astfel la o funcţie mai mult administrativă, asigurarea unei cît de vagi continuităţi 
a muncii a devenit foarte anevoioasă. Pe de altă parte, marea discrepanţă calitativă 
dintre diferitele spectacole reflectă direct absenţa unui colectiv regizoral unitar. 
Regizorii teatrului sînt cei meniţi să niveleze, de la spectacol la spectacol, asperită- 
tile colectivului. În acelaşi timp, regizorii invitaţi de la alte teatre pot îmbogăţi ex- 
periența trupei, deschizîndu-i perspective variate. Dar dacă munca acestora se va 
desfășura întîmplător, fără să urmeze o evoluţie dinainte studiată a obiectivelor 


Moment scenic din „Oameni și umbre“ 


de Ștefan Berciu 


de lucru, consolidarea teatrului s-ar pu- 
tea să întirzie. Şi în trecut s-au înregis- 
trat la Baia-Mare succese frumoase, sub 
îndrumarea unor regizori de valoare din 
Bucureşti (sînt cunoscute spectacolele 
Inspectorul de poliție, montat de Horea 
Popescu, Ultima oră în regia lui Mihai 
Dimiu şi Filomena Marturano în regia lui 
Miron Niculescu). Dar în măsura în care 
prezența acestor regizori a fost sporadică, 
iar o seamă de actori au părăsit treptat 
ansamblul, succesele de atunci nu s-au 
putut statornici pentru colectiv ca eta- 
loane artistice, -nici nu au putut impune 
Ecaterina Sandu (Raluca) și Silvia Uţă (Si- o linie de continuitate stilistică. 
donia) în „Neamourile“ de Teofil Buşecan Obiectivul nr. 1 pe care însăşi eta- 
) pa actuală a dezvoltării teatrului îl im- 
pune este însă tocmai această continui- 
tate. Dintre regizorii invitaţi (şi, evident, 
este recomandabil să se apeleze la cei 
mai buni), teatrul ar putea să-și formeze, 
cu timpul, un mănunchi de colaboratori 
artistici permanenţi, ale căror metode 
să se completeze armonios şi care să 
dirijeze, într-un proces bine coordonat, 
creşterea întregului colectiv spre o acti- 
vitate artistică egală şi constantă. Ar fi 
util ca în rîndul acestor colaboratori per- 
manenţi să figureze şi mai mulţi sce- 
nografi de talent ; poate chiar să se ape- 
leze, măcar din cînd în cînd, la maeștri 
de mişcare şi dans, care să ajute pe ac- 
torii mai puţin antrenați să capete plas- 
tica expresivă a unor buni profesioniști. 
De asemenea, efortul de organizare şi 
desăvîrşire a trupei de actori ar fi mult 
facilitat dacă numărul tinerilor interpreţi 
Scenă din „Profesiunea doamnei Warren CU O calificare serioasă ar creşte. 
de G. B. Shaw Sarcinile ce revin unui teatru nu 
pot fi hotărîte în chip arbitrar. Ele de- 
curg din însuşi specificul publicului că- 
ruia i se adresează teatrul şi din „pro- 
filul“ forţelor artistice care activează 
aici. Colectivul din Baia-Mare, de pildă, 
trebuie să satisfacă în aceeaşi măsură 
un public orăşenesc în care predomină 
numeric muncitorii şi un public țărănesc 
care are alte preocupări zilnice; spec- 
tatorii lui, formaţi din punct de vedere 
al gustului mai ales pentru teatrul de 
operetă, manifestă preferințe vii pentru 
reprezentațiile muzicale şi pentru co- 
medii. Se pune problema stimulării inte- 
resului spectatorilor faţă de alte genuri 
— şi, desigur, o analiză temeinică a pu- 
blicului ar defini şi alți factori în raport 
cu care urmează să evolueze teatrul, 
Caracteristicile publicului din re- 
giune şi particularităţile echipei de in- 
terpreți sînt două coordonate principale 
în raport cu care urmează să se orienteze 
constant teatrul în efortul de promovare 


Ştefan Iordănescu (Valentin), Cătălina Bu- 
zoianu (Katia) şi Ion Săsăran (Marian) în 


„Liturghia de la miezul nopții" de Peter consecventă și conştient dirijată a unor 


Karvâs valori certe ideologice şi estetice. 

@ TREI GENERAȚII de Lucia Demetrius! 
@ NĂPASTA de |. L. Caragiale: 
@ O POVESTE NEMAIAUZITĂ de Al. Popovici? 


m văzut, la Petroşeni, trei dintre spectacolele ultimei stagiuni 
— Trei generaţii, Năpasta şi Băiatul din banca a doua (piesă jucată 
sub titlul O poveste nemaiauzită) —, trei spectacole care oferă 
temeiuri suficiente pentru concluzii generale asupra nivelului aces- 
tui teatru. 

Trei generaţii (regia Marcel Şoma) este — o spunem fără ocol — un spec- 
tacol vechi în accepţia cea mai puțin măgulitoare a cuvîntului. Există un anume 
teatru de factură veche care mai păstrează demnitatea artei. Sint spectacolele 
care, fără să manifeste originalitate nici în concepție, nici în modul de a sta- 
bili relația cu publicul, prezintă totuși o execuţie regizorală, actoricească şi sce- 
nografică îngrijită, evitind facilitățile şi aproximaţiile în interpretare. Dar Trei 
generaţii la Petroșeni nu este un spectacol vechi numai prin absența noului în 
montare ; el reprezintă o colecție de deprinderi teatrale demult învechite, de- 
prinderi care devin dăunătoare atît pentru cei care le practică în joc, cît şi 
pentru cei care le recepționează din sală. Toţi actorii — cu excepția Anei Colda, 
interpreta Ruxandrei — plătesc mai mult sau mai puţin tribut șablonului. Per- 
sonajele apar în ipostaze-standard mult îngroșate. Pentru prima oară, după 
multă vreme, am revăzut aici soluţii meșteșugărești atît de stîngace: tinereţea 
înfăţişată prin agitarea fără rost a întregului corp (Mircea Zabalon — Ilie); 
cinismul exprimat prin hohote de rîs inexplicabile în contextul dat și prin ges- 
turi stereotipe — degetele care joacă pe genunchi, aşezarea ostentativă picior 
peste picior, cu corpul mult aplecat pe spate (Vasile Bojescu — Chiril); elanul 
liric şi nevinovăția semnificate printr-o recitare grăbită, pe tonurile de sus 
(Milena Rizescu — Eliza). Actorii nu numai că folosesc şabloane, dar folosesc 
şabloane de foarte dubioasă calitate, iar regizorul nu intervine cu nimic pentru 


1 TREI GENERAȚII de Lucia Demetrius. Data premierei: 9 ianuarie 1962. Regia: Marcel Şoma. 
Scenografia : Emil Moise. Distribuţia : Elena Columbeanu (Sultana); Ana Colda (Ruxandra); Milena Rizescu 
(Eliza); Stela Popescu (Veronica); Dana Pantazopol (D-ra Macri cea mică); Maria Munteanu (Tinca); 
lon Negrea (Ioniță); Mircea Zabalon (Ilie); Vasile Bojescu (Chiril); Lucian Temelie (Şerban); Ion Cristescu 
(Radu). Gh. Iordănescu (Alexandru); Gheorghe Miclea (Pavel); Valer Donca (Ştefan). 

2 NĂPASTA de lon Luca Caragiale. Data premierei: 8 decembrie 1961. Direcţia de scenă şi 
scenografia : Ion Petrovici. Distribuţia : Ana Colca (Anca); Gh. Iordănescu (Dragomir); D. Drăcea (Ion); 
M. Zabalon (Gheorghe). 

30 POVESTE NEMAIAUZITĂ de Al. Popovici. Data premierei: 4 martie 1962. Direcţia de 
scenă: Alexandru Miclescu. Scenografia: Emil Moise. Distribuţia: Cornel Ferrat (Marinică); Astra 
Miclescu (Aurora); Dana Pantazopol (Aniţa); Gh. Iordănescu (Mitică); Viorica Tifor (Lili); Ion Negrea 
(Gică) : Mircea Zabalon (Sever); Stela Popescu (Nuşa) ; Gh. Miclea (Beton); Vasile Haşiganu (Urson); 
Maria Dumitrescu (Ursona); Ion Roxin (Laie); Paulina Codreanu (Ira); Al. Zecu (Dentistul); Traian 
Dănescu (Pompierul); Mirena Ana (Plasatoarea). 

a-i îndrepta pe alt făgaş. Decorul inexpresiv şi foarte asemănător cu cel al 
montărilor de la fostul Teatru Municipal şi de la Institutul de teatru dovedește 
o curioasă indiferență față de montare din partea unui scenograf tînăr ca Emil 
Moise, care a absolvit de curînd Institutul de arte plastice. Cît priveşte costu- 
mele, ele sînt de-a dreptul urite. 

Năpasta (în regia şi decorurile lui Ion Petrovici, directorul teatrului) e 
un spectacol corect. Se simte aici grijă pentru descifrarea textului, atenţie pentru 
calitatea formei spectaculare. În comportarea a doi dintre interpreţi pen Ior- 
dănescu — Dragomir şi Mircea Zabalon — Gheorghe) mai revin clişee, dar spec- 
tacolul beneficiază, pe lîngă interpretarea sigură şi bine gîndită a Anei Colda, 
şi de apariția surprinzător de firească și sensibilă a lui Dumitru Drăcea în rolul 
nebunului Ion. Nu se poate vorbi încă de realizarea acestui personaj atît de 
greu de interpretat, dar interpretul lui Ion merită să fie menționat pentru sim- 
plitatea și pentru capacitatea lui de interiorizare. 

În sfîrşit, Băiatul din banca a doua (în regia lui Alexandru Miclescu, 
regizor nou în teatru) constituie un spectacol pentru copii spontan şi bogat în 
soluţii ingenioase. Decorurile, tot ale lui Emil Moise — de astă dată însă frumos 
colorate şi cu reală expresivitate teatrală —, dansurile semnate de Coca Ignat- 
Tuș, soluţiile ingenioase găsite pentru jocurile şi prefacerile imaginate de autor 
au conferit spectacolului o tonalitate veselă, sinceră în naivitatea ei și capti- 
vantă pentru copii. Am remarcat și aici pe actorul Dumitru Drăcea, care, în 
rolul regizorului-comentator, a ştiut să stabilească simplu şi direct legătura cu 
sala şi să se joace frumos „de-a clovnul“. Totuși, Băiatul din banca a doua 
rămîne un spectacol de regizor; piesa nu solicită actorilor eforturi deosebite şi 
nu ridică probleme prea dificile de exteriorizare a unor idei. 


Notaţiile noastre critice în legătură cu cele trei spectacole prezentate de 
Teatrul de Stat din Petroșeni au urmărit o caracterizare mai mult sintetică, 
deoarece ne interesau nu atit deosebirile calitative şi însușirile particulare ale 
spectacolelor date și ale realizatorilor lor, cît conturul artistic general al teatrului 
însuși, aşa cum ni s-a înfățișat el prin mijlocirea spectacolelor văzute, a repertoriu- 
lui său și, nu în ultimă considerare, a climatului său de activitate. Nu avem motive 
să îndulcim în această privință constatările noastre: ni se pare că teatrul din 
Petroșeni se află sub nivelul general al vieţii noastre teatrale — în primul rînd 
prin lipsa de ambiţie a repertoriului — în care nu figurează, în afară de Năpasta, 
nici o piesă de greutate din repertoriul clasic şi contemporan, autohton sau uni- 
versal, apoi, prin caracterul rutinat al montărilor şi al jocului, prin absența unor 
preocupări de educație estetică nouă a spectatorilor, prin caracterul amorf, lipsit 
de personalitate al întregii activităţi din teatru. Sînt slăbiciuni ale căror cauze 
sînt ușor de stabilit: teatrul din Petroşeni se află printre acele ansambluri care 
bat recordul în fluctuația de cadre. Timp de zece ani s-au perindat pe aici 
107 actori (deși echipa teatrului nu depășește 35 de oameni), și din 1958, cînd 
s-a făcut această tristă socoteală, au mai trecut prin incinta teatrului cîteva 
valuri de actori. Îi este greu unui regizor — oricare ar fi el — să lucreze cu o 
astfel de trupă în veșnică transformare. 


Dacă, chiar ţinînd seama de această stare de fapt, ne gîndim și la speci- 
ficul publicului pe care este chemat să-l servească teatrul, deficiențele rămîn 
totuşi serioase. Într-adevăr, avem în faţă singurul colectiv teatral din regiunea 
Hunedoara. Săptămînal, spectacolele de aici se joacă în cluburile minerilor din 
Aninoasa, Lonea, Petrila, Uricani, Vulcan, Lupeni, Băbăteni şi la termocentrala 
din Paroșeni ; adeseori, teatrul dă reprezentații la Hunedoara, Calan și în alte 
centre siderurgice din împrejurimi. Teatrul este deci menit, prin însăși așezarea 
sa, să fie un teatru prin excelenţă muncitoresc; asta înseamnă un teatru viu, 
activ, cu pronunţat caracter agitatoric, făcînd prompt ecou marilor probleme ale 
conștiinței contemporane și promovînd valori estetice cu adevărat noi. Credem 
că nu exagerăm susținînd că un teatru situat în inima unei asemenea regiuni 
muncitoreşti ar trebui să fie printre primele colective care pun în scenă cele 
mai bune piese romîneşti noi; de pildă, ca să privim doar ultima stagiune, ar 
fi trebuit să se joace aici De n-ar fi iubirile..., Costache și viața interioară, 
Indrăzneala. Pe scena acestui teatru ar trebui să fie reprezentate cele mai de 
seamă opere ale dramaturgilor sovietici, clasici şi contemporani — Gorki și 
Arbuzov, Maiakovski, Pogodin, Stein —, alcătuindu-se un repertoriu în stare să 
oglindească măreţul proces istoric al evoluţiei acelei conştiinţe muncitoreşti care 
astăzi construiește comunismul. Ar fi absurd să pretindem ca teatrul, în actuala 


PR. SR 


Gh. Iordănescu (Lupul), Astra Miclescu (Vulpea) și Ana  Colda (Ruxandra) în 
Ion Negrea (Porcul mistreţ) în „O poveste nemai- „Trei generații“ de Lucis 
auzită“ de Al. Popovici Demetrius 


formație, să atace marele repertoriu universal; dar publicul de aici nu merită 
oare să-i cunoască pe Shakespeare şi Cehov, Gorki sau Brecht ? 

Desigur, teatrul are de înfruntat multe greutăţi: numărul mare de depla- 
sări în regiune, dotarea, poate inadecvată, a scenei, distanța față de centrele cultu- 
rale importante etc. Dar dificultăţi egale nu au împiedicat Teatrul de Stat din 
Baia-Mare să reprezinte mai mult decit corect pe Delavrancea și pe Shaw, și 
aceleași piedici nu au oprit Teatrul de Stat din Piatra-Neamț să promoveze 
curajos experimente regizorale şi actoricești demne de atenție. 

Cristalizarea unui teatru cu o reală activitate creatoare în Valea Jiului 
este mai mult decit o problemă locală; ea merită să devină o preocupare pentru 
oamenii de teatru din întreaga țară. Un simptom al îmbătriînirii premature a 
acestui colectiv teatral, care, la drept vorbind, nu a cunoscut o adevărată tine- 
rețe artistică, este absența actorilor cu calificare profesională nouă. Din 1955, 
teatrul nu a primit decît doi absolvenţi ai Institutului de teatru, care s-au grăbit 
să migreze spre alte oraşe, și înainte, din 1950 socotind, mai sosiseră aici doar 
doi absolvenţi, care astăzi joacă pe alte scene. Se pare că din, ultima promoţie 
au fost repartizați la Petroșeni mai mulţi actori; dar doi sau trei tineri fără 
experiență izolați într-o echipă rutinată riscă fie să se lase și ei înriuriți de 
şabloane, fie să plece în altă parte, în căutarea climatului creator cu care s-au 
obișnuit în timpul studiilor. Teatrul este o artă colectivă şi tinerii vor putea 
aduce un suflu nou la Petroşeni numai dacă sosesc aici într-un nucleu bine 
sudat şi împreună cu regizori care să le poată asigura o evoluţie profesională 
sănătoasă. 

A alcătui repertorii inspirate; a izgoni rutina din teatru, a îndepărta de 
aici practicile meşteşugăreşti mărunte (unele spectacole intră în premieră după 
numai două săptămîni de repetiție); a întări cu forțe noi colectivul și a reeduca 
pe acei actori care au alunecat pe panta inerţiei; a constitui colectivul de regi- 
zori şi scenografi care să poată susține creşterea teatrului ; a ieşi cu îndrăzneală 
în întîmpinarea publicului, cucerindu-l pentru modalităţi teatrale noi, cu mari 
potențe agitatorice — iată citeva premise care pot duce teatrul la îndeplinirea 


îndatoririlor față de publicul său. VA emedo 


@ JOCUL DRAGOSTEI ŞI AL ÎNTÎMPLĂRII de Marivaux! 


— 


emnat de regizorul Lucian Giurchescu, ultimul spectacol al sta- 
giunii 1961/1962 la Piatra Neamț, Jocul dragostei și al întimplării 
A de Marivaux, cucerește prin strălucirea plastică și printr-un dina- 
mism plin de grație. 

) În ordinea realizărilor trebuie să cităm, în primul rînd, deco- 
l rurile şi costumele excelente ale Sandei Muşatescu. Un fundal de perdele şi un imens 
| covor prelungit peste treptele ce coboară în sală scaldă în întregime scena într-un 

roşu aprins și foarte vesel. Spectacolul se deschide cu intrarea în scenă a perso- 
najelor, într-o mică paradă mimată; costumele, colorate toate în nuanțe de 
alb şi gri-argintiu, cu pete de roz, mov şi galben şters, scînteiază; fundalul 
roşu capătă și mai multă viață. După începerea acţiunii coboară de sus un polog 
de perdele albe din tul şi cîteva candelabre decupate din carton; treptat, sînt 
aduse în scenă elementele de decor strict necesare: scaune albe, metalice, cu 
„speteze rotunjite în arabesc, un pat, un manechin etc. Oriunde s-ar afla — pe 
'mica platformă realizată din practicabile așezate în trepte în mijlocul scenei, la 
'arlechin sau pe platforma care acoperă fosa — siluetele actorilor alcătuiesc cu 
fundalul şi cu cele cîteva elemente de decor un desen perfect armonizat, elegant 
şi spiritual. Decorul mai are încă un merit: foarte uşor, putind fi schimbat 
„la vedere“ prin numai cîteva mişcări, el nu îngreunează cu nimic ritmul alert 
al spectacolului, ci se încadrează în el, constituind pretextul unor grațioase inter- 
ludii. Prin economia de mijloace, prin verva coloristică, prin expresivitatea liniilor 
și a volumelor, acest cadru plastic ni se pare că poate sta în rîndul celor mai 
izbutite realizări scenografice din ultimele stagiuni. 

Neiîndoielnică este reușita regizorului în munca cu actorii şi mai ales, izbu- 
tită este interpretarea Ioanei Manolescu în rolul Silviei. Partitura prezintă destule 
greutăți ; textul rostit de interpretă se întinde pe un spațiu foarte larg, cerîndu-i 
rezistență şi virtuozitate tehnică. În ciuda acestor dificultăți, tînăra interpretă a 
ştiut să dea prezenţei sale scenice personalitate. Silvia așa cum o joacă Ioana 
Manolescu nu este o oarecare marchiză îndrăgostită. ci o tinără cu un caracter 
original şi fermecător, inteligentă, și în același timp naivă şi sentimentală ca orice 
fetişcană care întgneşte prima dragoste, ageră, vioaie, graţioasă, tandră și demnă. 
Se bănuie, în spatele acestei interpretări, o muncă asiduă, care a înfrint unele 
neajunsuri fizice ce handicapau, iniţial, pe actriță — lipsa de vigoare, vocea mică, 
prezența firavă în scenă —, dîndu-i putinţa să-şi pună în valoare întreaga gingășie 
şi sensibilitate. 

Dintre ceilalți interpreţi, remarcăm încă o dată pe Ileana Stana Ionescu — 
puţin nesigură totuşi în fața textului clasic. Mai puţin fericit distribuit, Traian 
Stănescu, cam prea masiv pentru un june-prim de o curtoazie rafinată, s-a mulţu- 
mit să reacționeze sincer şi simplu față de cele ce se petreceau în scenă și a reuşit 
astfel să evite accentele dulcege în nesfirşitele declaraţii de iubire ale persona- 
jului. Mişcarea elegantă a actorilor (elaborată cu concursul maestrei Vera Proca), 


1 JOCUL DRAGOSTEI ŞI AL INTIMPLĂRII de Marivaux. Data premierei: 27 mai 1962. Regia: 
Lucian  Giurchescu. Decoruri și costume: Sanda Muşatescu. Distribuția: George Popa Mijea 
(Orgon); Radu Voicescu (Mario); Ioana Manolescu (Silvia) ; Traian Stănescu (Dorante); Ileana Stana 
Ionescu (Lisette); Constantin Coşa (Arlequin). 

graţia şi precizia de balet a punerii în scenă pe care întreaga trupă o execută 
cu vădită pricepere, jocul agreabil al siluetelor tinere şi atit de frumos costu- 
mate în spaţiile roşii şi alb-argintii ale decorului încintă ochiul şi fac pe spec- 
tatori să nu bage de seamă slăbiciunile distribuţiei. 

Verva plastică şi ritmică a montării nu acoperă în întregime unele contra- 
dicții din concepţia regizorală a lui Lucian Giurchescu. Cu acesta se poate pole- 
miza — nu numai fiindcă a introdus în text glume ce nu aparţin autorului, nici 
fiindcă, în mai multe rînduri, discuţiile personajelor cu publicul, ca şi plimbarea 
actorilor prin sală, nu se prea justifică, dar fiindcă toate acestea, luate îm- 
preună, nu fuzionează într-o singură viziune. Există în spectacol scene de 
farsă, îngroșată alături de momente comice de cu totul altă factură, fine, sub 
tile, uşor colorate de emoția lirică ; uneori, atitudinea regizorului față de text pare 
ironică, batjocoritoare ; alteori, el ia în serios lungile dezbateri de sofistică amo- 
roasă dintre nobili ; așa încît, la sfîrşit, te poţi întreba, dacă nu cumva. de astă 
dată, pe Giurchescu l-a atras mai mult exerciţiul de fantezie şi umor, pe care-l 
presupune abordarea unui text de Marivaux, decit perspectiva de a oferi specta- 
torilor un punct de vedere nou şi propriu asupra acestui text. 

Observațiile formulate privesc mai mult munca individuală a regizorului 
asupra textului decit — aşa cum am arătat — munca lui cu interpreții. Aceștia 
au dovedit o bună pregătire profesională şi o conştiinciozitate deosebită, orientata 

pe linia acelorași căutări de stil şi originalitate care au caracterizat, la Piatra- 
Neamţ, întreaga stagiune. Fireşte, nu orice încercare a echivalat cu un succes 
deplin, dar fiecare din ele a adus colectivului o nouă experiență. Tinerii actori 
se maturizează. Şi acest ultim spectacol a prilejuit descoperirea unei actriţe, 
Ioana Manolescu, după cum alte spectacole ale stagiunii au revelat talentul altor 
interpreţi : Cătălina Murgea, Traian Stănescu, Ileana Stana Ionescu. 'Ținuta spec- 
tacolelor continuă să dovedească o preocupare serioasă pentru educaţia estetică a 
publicului, mai ales prin calitatea deosebită a decorurilor. Grijă faţă de evoluţia 
fiecărui actor din colectiv, omogenitate, muncă profesională susținută și aprofun- 
dată — iată aspectele pozitive ale stagiunii trecute la teatrul din Piatra-Neamţ. 
Dacă stagiunile viitoare vor consolida acest început bun, transformîndu-l în stil 
de muncă, teatrul va reuși să-și formeze o personalitate şi să se impună în an- 
samblul vieții noastre teatrale. 


s.. 


u este oare prea mult? (Unitate stilistică, atacarea marelui reper- 
toriu, originalitate şi îndrăzneală — nu pretindem oare prea 
mult pentru nişte colective mici, care au de înfruntat zilnic 
nenumărate greutăţi de tot soiul? Nu credem. Nu vom izbuti 
să ştergem definitiv din amintirea spectatorilor vechea distincție 
„teatru din Capitală — teatru din provincie“ decît dacă vom avea faţă de toate 
ansamblurile teatrale din ţară aceleași înalte exigențe ideologice și estetice, care 
decurg nemijlocit din metoda de creaţie realist-socialistă. 

De altfel, însăși realitatea îndreptățește formularea acestor exigențe: spec- 
tacolele bune de la Baia-Mare şi întreaga stagiune a teatrului din Piatra-Neamţ 
demonstrează că se poate munci bine chiar dacă mijloacele tehnice ale teatrului 
sînt modeste, chiar dacă trupa e puţin numeroasă şi se află la început de drum. 
Da, se poate face teatru bun și la Piatra-Neamţ, şi la Baia-Mare, şi la Botoşani, 
şi la Petroșeni, cu o singură condiţie: să se respecte cerinţele esenţiale pentru 
orice act de creaţie în arta teatrală. 

Prima condiție este aceea a climatului artistic. La Piatra-Neamţ se lu- 
crează cu reală eficienţă, fiindcă tinerii actori au găsit aici un climat prielnic 
muncii. Teatrul invită cu regularitate regizori care, lucrînd mai mult timp cu aceiași 
interpreţi, au izbutit să găsească un limbaj comun cu echipa şi să o formeze (e vorba 
de regizorii Lucian Giurchescu şi Cornel Todea). Nici un spectacol nu se repeă 
mai puţin de două luni. Rolurile sînt distribuite după capacitatea şi aptitudinile 
fiecăruia. Spectacolele au o ţinută care impune atît spectatorilor cât şi interpreţilor. 
În sfîrşit, la intervale scurte, teatrul își prezintă realizările la Bucureşti, pentru a 
le confrunta cu cel mai înalt nivel al vieţii noastre teatrale şi pentru a da tine- 
rilor actori posibilitatea să urmărească stagiunea bucureşteană şi să înveţe de la 
actorii şi regizorii de aici. Oare toate aceste condiţii nu se pot crea şi la Petroșeni 
sau la Baia-Mare? Prin asemenea măsuri, conducerea şi colectivul de regizori 
de la teatrul din Piatra-Neamţ au soluționat problema, așa-zisă „irezolvabilă“, a 
fluctuaţiei de cadre. În acest teatru nu ştim să existe acea frămîntare a veşni- 
celor prefaceri care împiedică alte echipe să se consolideze. 

O cerinţă nu mai puţin însemnată decit aceea a creării unui climat prielnic 
muncii este respectarea unei înalte etici profesionale. Desigur. nu este cu pu- 
tinţă să alcătuim coduri morale stricte pentru uzul actorilor şi abaterile aces- 
tora nu se pot reprima totdeauna prin măsuri organizatoric-administrative. Dar 

conducerile teatrelor — direcția, colectivul de regizori, consiliile artistice — tre- 
buie să lupte pentru a lichida definitiv orice rămăşiţă a vechii mentalități ruti- 
niere și meschine din teatru. Alcătuirea repertoriilor după ambițiile personale 
ale actorilor, în așa fel încît fiecare să poată juca rolul care-i place, chiar dacă 
acesta nu i se potrivește, chiar dacă piesa nu are ce să caute în repertoriul tea- 
trului, absenţa spiritului colectiv, inerția, opoziţia faţă de experiment frinează 
puternic elanurile creatoare. Stilul contemporan presupune subordonarea disci- 
plinată şi severă a întregului colectiv față de ţelurile artistice comune. 

Realizarea unităţii artistice armonioase a unui teatru presupune o planifi- 
care bine gîndită a activității lui. Nu este vorba aici numai de un program orga- 
nizatoric riguros și bine coordonat, deşi acesta are o mare însemnătate, mai ales 
pentru teatrele care trebuie să acopere un plan amplu de turnee şi deplasări, ci 
de un program artistic al întregii munci din teatru. Dacă, în ultimele stagiuni, 
Teatrul de Comedie şi Teatrul Regional Bucureşti s-au ridicat în primele rînduri 
ale mișcării noastre teatrale, nu prin cîteva spectacole, ci prin ansamblul succe- 
selor obținute, această evoluție rapidă se datorește, în primul rînd, faptului că 
ele și-au alcătuit trupele, și-au ales repertoriile şi şi-au selecționat regizorii în 
funcţie de un anume program de creaţie, care transpunea în obiective concrete 
o concepţie generală asupra menirii acestor teatre. Nu se poate lucra în teatru 
intuitiv, la întîmplare; activitatea unui teatru cere o gîndire care să o poată 
îmbrățișa pe toate coordonatele ei (repertoriu, regie, evoluţia actorilor, raportul 
cu publicul etc.) şi în perspectivă. În această privinţă, capacitatea directorului 
de teatru de a coordona întreaga muncă prezentă şi viitoare a colectivului 
devine hotăriîtoare. 

O ultimă problemă: răspunderea criticii faţă de teatrele situate în afara 
marilor centre culturale. Aceste teatre au poate chiar mai multă nevoie de o 
îndrumare competentă şi neîntreruptă decit teatrale cu tradiţie din București, 
Iași sau Cluj, şi tocmai asupra activităţii acestor teatre ar trebui să-şi concen- 
treze atenţia cronicarii revistelor culturale. 

Ana Maria Narti 

(Onstatările 


unui membru al juriului 


DE TEATRU „I.L. CARAGIALE“ 


AL Ill-lea FESTIVAL BIENAL 
(PAZA ORĂȘENEASCĂ) 


Prima constatare : ansamblurile de amatori se pot ridica la un nivel artis- 
tic înalt şi sînt uneori în stare să concureze spectacolele cu aceeași piesă ale 
teatrelor profesioniste, dacă nu în toate detaliile, atunci cel puţin ca ritm, nerv 
şi consonanță dramatică. Așa s-a întîmplat cu piesele Liturghia de la miezul 
nopții (Casa de cultură „1 Mai“), Băieţii veseli (Consiliul Superior al Agriculturii), 
Un strugure în soare (M.M.C.M)) şi altele. 

A doua constatare: echipele de amatori produc viîrfuri actoriceşti care se 
ridică la un nivel de trăire şi o expresie artistică surprinzătoare. La baza cali- 
tății lor artistice stau sinceritatea, ingenuitatea, și de aceea, poate, nu ar fi 
cazul să se profesionalizeze, cum se exprima cu nostalgie cineva („Şi oamenii 
aceştia nu sînt actori !?“) 

A treia constatare: creaţii actoricești memorabile au realizat oameni care 
pășesc pentru prima dată pe scenă, şi care s-au impus imediat, de la primele 
replici, identificîndu-se deplin cu personajul, ceea ce denotă vocație artistică 
evidentă şi demonstrează cît de inepuizabil e zăcămiîntul talentelor populare. 

A patra constatare: unii artiști populari au ajuns populari pentru conti- 
nuitatea cu care joacă de ani de zile în aceleași echipe de amatori, rămînind 
în producţie şi neîncercîind s-o zbughească spre zonele publicitare ale activi- 
tăţii culturale. 

A cincea constatare: unii actori amatori creează tipuri de actori care, 
departe de a imita un actor consacrat, viu sau defunct, de „a face ca cineva“, 
devin ei înşişi prototip, încît la un moment dat te întrebi de ce nu ai şi în tea- 
trul profesionist un actor de aceeași conformaţie. 

A şasea constatare: artiștii amatori sînt capabili să dea un relief nou unor 
piese prăfuite sau să valorifice piese care nu s-au jucat. Ei izbutesc, printr-o 
tensiune susținută, să salveze texte sau să triumfe în ciuda textelor. Am văzut 
echipe care au strălucit prin omogenitate, încît a fost literalmente imposibil să 
remarci pe vreunul din interpreți şi să-i lași pe ceilalţi la o parte, nici unul 
nefiind virf sau cap de afiș, dar cu toţii împreună făcînd o echipă remarcabilă 
(Casa de cultură .,16 Februarie“). E greu de descris ce bine s-au mişcat unii 
interpreţi în unele piese care la lectură sau la simplă audiție dau durere de cap? 


TRE i E 


Scenă din „Un strugure în soare“ de 
Lorraine Hansberry, prezentată de 
echipa de teatru a Ministerului Me- 
talurgiei şi Construcțiilor de Maşini 


Scenă din „Peste 20 de ani“ de 
M. Svetlov, prezentată de echipa de 
teatru a Casei de cultură a raionului 
16 Februarie 


Scenă din „Băieţii veseli“ de H. Ni- 
colaide, prezentată de echipa de tea- 
tru a Consiliului Superior al Agri- 
culturii 


A şaptea constatare: unele spectacole dintre cele care „au căzut“ (adică 
n-au fost evidenţiate) mi-au lăsat un gust aparte pentru patosul lor tineresc sau 
pentru frăgezim=a lor. Spectacole nelegate regizoral, fără mari merite artistice, 
au gîlgîit totuși, în stîngăcia lor, de o anumită tinereţe, care îţi determină cer- 
titudinea că, încăpînd pe alte mîini, și uneori pe alt text, colectivele vor face 
lucruri minunate. 

A opta constatare: s-a muncit uneori eroic, în condiţii mai puţin favora- 
bile, cu responsabili şi activişti culturali nu totdeauna zeloși sau bine orientaţi. 
Trebuie analizate, o dată cu reuşita, şi efortul depus, învingerea cozficientului 
de frecare, a rezistenţei la efortul artistic, a inerţiei (acolo unde au fost). 

A noua constatare: artiștii amatori sînt foarte maleabili, neavînd mari 
prejudecăţi sau reminiscenţe artistice. O indicație bună poate să facă mult. Am 
văzut un actor schimbînd linia rolului între două repetiţii şi izbutind în concurs 
să realizeze un lucru de reţinut. 

A zecea constatare: echipele de amatori se îndreaptă de predilecție (cel 
puţin în București) spre piesele în mai multe acte, care pun probleme mai 
ascuţite de regie, dar dau posibilitatea unei desfășurări mai ample, deci mai 
variate, a actorilor. Este adevărat că nici nu prea avem piese într-un act, dar 
ele nici nu se prea cultivă de către amatorii din Capitală. E un fapt. Orice echipă 
care se respectă alcargă după o piesă din repertoriul mare. Se întîmplă însă că 
nu toate echipele bucureştene au posibilități largi. Dar, cum firesc se simte 
concurată de o formaţie care joacă piese în trei acte, rîvna de a străluci în 
competiţie le împinge pe unele să ciuntească piese în trei acte, făcînd din ele 
versiuni prescurtate pentru amatori. Rezultatul este deficitar, așa cum s-a văzut. 
Mai bine o piesă într-un act strălucit jucată, decît ajustări aventuroase. 

A unsprezecea constatare : Festivalul a impus numele unor regizori și 
instructori care, fie că fac muncă plătită, fie că fac muncă obştească, au pus 
o cotă remarcabilă de talent în acţiunea lor. Cine cunoaşte munca teatrală cu 
amatorii ştie că de cele mai multe ori instructorul respectiv este şi animatorul 
principal al echipei, şi că de el depinde cât-odată nu numai calitatea echipei 
dar şi existența ei, gradul ei de mobilizare, entuziasmul ei. Unele spectacole din 
Festival ar fi fost, după părerea mea, pur şi simplu de neconceput fără electri- 
zarea de către instructor a întregii echipe. Amatorii nu vin la repetiţie ca actorii 
profesioniști, pentru ci activitatea teatrală intră în concurenţă cu distracţia ore- 
lor libere, cu treburi gospodăreşti sau, cum este situaţia la căminele culturale 
din comunele limitrofe, cu oboseala muncii prelungite la cîmp. Fără un animator 
zelul lor suferă fluctuații, ca toate diletantismele. Trebuie să fie cineva foarte 
bine înzestrat pentru a reuși să-i ţină mereu la temperatură înaltă, să-i facă 
să-şi lase alte ocupații şi să vină pe scenă. ba să mai aducă uneori şi recuzită 
de acasă. Trebuie scris un poem pentru instructorii de teatru — pentru cei 
voluntari în primul rînd. Tot așa şi pentru scenografii sufletiști, sonorizatorii şi 
adjuvanţii tehnici, care nici măcar nu apar la aplauze. 

A douăsprezecea constatare : repertoriul special pentru amatori trebuie îm- 
bogăţit neapărat. Dar mai poți şti ce înseamnă „repertoriu special pentru ama- 
tori“ ? Să scriem teatru bun, vor şti ei ce să aleagă. Altfel ajung la Shakespeare. 

A treisprezecea constatare: amploarea mişcării de teatru de amatori con- 
stituie o glorie a politicii noastre culturale. 

Pe marginea spectacolelor studioului Institutului de 
artă teatrală și cinematografică „|. L. Caragiale” și 
ale Institutului de [teatru „Szentgyörgyi Istvan“ din 
Tg. Mureş 


tudioul Institutului de teatru „I. L. Caragiale“ a adus şi în sta- 
giunea 1961/1962, prin spectacolele lui cele mai reprezentative, 
o contribuţie meritorie în sfera soluţiilor înnoitoare care preocupă 
arta noastră scenică. Desigur, în spectacolele prezentate de Institut, 
interesul principal se îndreaptă, dincolo de tălmăcirea operelor 
literare-dramatice, spre felul cum se formează viitorii actori, cum se desfășoară 
în ei procesul de însușire a mijloacelor artistice. Aceasta nu exclude însă urmă- 
rirea şi aprecierea globală a realizărilor scenice respective. Dimpotrivă, indivi- 
dualitățile artistice le căutăm integrate în ansamblul spectacolelor, studierea şi 
desăvirşirea scenică a unui rol revelindu-ni-se nu izolat, ci în determinantă depen- 
denţă de concepţia şi creaţia regizorală. De aceea, nici nu putem vorbi despre 
actorii în devenire, crescuţi şi formaţi la Institutul „I. L. Caragiale“, fără a vorbi 
şi despre studioul teatral în care aceştia au încercat primele contacte cu scena 
şi cu publicul; respectiv despre spectacolele în care ei au evoluat. Aceasta, cu 
atît mai mult cu cît o seamă dintre spectacole ne-au apărut nu doar ca simple 
modalităţi de încadrare, cu destinaţie didactică, a elevilor ce s-au produs în ele, 
ci, efectiv, ca niște creaţii artistice, originale, de calitate, în care experimentul 
sa asociază mişcării noastre teatrale în ansamblul ei. 

Nu putem, de pildă, uita că la studioul Institutului s-a deschis, cu o sta- 
giune în urmă, prima poartă spre o nouă etapă în valorificarea scenică a come- 
diei noastre clasice ; că profesorul şi artistul poporului Ion Finteşteanu, punînd în 
scenă comediile Piatra din casă de Vasile Alecsandri şi O scrisoare pierdută de 
I. L. Caragiale, a dobîndit cu studenţii lui, în acest sens, o rodnică și valoroasă 
izbîndă. Nu putem de asemenea să trecem cu vederea efortul cr-ator depus la 
Institut pentru reprezentarea într-o formă scenică cît mai expresivă a drama- 
turgiei noastre originale de actualitate, efort demonstrat de Moni Ghelerter în 
montarea piesei lui Dorel Dorian Secunda 58, ori de Beate Fr-danov cu textul 
piesei Oameni de azi de Lucia Demetrius. Dinu Negreanu și Ion Cojar ne-au 
înfăţişat şi ei, prin excelentul spectacol Poemul lui Octombrie de Maiakovski, 
o prețioasă experiență în definirea practică a artei agitatorice. Putem iarăși 
socoti vrednice de preţuire, nu numai pentru activitatea Institutului, ci pentru 
întreaga noastră mișcare teatrală, soluţiile pline de fantezie pe care profesorul 
Moni Ghelerter şi studentul Raul Serrano le-au concretizat în slujirea unui text 
din dramaturgia progresistă occidentală, atunci cînd au pus în scenă Centrul 
înaintaş a murit în zori de A. Cuzzani. 

În stagiunea de care ne ocupăm, asemenea experienţe au fost continuate. 
Studiul întreprins de profesorul şi artistul poporului Radu Beligan (lector Elena 
Negreanu) cu montarea piesei Oameni care tac de Al. Voitin are un caracter pro- 
gramatic în ce priveşte preocupările deopotrivă pedagogice şi artistice menite să 
ducă la valorificarea dramei contemporane, la creşterea actorului în spiritul slujirii 
actualităţii, al întruchipării cît mai elocvente şi convingătoare a omului nou din 
zilele noastre, a luptătorului comunist. În procesul punerii în scenă a acestui 

Vladimir Juravliev (Spiru) și Marieta 
Luca (Flora) în „Oameni care tac“ de 
Al. Voitin 


spectacol s-a făcut evidentă tendinţa de 
a respinge artificiul şi inovaţia formală, 
a fost clar efortul de a pătrunde în spiri- 
tul operei, de a-şi însuşi pasionat proble- 
Matica textului, de a sonda esența umană 
a eroilor, pentru a o reliefa-cu simpli- 
tate sobră, ferită de primejdia retorismu- 
lui, a falsului patetism. Simplitatea nu 
are aici nimic de-a face cu degajarea co- 
tidiană, cu simplismul, ci cu luminozitatea 
lapidarului care ascunde sensuri, cu cal- 
mul grav al lucidităţii. 

Cel mai util aspect al acestui expe- 
riment pedagogic (pentru înrîurirea ce o 
poate determina în procesul de formare 
a tinerilor actori) ni se pare a fi mo- 
dul în care a fost gîndit şi prezen- 
tat chipul eroului pozitiv — comunistul 
Axinte. Axinte, aşa cum a fost întruchi- 
pat de studentul-actor Mihai Gingulescu 
— eliberat de accente declamatorii —, cu 
atitudini firești, stăpîn pe sine şi ferm în 
exprimarea convingerilor şi sentimentelor 
lui, a făcut să răsune vibrant şi decis 
tema eroică, sugerind viguros forţa mo- 
rală a comunistului. Concentrarea inter- 
pretului în momentele tăcerii, mai ales în 
aceste momente, în care absența acțiunii 
verbale sau fizice pretinde acțiunea pro- 
fund poetică şi impresionantă a patosului 
sugerat, schițează, pe de altă parte, în 
chip valoros, o trăsătură stilistică proprie 
interpretării moderne. 

Cu D-ale carnavalului, realizat tot 
de clasa profesorului Radu Beligan, 
ne-am găsit în fața unei entuziaste stră- 
danii de a continua munca de valorificare 
contemporană a comediei clasice autoh- 
tone. În forma îndrăzneață a spectacolu- 
lui, în varietatea mijloacelor de expresie, 
bazate pe grotesc, am întîlnit intenția de 
a folosi elementele convenției teatrale, în 
scopul de a revela, mai ales în comedia 
satirică, sensuri şi semnificații, de a în- 
cărca aceste sensuri şi semnificații cu o 
putere de generalizare sporită. În imagi- 
nea vie şi puternic îngroșată a farsei car- 
navalești, ca într-un uriaş carusel, se pe- 
rindă o suită de manechine. de caricaturi 
vii ce-și expun (demonstrînd permanent 
substratul lor ridicol) „marile suferinţe“ 
ale „marilor drame pasionale“. 

Punerea convenției în slujba idei- 
lor dramatice a fost, pare-se, şi obiectivul 
central al experimentului iniţiat de pro- 
fesorul G. Carabin (conferenţiar Felicia 
Duncan-Ruja), cu sprijinul catedrei de 
istorie a teatrului, prin montarea specta- 
colului Nu puneţi dragostea la încercare. 
Spectacolul urmăreşte să verifice, pentru 
actualitate, valoarea unor forme socotite 
istoriceşte depăşite — și anume formele 

teatrului de improvizații, ale tehnicii actoriceşti „spontane“. Încercarea de a le 
folosi în perspectiva concepțiilor contemporane s-a arătat deosebit de fructuoasă. 
Nu numai pentru că ea a oferit pe plan didactic mari posibilități în dezvol- 
tarea meşteşugului, în însuşirea unei tehnici actoricești complexe, ci şi pentru 
că, plecînd de la izvoarele unei manifestări artistice prin excelență populare, 
s-a putut demonstra, pe tărîmul spectacolelor comice, perenitatea şi disponibili- 
tatea lor la împrospătare. Reconstituirea unui spectacol commedia dell’arte (în 
cazul de faţă, pe un scenariu de Bazilio Locatelli), cu tot ce îi era caracteristic: 
ambianța robust-satirică, liberă, în expresia ei comică, de reticenţă; celebrele 
tipuri fixe, culminînd cu Arlechino şi Colombina (reprezentanţi ai spiritului viu, 
optimismului şi farmecului oamenilor din popor) s-a arătat spectatorilor de astăzi 
ca o operă de sinteză a tuturor genurilor de artă scenică — de la cea interpre- 
tativă propriu-zisă, pînă la artele auxiliare — dans, scrimă, cîntec, pantomimă 
etc. Vesela „improvizație“ de la studioul Institutului — începînd cu prezentatorul 
care, plin de graţie, anunţă sosirea unei trupe de „artişti nomazi“, cu giumbuș- 
lucurile, tumbele şi mișcările lui comice, şi sfîrşind cu „artiştii“ (ce apar din 
cufere ori cocoțați pe o căruţă, care se transformă apoi în platformă de joc şi 
în recuzită) şi cu „publicul“ colorat şi pitoresc costumat, care animă spectacolul 
întrerupînd acțiunea actorilor cu tot felul de aluzii spirituale la adresa unor per- 
soane și împrejurări similare din urbea lor — se bazează pe un material docu- 
mentar ştiinţific, folosit atent, temeinic, creator. Dacă, în ce priveşte acest mate- 
rial documentar, catedrele de estetică şi istoria teatrului au adus un sprijin 
însemnat, în procesul interpretării propriu-zise a personajelor au jucat un rol tot 
atît de însemnat cunoștințele dobiîndite de elevi la catedra de mișcare scenică 
a profesorului A. Pellegrini. Regizorul-profesor G. Carabin le-a pretins inter- 
preţilor în vederea sublinierii intenţiilor şi ideilor din spectacolul său. El a 
schiţat însă în același timp, desigur în primul rînd studenţilor-actori, apoi şi 
publicului, conturul așa-numitului actor total — d=-opotrivă maestru al verbului, 
al mimicii, al plasticii şi mişcării expresive, al cîntecului şi al exerciţiilor gim- 
nastice şi coregrafice —, ale cărui daruri se cer din ce în ce mai mult valorificate 
pe scena teatrului de astăzi. 

Experimentul-exerciţiu realizat cu Nu puneţi dragostea la încercare com- 
pletează astfel spectacolul nou D-ale Carnavalului pe planul îndrăznelii creatoare 
şi al culturii teatrale. 

Un alt prețios experiment pedagogic a fost, fără îndoială, spectacolul cu 
două tablouri din Teroarea şi mizeriile celui de-al III-lea Reich de B. Brecht. 
Ele au pretins elevilor profesorului Ion Olteanu (lector Lucian Giurchescu) distri- 
buiți în acest spectacol un efort deosebit de asimilare a caracterului dialectic al 
teatrului — inclusiv al personajelor — lui Brecht şi a forței lui multilateral revela- 
toare. Capacitatea interpretativă a actorilor-elevi pe o partitură atît de complexă 
a fost pusă la grea încercare şi datorită sarcinii scenice propriu-zise : să sugereze, 
singur, în scenă, prin joc, înlăuntrul unor frămîntări personale, o întreagă am- 
bianţă socială. să scoată la lumină un profund subtext istoric şi să işte o idee 
puternic mobilizatoare. 

Montarea acestor fragmente a contribuit la îmbogățirea zestrei artistice a 
studenţilor interpreți cu noi mijloace de expresie puse în slujba teatrului 
agitatoric. 


+++ 


În activitatea studioului Institutului există însă şi nereuşite. 

E drept, de pildă, că în valorificarea unui text aparținînd dramaturgiei 
progresiste din Apus — Minciuna are picioare lungi de Eduardo de Filippo — 
profesorul G. Carabin a depus, împreună cu clasa lui, eforturi serioase pentru 
exprimarca limpede a sensurilor ei, pentru portretizarea cu mijloace subtile a 
personajelor. Cu toate acestea, ne întrebăm în ce măsură lucrarea aceasta este 
reprezentativă în ansamblul programatic al repertoriului Institutului; răspunde 
ea țelului pedagogic urmărit de Institut ? 

Ni s-a părut apoi deficitar spectacolul clasei profesorului Ion Olteanu cu 
“piesa Oceanul. Unele scene izolate şi unele personaje episodice au fost cu acura- 
teță realizate. Un insuficient studiu analitic al rolurilor-cheie (Platonov, Ceasov- 
nikov-fiul, Kuklin) şi al relațiilor dintre ele a făcut ca în ansamblul său specta- 
colul să apară văduvit de ceea ce este esențial în textul lui A. Stein: contem- 

poraneitatea. Caracterul piesei — caracter de dezbatere vie şi pasionată, pro- 
fund filozofică, asupra oamenilor şi eticii noi, comuniste — a fost pierdut în 
spectacol. Tendinţa studentului Alexandru Manolescu, de pildă, un element talentat 
şi sensibil, de a-l interpreta pe Ceasovnikov-fiul cu dezinvoltura omului de pe 
stradă, în credința că astfel realizează simplitate scenică, a dus la minimalizarea 
personajului, la tocirea semnificaţiilor ideologice şi etice pe care trebuia să le 
transmită. Cazul lui nu este izolat în acest spectacol care n-a ajuns să se înscrie 
în rîndul realizărilor înnoitoare pentru măiestria artistică a viitorilor actori. 

Să zăbovim o clipă şi asupra spectacolului cu piesa lui Shaw Discipolul 
diavolului (tot clasa prof. Ion Olteanu). Ne raliem observaţiilor critice făcute 
la vreme în presă care l-au trecut în rîndul nereușitelor în actuala stagiune a 
Institutului. Bogăția de idei şi mesajul acestei lucrări puteau alimenta cutezanța 
şi fantezia creatoare cu care ne-au obișnuit spectacolele reuşite, despre care am 
vorbit, ale Institutului, şi interpreţii acestor spectacole, care au dovedit, în ele, 
că sînt animați de interesante preocupări şi căutări novatoare. Lipsa de expresi- 
vitate a spectacolului Discipolul diavolului pare să fi fost însă determinată şi de o 
inadecvare a posibilităților interpretative şi compoziționale ale echipei de studenţi 
cărora le-au fost distribuite rolurile respective la cerinţele textului. 

în sfîrşit, am dori să amintim şi ceva despre ceea ce Institutul nu a prezen- 
tat: despre absența din repertoriul lui a lucrărilor din marea dramaturgie cla- 
sică. Față de versul şi cerințele scenice ale clasicilor, absolvenţii Institutului se 
dovedesc de multă vreme oarecum stingheriţi. 

Semnalăm şi absența versului contemporan, a ritmului, dar și a conţinu- 
tului lui nou, din tematica pedagogică (şi artistică) a repertoriului studioului Insti- 
tutului. Rezultatele pe care i le-am putut aprecia urmărindu-i spectacolele mari 
ar fi fost desigur mai bogate, mai edificatoare, dacă s-ar fi însoţit de unele 
demonstraţii-recital cu asemenea versuri. 


Dar, dincolo de tendinţele, valorile şi eficiența spectacolelor cu care se 
poate mîndri scena experimentală a Institutului, valoroase rămîn — mai cu seamă 
în perspectiva carierei lor, a prezenţei lor active în mișcarea noastră teatrală — 
forțele actoricești care s-au reliefat în aceste spectacole, dezvăluind multilaterale 
însușiri şi justificînd bune speranţe. Tinerii elevi actori au demonstrat că au ajuns 
să stăpînească o metodă ştiinţifică în descifrarea sarcinilor scenice existente 


Scenă din „D-ale carnavalului“ de I. L. Caragiale 


Scenă din „Nu puneţi dragostea la încercare“ de Basilio Locatell 

într-un text dramatic; că dispun de o tehnică profesională în măsură să. dea 
expresie şi forță de comunicare unor gînduri şi sentimente aparţinînd persona- 
jelor dramatice; că posedă un bagaj divers de mijloace artistice pentru 
a le caracteriza. Se cuvine a menţiona faptul că, în aproape toate produc- 
ţiile studenţilor din acest an, accentul a fost pus pe actor, pe libertatea lui de a 
aplica, fireşte în funcţie de concepţia regizorală, fantezia şi talentul propriu. Și, cu 
toate că fiecare interpret a căutat să-şi afirme, după un studiu vădit atent şi res- 
ponsabil al rolului respectiv, calitățile interpretative proprii, nu ne-am întîlnit în 
aceste spectacole cu prezenţe izolate, cu veleități de vedetă, ci cu ansambluri omo- 
gene, cu un colectiv artistic suda t, care se străduieşte să dea sens cît mai larg 
şi mai pregnant ideilor conţinute într-o piesă de teatru. Faptul că studenţii au 
înțeles pe deplin ceea ce au urmărit profesorii le-a dat în joc sentimentul certi- 
tudinii, dezinvoltură, originalitate. 

Am admirat astfel vigoarea şi personalitatea, registrul actoricesc variat pe 
zare l-au demonstrat : Eugenia Balaure, în Miţa Baston (D-ale carnavalului) şi în 
Maria (Oameni care tac); George Simonca în Nae Girimea (D-ale carnavalului) 
şi în Casapu (Oameni care tac); Dobre Mihai în Tatăl (Teroarea și mizeriile 
celui de-al III-lea Reich) şi în Alioşa (Oceanul). Ne-a impresionat capaci- 
tatea compoziţională pentru roluri tragi-comice a lui Mihai Mihail, demonstrată 
în Zigu (Oameni care tac) şi în Mache Răzăchescu (D-ale carnavalului); a lui 
Constantin 'Tiplan în Libero Incoronato (Minciuna are picioare lungi). Graţia 
şi ingenuitatea comică, umorul dezinvolt, prospeţimea gestului şi a timbrului 
au impus-o atenţiei pe Elena Ioachim, interpreta Olgăi (Minciuna are picioare 
lungi) şi a Rozettei (Nu puneţi dragostea la încercare). Foarte meritoriu ne-au 
apărut : felul viu şi expresiv în care Elisabeta Daicu a întruchipat pe Anecika 
(Oceanul) şi pe Essie (Discipolul diavolului), abilitatea şi comicul lui Alexandru 
Pandele în Arlechino (Nu puneţi dragostea la încercare). Valoroase resurse pentru 
dramă au dezvăluit Cornelia Gheorghiu, în Constanţa (Minciuna are picioare lungi), 
Nicolae Dinică, în Profesorul Banu (Oameni care tac), Eugen Harizomenov, în 
Kuklin (Oceanul), şi, pentru comedie, Vasile Vasiliu în Guliermo (Minciuna are 
picioare lungi) şi în Furbo (Nu puneţi dragostea la încercare). Am. reţinut remar- 
cabilul fior dramatic şi individualitatea distinctă a Cameliei Zorlescu în Nevasta 
evreică (Teroarea și mizeriile celui de-al III-lea Reich). 

Ceea ce caracterizează cele mai bune din realizările acestor tineri este 
încercarea de a prezenta cu economie de mijloace, dar puternic semnificative, 
un tip artistic original, de a evita şabloanele sau imitarea unor modele. 

Întrecerea creatoare şi schimbul de experiență din cadrul celui de-al 
V-lea Festival republican al școlilor şi institutelor de artă din primăvara acestui 
an ne-au prilejuit întîlnirea cu un spectacol deosebit de valoros şi al studenţilor 
de la Institutul de teatru „Szentgyörgyi Istvan“ din Tg. Mureş. Acesta a dez- 
văluit de asemenea interesante preocupări de a descoperi formule noi, cu sem- 
nificaţii actuale, în prezentarea unui text clasic. Pe textul comediei muzicale 
Liliomfi a lui Szigligeti studenţii clasei profesorului Kâmives Nagy Lajos (asistent 
Gergely Geza) au făcut o adevărată demonstraţie de virtuozitate actoricească. 
Intenţiile autorului. au fost lărgite şi adincite, prilejuind un spectacol de o mare 
eficiență comică, în care ironia subtilă își dă mîna cu o veselie dezlănțuită. Cali- 
tatea de bază a tinerilor interpreţi de la Tg. Mureş este tot preocuparea pentru 
tipizarea, pentru deslușirea trăsăturii esenţiale a personajului. Am prețuit astfel 
stăruința interpretului Nemes Levente de a dezvălui ridicolul dorinței de parvenire 
şi aroganța hangiului Kânyai; a lui Vértes József în prezentarea prostiei pînă 
la imbecilitate a fiului negustorului bogat din Capitală ; a lui Kakuts Agnes în 
ironizarea naivităţii fetei hangiului. În cele două roluri centrale — Liliomfi şi 
prietenul său Szellemfi —, care îmbracă de-a lungul acţiunii mai multe identități, 
studenții Kisfalussy Bálint şi Ferenczy Csongor au demonstrat maturitate scenică 
si virtuozitate. Fără să alunece în facil sau în supralicitări de efecte comice, cei 
doi interpreţi au reușit să construiască două roluri de comedie de mare respiraţie, . 
complexe şi expresive. 

Şi stilistic, elevii Institutului din Tg. Mureş au adus o notă distinctă, nu 
însă discordantă, față de colegii lor bucureşteni. Dimpotrivă, ei se integrează 
şcolii noastre actoricești contemporane. Este şi ceea ce justifică prețuirea muncii 
şi valorii lor, laolaltă cu talentele pregătite de Institutul „I. L. Caragiale“. 


Valeria Ducea 

„si leii 
CEA MAI PLĂCUTĂ RECREARE FIZICĂ ȘI INTELECTUALĂ 


o realizaţi în 
EXCURSIILE 
organizate de 
0. N. T. „CARPAŢI“ 


N 


@ Excursii de sfirșit de săptămînă la munte, la mare, la 
diferite obiective turistice. 


@ Excursii la locurile istorice și la monumentele care evocă 
trecutul de luptă al poporului nostru. 


@ Excursii de mai multe zile la cabane și în staţiuni balneo- 
climaterice. 

@ Excursii în circuit prin cele mai interesante regiuni și 
orașe ale țării. 

@ Excursii cu itinerarii combinate prin regiuni turistice din 
țară şi în oraşe apropiate din ţări vecine. 

@ Excursii pentru oamenii muncii aflaţi la odihnă, cu ple- 
carea din staţiunile balneo-climaterice. 

@ Excursii cu motonavele „Olteniţa“ și „Carpaţi“ pe Dunăre 
și în Deltă. 

@ Excursii cuprinzînd schimburi de experiență pe ramuri de 
activitate (producţie, învățămînt etc.) 

@ Excursii la cerere, pe orice itinerar, pentru grupuri. 


Transportul cu trenuri speciale, cu vagoane și 
locuri rezervate, cu autobuze I.R.T.A. sau cu 
autocarele O.N.T. „Carpaţi“. 

Cazare și masă în cele mai bune condiţii. 

Reduceri 50-67% pe C.F.R. și I.R.T.A. 


Informaţii și înscrieri la toate agențiile și filialele 
O.N.T. „Carpaţi. 

